
PORTRET 


O ANIVERSARE INTARZIATA 


În urmă cu doi ani, în 2011, un lingvist clujean, Ion Mării, care a devenit 
„prietenul meu mai tânăr” a împlinit la 2 martie frumoasa vârstă de 7 decenii. Din 
motive neştiute de mine (la mine acasă în Bihor aş spune, într-o vorbire 
neacademică, „poate fiindcă mi-a luat Dumnezeu minţile”), n-am semnalat, aşa 
cum ar fi trebuit acest eveniment. O fac acum cu aceeaşi emoție cu care aş fi scris 
în urmă cu doi ani. 

Nu ştiu exact când ne-am cunoscut. Ştiu însă că de la început mi-a trezit 
interesul, pentru că l-am simţit cá era „lovit” de patima lingvisticii (morb de care 
am fost atins şi eu). 

Într-o exprimare succintă, Ion Mării a colaborat la două dintre lucrările 
fundamentale ale Academiei Române: Dicţionarul limbii române şi Atlasul lingvistic 
român. Aş preciza imediat că a colaborat cu pasiune şi cu rezultate remarcabile în 
ambele cazuri: la DLR a revizuit 10 000 de pagini dactilografiate, literele S, Z, D 
(redactate la Bucuresti), T şi U (Cluj) şi V (aşi). La ALR a participat la elaborarea 
a 12 volume, dintre care 9 au fost publicate, iar alte 3 se află în manuscris (ALR II, 
serie nouă, volumele V, VI, VII — pentru ultimul a primit Premiul Academiei 
„Timotei Cipariu”, 1974; ALRM II, III, IV; Chestionarul Atlasului lingvistic român II; 
E. Petrovici, ALR II Introducere, Chestionarul Atlasului lingvistic roman 1). 
Trebuie să mentionez că a redactat peste 700 de pagini dactilografiate Material) 
N(ecartografiat) la peste 1700 de poziţii din Chestionarul ALR II, ce va constitui 
vol. VIII din ALR II. L-am vizitat in „laboratorul” său de la institut, in care domnea 
o ordine „bănăţeană” perfectă. Aceeaşi ordine perfectă a cultivat-o într-o atmosferă 
sănătoasă în institutul al cărui director a fost timp de mai mulți ani şi pe care l-a 
condus în mod democratic, dar ferm. Este omul care s-a sacrificat ca nimeni altul 
pentru lucrările colective. În articolul pe care l-a scris când am împlinit şi eu vârsta 
de 70 de ani m-a declarat M(m)aestru, calificativ glosat cu „persoană care a adus 
contribuţii deosebit de valoroase într-un domeniu”. Cred că acest calificativ i se 
potriveşte şi lui. N-am întâlnit până acum o persoană mai meticuloasă, „sâcâitor” 
de meticuloasă în colaborarea sa la DLR. A fost preocupat şi de fundamentarea 
metodologică a altor lucrări din planul tematic de cercetare al Institutului (Tezaurul 
toponimic al României, Dicţionarul cronologic al romanului românesc de la 
origini până la 1980). 

Ion Mării a fost preocupat şi de valorificarea operelor unor lingviști români 
plecaţi dintre noi. A colaborat, împreună cu I. Patrut şi B. Kelemen, la editarea 
volumului Emil Petrovici, Studii de dialectologie si toponimie, şi la cel al lui Vasile 
Bogrea, Pagini istorico-filologice, alături de Mircea Borcilă. Împreună cu 
N. Mocanu a editat cărţile scrise de R. Todoran, Contribuţii la studiul limbii 
române, D. Copceag, Tipologia limbilor romanice (în comparaţie cu limbile 
germanice şi slave) şi alte studii lingvistice şi Studii de lingvistică, şi Magdalena 
Vulpe, Opera lingvistică. 

Am lăsat la sfârşit cele trei cărți personale: Harta lexicală semantică (2002), 
teza sa de doctorat (am fost membru al comisiei de susținere care şi-a continuat 
„lucrările” în aceeaşi zi de 27 mai la Stolna), Contribuţii la lingvistica limbii 
române (2004), Note şi studii de etimologie lexicală (2006) pentru că, aşa cum am 
spus mai sus, lucrările personale nu l-au preocupat în primul rând. 

Ion Mării este omul care şi-a dedicat viata unui institut. Mai tenace decât 
mine, deschidea şi închidea institutul până la pensionare. Îi urez ceea ce mi-a urat 
şi el mie la 70 de ani: Să trăiască şi să nu îmbătrânească Maestrul clujean lon 
Mării. 


Marius Sala 


GRAMATICA 


NOTA INTRODUCTIVA 


Articolele incluse in acest număr sunt rezultatul activității desfăşurate în 
Departamentul de gramatică al Institutului de Lingvistică ,Jorgu Iordan — 
Al. Rosetti” al Academiei Române, în cadrul proiectului Cercetarea limbii române 
sub aspect tipologic: morfologie, morfosintaxă şi sintaxă, coordonat de Gabriela 
Pană Dindelegan. 

Articolele se raportează în mod diferit la conceptele de parametru şi variație 
parametrică, înţelese fie în sensul „clasic”, fie în sensul generativ. Cele mai multe 
dintre articolele din acest număr privesc aspecte tipologice legate de organizarea şi 
funcționarea grupului nominal românesc: flexiunea cazuală, între analitic şi sintetic, cu 
aplicație la flexiunea cardinalelor şi a altor cuantificatori în româna veche (Gabriela 
Pană Dindelegan), relevanta tipologică a trăsăturii [+ animat] în realizarea 
analitică (prepozitionalá) a dativului din construcția ditranzitivă (Ana-Maria Iorga 
Mihail), parametrizarea trăsăturii [+ definit] din grupul nominal românesc, privit 
din perspectivă diacronică (Alexandru Nicolae), specificul limbii române privind 
ordonarea adjectivelor în grupul nominal (Raluca Brăescu). Celelalte articole 
tratează probleme privind: sintaxa formelor verbale compuse cu auxiliar, analizate 
din perspectivă diacronică (Adina Dragomirescu), sintaxa interogatiilor multiple în 
limba română veche, care încadrează româna în categoria limbilor acceptând 
interogatia multiplă şi o deosebeşte de limbi în care aceste construcții nu sunt 
posibile (Mihaela Gheorghe), specificul tiparului românesc pe alese, pe nemâncate, 
comparat cu tipare similare din alte limbi romanice, din albaneză şi din dialectele 
sud-dunărene (Carmen Mirzea Vasile). 


Gabriela Pană Dindelegan 


FLEXIUNEA CAZUALA - ÎNTRE ANALITIC SI SINTETIC 
Cardinale şi cuantificatori non-numerici în româna veche 


1. PREAMBUL 


1.1. Toţi marii romanisti şi tipologişti au semnalat trecerea de la ,,predominanta 
structurilor sintetice din latină” către „structurile caracteristic analitice ale 
Romaniei” sau, altfel spus, „tendinţa sintaxei de a prelua un număr dintre funcţiile 

realizate mai întâi de morfologie”, astfel încât „un element cu semnificaţie 
[gramaticală — completarea noastră — GPD] exprimat mai întâi printr-un stem sau 
un afix ajunge să se exprime printr-o sintagmă, adică prin combinarea a două sau 
mai multe elemente care tradițional erau etichetate drept cuvinte distincte” 
(Ledgeway, 2012: 10). 

În această trecere de la cuvântul flexionar la sintagmă, intervine gramatica- 
lizarea, proces în care un „cuvânt” îşi pierde autonomia lexicală, devenind, în 
cadrul sintagmei, component funcţional cu rol strict gramatical. În acest sens, 
Hopper, Traugott (1993: 17) şi Ledgeway (2012: 28) considerau că toate „cazurile 
de dezvoltare analitică pot fi subsumate teoriei generale a gramaticalizării”. 

Aşa cum subliniază Ledgeway (/ucr.cit.: 15), evaluarea limbilor, pe o scala 
continuă a distinctiei „sintetic” — „analitic”, nu trebuie să privească limbile în 
ansamblul lor, ci domenii limitate ale gramaticii fiecărei limbi sau chiar construcţii 
individuale. În trecerea de la latină la limbile romanice, de exemplu, este o 
diferență importantă între domeniul nominal şi cel verbal: trecerea la analitism 
caracterizează, în primul rând, domeniul nominal, iar, în cadrul acestuia, în mod 
special, domeniul cazual, în sensul că, în locul unui sistem cazual bogat din latină, 
au supravieţuit în zone ale Romaniei (galo-romanica timpurie, retoromana şi 
româna) numai „câteva reziduuri izolate”. 

În cadrul Romaniei, nu o dată româna a fost caracterizată tipologic, în raport 
cu latina, predominant sintetică, şi în raport cu limbile romanice vestice, predominant 
analitice, ca „pendulând” între procedeele analitice şi cele sintetice. Flexiunea 
cazuală este unul dintre cele mai relevante exemple pentru susţinerea acestui statut 
al românei ca ocupând o poziţie intermediară între manifestarea sintetică şi cea 
analitică. Ca procedee sintetice, trebuie remarcate păstrarea, in flexiunea 
substantivelor feminine la singular şi a pronumelor la singular şi plural, a două 
forme cazuale distincte (G,D # N,Ac), precum şi atragerea articolului hotărât 
enclitic printre procedeele cazual-flexionare, ceea ce a asigurat generalizarea la 
substantive, la singular şi plural, a distinctiei G,D # N,Ac. Guţu Romalo (1994 
[2005]) remarca faptul cá, gratie articolului, „în română s-a refăcut, fie şi partial, 
flexiunea substantivului”, ceea ce a făcut ca, tipologic, „limba română să rămână 
mai aproape de latină”. Observând extinderea structurilor analitice în marcarea 
cazurilor, Guţu Romalo (art. cit.) aprecia că procesul poate fi interpretat „ca o 
posibilă mutație tipologică, în care analiticul tinde să prevaleze"; româna „tinde să 
regăsească, cu mare întârziere şi după o evoluţie sinuoasă şi complexă, procesul 
general romanic” de marcare a cazurilor. 

În cadrul acestei caracterizări tipologice generale a românei, trebuie subliniat 
că româna şi-a diversificat atât procedeele sintetice (mărci flexionare, legate 
enclitic), cât şi pe cele analitice (mărci nelegate, antepuse numelui). Ca procedee 
sintetice, şi-a atras articolul definit enclitic (vezi şi mai sus), care a dobândit, 
suplimentar (singur sau dublând desinenţa), şi funcţia de marcă a cazului. Ca 
procedee analitice, româna şi-a diversificat prepozitiile pentru marcarea cazurilor 

oblice (în faza veche de limbă, se utilizau mai multe prepozitii pentru marcarea 
cazurilor oblice — trei prepozitii, a, de, la, pentru marcarea genitivului, şi două 
prepozitii — a, la, pentru marcarea dativului). În plus, româna şi-a creat mijloace 
analitice specifice, inexistente în alte limbi romanice (lui / lu’ proclitic, pentru 
genitiv şi dativ; al / a /ai / ale — mărci „acordate” ale genitivului)'. 

În evoluţia românei, de la limba veche la limba modernă, fiecare dintre 
mijloacele de marcare cazuală şi-a fixat propriile reguli de selecţie, legate fie de 
particularități flexionare sau sintactico-semantice ale grupului nominal din poziția 
de caz oblic, fie de particularități sintactice ale regentului. Astfel, mărcile prepozi- 
tionale a şi la cer anumite trăsături flexionare ale grupului nominal (invariabilitatea 
de caz a primului component al grupului: a doi elevi, la doi elevi, la astfel de 
elevi), marca prepozitionalá de cere prezenţa unui GN fără determinant (audierea 
de martori, cumpărarea de aur); marca proclitică lui / lu” cere un substantiv propriu 
animat (lui Ion) sau unul asimilat unui substantiv propriu (lui frate-su, zilele lui 
iulie, absența lui „pe”), marca al trebuie să respecte condiţia de non-adiacenta 
(absenţa din imediata vecinătate stângă a unui articol definit (fată a vecinului, fata 
cea mică a vecinului, fata *a vecinului). Cele mai multe mărci sunt în distribuţie 
complementară (odată selectat procliticul Jui sau una dintre prepozitiile cazurilor 
oblice, este imposibilă si o marcare flexionará: lui *Tomei; părerea *a toatei 
suflării; audierea *de martorilor). Puţine sunt mărcile cu alt statut: una singură, 
marcă de tip analitic al/a/ai/ale, cere coocurenta cu alt tip de marcă, fie cu una de 
tip sintetic (vezi statutul lui al, care admite coocurenta cu o marcă flexionara: fata 
a vecinului), fie tot cu una de tip analitic (fata a lui Ion). Extrem de limitat şi 
numai în situaţii bine circumscrise, există şi câteva mărci care admit substitutia în 
variaţie liberă (întrebarea a multi / a câțiva elevi / întrebarea multor / câtorva elevi). 

Rezultatul acestui proces îndelungat de diversificare a mijloacelor de marcare 
a cazurilor oblice şi, în acelaşi timp, de fixare a regulilor şi a restricţiilor de uz, 
pentru fiecare mijloc în parte, a fost unul de „complicare” excesivă a marcării 
cazului. Ca tip de marcare, categoria este controlată, în acelaşi timp, flexionar 
(prin selecția a două tipuri de mărci: desinente şi/sau articol), sintactic (prin mărci 
selectate în anumite condiţii sintactice — vezi condiția de adiacentá/neadiacentá), 
lexical (prin mărci selectate de anumite clase lexicale de substantive — vezi clasa 
„personalului”) şi semantico-gramatical (prin legătura cu „definitudinea”: anumite 
mărci sunt selectate sau, dimpotrivă, neacceptate în anumite condiţii de definitudine). 
Interesant de observat că aceleaşi trăsături, ,,personal" şi „definitudine”, intervin, în 
forme şi proporţii diferite, atât în marcarea cazurilor oblice, cât şi în marcarea 
obiectului direct?. 


! Pentru inventarul şi distribuţia mărcilor, vezi GBLR: 59-62; vezi şi Poziţia limbii române, 
între analitic şi sintetic, în Pană Dindelegan, Dragomirescu, Nedelcu, 2010: 121—122. 
? Vezi GBLR: 435. 

1.2. Articolul de față îşi restrânge investigatia la analiza raportului „analitic” — 
,Sintetic" pentru o clasă limitată de forme, alcătuită din cuantificatori numerici si 
non-numerici (numerale cardinale si ordinale, unii cuantificatori indefiniti şi 
cuantificatorii totalizanti tofi, amândoi). Scopul acestui articol este ca, pe baza 
informaţiilor obținute din excerptarea unui corpus de limbă română veche, format 
atât din texte originale, cât şi din traduceri, să urmărească, pentru această clasă 
restrânsă de forme, confruntarea dintre „analitic” şi „sintetic”, manifestată încă de 
la primele texte româneşti şi continuând şi astăzi. Clasa de cuvinte avută în vedere 
este una dintre zonele cele mai instabile şi mai caracteristice pentru această 
confruntare. 

Articolul semnalează unele forme şi construcţii ale cazurilor oblice neînre- 
gistrate în lucrări anterioare şi indică, de asemenea, cum concurenţa „sintetic” — 
„analitic” se manifestă diferit de la o subclasă de cuantificatori la alta şi, chiar în 
cadrul aceleiaşi paradigme, diferit între singular şi plural. 


2. DESCRIERE 


2.1. În secolul al XVI-lea, pentru cazurile oblice (G-D), se folosesc, paralel, 
mijloace sintetice şi mijloace analitice, iar, în unele construcţii, apar structuri 
mixte, analitice şi sintetice în aceeaşi sintagmă. 

2.1.1. Specific sintetice sunt formele cu desinenţa pronominalá de plural 
-or(a), prezentă la pronume şi la adjective pronominale. Augmentul -a, frecvent în 
construcţiile cu nume vid (,sters") şi deci cu utilizare pronominală a formelor (1b—d,h), 
nu se fixase definitiv cu această funcţie (de distingere a pronumelui de adjectivul 
pronominal), putând apărea şi în cazul utilizării adjectivale (11): 


(1) a.,,ca iaste sminteală amânduror țărilor”, DiR, 52 
b. „Şi deschiseră-se ochii amândurora”, PO, 23 
c. „Că amândurora le iaste să se postească”, Coresi, CC», 83/8 
d. „amândurora puse-le împrotivă”, Coresi, CC, 363/7 
e. „şi cu ştirea tuturor vecinilor”, DIR, 4 
f. „şi pre audzirea tuturor acelora”, PO, 61 
g. „acelora tuturora”, PO, 62 
h. „tatăl tuturora”, PO, 26 
1. „Porunci faraon tuturora oamenilor săi”, PO, 137. 


Interesantă este construcția sintetică a unui numeral ordinal (2a), refăcută 
analogic după modelul substantivelor cu desinente feminine; în construcția dată, se 
realizează şi acordul cu substantivul. In altă apariţie a aceluiaşi text (2b), numeralul 

ordinal este invariabil sub aspectul cazului, neprimind desinenţa de caz oblic a 
substantivului: 


(2)  a.,„Şi in a şapteasprădzeace dzi al şeptei luniei puse-se gios corabie”, PO, 33 
b. „şi în dzi de întăi al zeace luniei iviră-se vărhurele munţilor”, PO, 33. 


2.1.2. Specific analitice sunt construcţii prepozitionale atât pentru genitiv, 
cât şi pentru dativ. 

2.1.2.1. Construcţiile de genitiv ale cuantificatorului nedefinit mulţi” (vezi 
3(a-e)), ale cuantificatorului totalizant tot/tofi (vezi 4(a-d)) ale numeralelor 
cardinale (vezi 5(a—b)) selecteaza adesea prepozitia a: 


(3) a. „că tatél a multi oameni pune-voi tine", PO, 47 
b. „la sculátura a multi întru izraili”, Coresi, T.Ev., 171/224" 
c. „denaintea părintelui episcupului Teofil si a multi boiari", DIR, 6 
d. „dennaintea a multi oameni buni si negutátori", DIR, 9 
e. „că nu vrea Domnulü înaintea a multi rusinati să fie”, Coresi, CC2, 276/30 
(4) a. „spre fata a tot pământul”, PO, 31 
b. ,,celt ce luo păcatele a toată lumea”, Coresi, CC2, 508/24 
c. „Întru ştirea a toate limbile si a toată lumea”, Coresi, P., 229/11" 
d. „în aleanul a toti frații”, PO, 47 
(5) a. „încă şi unulu den numárulü a doisprázeace apostoli”, Coresi, CC», 359/3-4 
b. „Despre trimiterea a doi ucenici din partea lui loan către Isus”, Coresi, 
CC), 560/12. 


Trebuie observată utilizarea exclusiv sintetică a lui amândoi (1a-d) şi exclusiv 
analitică a numeralelor cardinale (5a-b), dar oscilantă, în cazul totalizantului tot, 
care, la singular, preferă construcția analitică, iar, la plural, apare, în variaţie liberă, 
între analitic şi sintetic (să se compare (1e—1) cu (4a-d)). 

Oscilatia este prezentă uneori în aceeaşi frază sau la distanţe foarte mici (6): 


(6)  „izvorulă a tuturorü bunátátilorü şi a toată putearea”, Coresi, CC, 383/37. 
În proporţie mult mai mică, ca marcă de genitiv este selectată prepozitia de (7a): 


(7) „Pre mijloct de doao viiate cunoscute fi-veri”, PS (apud Densusianu, 1961 
[1938]: 114). 


3 Pentru comportamentul actual al cuantificatorului mulți, caracterizat, ca şi în limba veche, 
prin variaţia realizărilor sintetice şi a celor analitice, vezi Pană Dindelegan 2003: 65—74. 

2.1.2.2. Pentru relaţia de dativ, cuvintele analizate folosesc încă frecvent 
prepozitia funcțională a (8a—g) şi, în mai mică măsură, pe la (9): 


(8) a. „să propoveduiască a toată lumea învăţătura mea”, Coresi, CC», 471/36-37 
b. „tu grăiaşte a tot nărodul”, Coresi, Mol., 201/234 
c. „că a multi nu le se arată dulci un chipt de bucate”, Coresi, CC2, 263/18 
d. „amu pare-le-se a multi o ráotate a fi”, Coresi, CC», 402/10 
e. „să mărturisească a cinci frati ai lui, să nu vie şi ei la cea muncă mare”, 
Coresi, T.Ev, 108/1225 
f. „A doisprázeace apostoli numele lá sántü aceastea”, Coresi, CC», 476/8 
g „Nimea nu poate a doi domni sluji”, Coresi, CC), 218/24. 


(9) _ ,,Scriem închinăciune şi multă sănătate domnului Budachi lanăşu, birăul de cetatea 
Bist<r>iteei si párgarilor şi pârcălabului şi la tot svatul domnitale. DIR, 67. 


De observat dublarea construcției prepozitionale printr-o forma specifică de 
clitic pronominal de dativ (8c-d,f), precum şi coordonarea în serie cu dative 
flexionare (9). 

Ca şi în cazul genitivului, şi la dativ se constată aceeaşi situație de variație a 
tipului de marcare, prezentă, uneori, în aceeaşi frază (10a—b); in (10b), sunt grupate 
toate mijloacele de marcare (sintetică şi analitică), iar, dintre cele analitice, este 
interesantă atât variaţia „a”, „la”, cât şi coocurenta „la a”: 


(10) a. „iaste tuturorü pace şi a toată lumea praznicü", Coresi, CC2, 504/12 
b. „Ce mainte amu arătă-se Mariei la mormântă şi aláltorü muieri; de-aciia 
se arătă lu Petru (...); după aceaia a unsprăzeace (...); de-aciia se-au arătat 
împreună la a cinci sute de frati; după aceaia celorü şaptezeci”, Coresi, 
CC, 133/15-24. 


2.1.2.3. Pentru oscilatia analitic-sintetic, atât pentru genitiv, cât şi pentru 
dativ, interesante sunt sintagmele mixte, prezente frecvent în PO (dar nu numai!), 
în care cuantificatorul totalizant fot, mai ales la singular, dar şi la plural (vezi 
11b,c,f,g,j), este construit analitic, cu ajutorul mărcii prepozitionale a, dar substantivul 
de pe poziţia a doua primeşte afixe clitice sintetice (desinentá + articol sau numai 
articol); apare, în aceste exemple, dovada cea mai clara a ,,echivalentei” funcţionale a 
celor două tipuri de marcare: analitică şi sintetică. 


(11) a. „după obiceaiul a tot pământului”, PO, 54 


b. „Şi Sim, cine-i frate lui Iafet, şi tatăl a toti ficiorilor lui Eber”, PO, 37 
c. „să fii sluga a toti slugilor între frații lui", PO, 36 


^ [n exemplul dat, a sluji are regim intranzitiv, construindu-se cu dativul. 

d. „De voi să fie frică şi tremur a toată jigăniilor şi a toate pasărilor 
ceriului”, PO, 34 

e. „Sfârşitul a tot trupului venit-au naintea mea", PO, 29 

f. „şi domniti pre pasárile ceriului şi a tot fierilor ce se leagănă spre pământ”, 
PO, 20 

g. „şi muri pre vedearea a toti fraților”, PO, 68 

h. ,,Graiti a toată adunăriei feciorilor lu Izdraul”, PO, 159 

i. „Luo asupră de-aceea lăngă sine şase sute de cară (...) $1 călăujii a toată 
gloateei sale”, PO, 166 

j. „Şi dziseră Moisi şi Aron a toti fiilor lu Izdrail”, PO, 171. 


Tot un tip de sintaxă mixtă apare şi în construcția (12a), unde primul component 
pre-nominal este construit desinential (a/tora), iar al doilea, construit analitic, cu 
prepozitie (a mulți); în (12b), construcţia este şi mai specială, căci un substantiv 
postverbal se construieşte simultan cu un genitiv „obiectiv” sintetic şi cu unul 
„subiectiv” analitic” (vezi relaţia cu structura verbală Toţi priimesc amândouă leagile): 


(12) a. „câtă şi altora a multi să fie”, Coresi, CC», 341/8 
b.,cumü aflămi în deaniia apostolilorü, că are locü a-toti-priimitoarea 
amándurorü leagilorü, veachea şi nooa", Coresi, CC», 393/37. 


În alte construcţii, marcarea cazuală este preluată de determinantul precedent 
celor: 


(13) „prinseră îngerii mana lui (...) şi mánule a celor doao feate a lui", PO, 53. 


2.2. În secolele al XVII-lea şi al XVIII-lea, situaţia generală nu se modifică 
esenţial, continuându-se oscilatia „sintetic” — „analitic” manifestată şi anterior, in 
sensul că unele forme sunt marcate exclusiv sintetic, altele, exclusiv analitic, iar 
altele au marcare oscilantă sau mixtă. 

2.2.1. În ce priveşte marcarea flexionară, sunt inedite formele cardinalelor 
doi (14a—k) şi trei (15), care, la Corbea [1691-1697], primesc, atât pentru genitiv, 
cât şi pentru dativ, mărci desinentiale, refăcute analogic după modelul prono- 
minalului amândoi (16): 


(14) a. „nume al doaor oraşuri”, Corbea, 41, 65 

. „groapa doaor ape împreună curătoare”, „curgerea a doaor ape”, Corbea, 123 
. „împreună curgerea a doaor sau a mai multor ape”, Corbea, 123 

. „fiii doaor surori născute dintr-un tată şi dintr-o mumă”, Corbea, 127. 


£o D 


5 În mod normal, coocurenta celor două argumente (derivând de la subiect si de la obiectul 
direct) nu este posibilă in română; aici, este acceptată, tocmai ca urmare a realizării diferite (analitice 
vs sintetice) a celor două complemente, precum şi a topicii lor diferite (complementul „subiectiv” 
precedă regentul, dobândind, împreună cu acesta, un statut asemănător numelui compus). 

e. „nume al doaor ostroave”, „numele doaor ostroave", Corbea, 141, 274, 
342, 386 
f. „împreunarea sau injugarea doaor slove glasnice”, Corbea, 162 
g. ,punerea impreuná a doaor lucruri usebitoare", Corbea, 501 
h. „deasupra doaor octave in muzică”, Corbea, 163 
i. ,numele doaor orasuri", Corbea, 301, 452 
]. „când doaor cuvinte aseamine, cu mult usebitá inteleagerea le iaste", 
Corbea, 360 
k. „veri, fii doaor surori”, Corbea, 473 
(15) ,numele trior ostroave", Corbea, 342 
(16) ,putearea îngăduită spre popásárea pârâşilor amânduror”, Corbea, 118. 


La genitiv, forma sintetică este precedată adesea de a(/); de observat ca 
procliticul acordat al are reguli de uz mult mai laxe decât astăzi (vezi (14b—c: 
curgerea a), unde procliticul a apare in condiţiile articulării enclitice a vecinatatii 
stângi). La dativ, e posibilă şi dublarea clitică (vezi 14j). 

Interesant de semnalat că formele sintetice duaor, trior apar, în corpusul 
nostru, numai în Corbea (Transilvania), unde, în raport cu cele analitice, sunt 
predominante. Formele sintetice duaor, trior nu sunt înregistrate în niciuna dintre 
lucrările normative ale secolului al XVIII-lea, venind din zona Transilvaniei (nici 
în Eustatievici [1757], nici în Gramatica latineasca [1771—1976], nici în Micu, 
Şincai [1780]). Fiecare dintre acestea caracterizează flexiunea cardinalelor ca fiind 
realizată exclusiv analitic; Eustatievici (41, 47) notează deosebirea dintre doi şi 
amândoi, pentru amândoi indică exemple ca „amânduror numerilor”, iar, în 
legătură cu doi, spune că ,,[se comportă] asemine, numai să lipseşte de căderea cea 
născătoare (sintagmă terminologica pentru genitiv — nota ns., GPD) şi de căderea 
cea dătătoare (sintagmă pentru dativ — nota ns., GPD), 41). 

Pentru sfârşitul secolului al XVII-lea şi începutul celui de al XVIII-lea, rare 
sunt şi formele toatei (17a—b), genitiv sintetic feminin singular al cuantificatorului 
totalizant toată, si a patrai, a doaudi/a doaodi? (18a—b), forme sintetice ale ordinalului: 


5 Izolat, formele sintetice duor/doaor sunt înregistrate si dincolo de zona Ardealului si după 
secolul al XVIII-lea (apar la Budai Deleanu: „pentru mándriia duor sau a tri", apud Nicula 2012: 175; 
apar in Codru Drágusanu, Rudimentele gramaticei románe, Bucuresti, Tipografia Sántu-Sava, 1848, 
p. 11-12; le gásim la moldovenii Eminescu, O. XIV, 292 (in DLR) si Hasdeu (B.P. Hasdeu, ,,Pierit-au 
dacii?” in Foifá de istorie si literatură, nr. 25, 1860); le găsim şi în Luceafărul. Revistă literară, 
15 octombrie, nr. 2, 1903, p. 335). Ultimele informaţii ne-au fost comunicate de Carmen Vasile. 

7 Altfel spus, cele două forme se comportă asemănător, cu deosebirea că doi este lipsit de 
forme pentru genitiv şi de dativ. 

* Formele a doauăi/a doaodi sunt comentate de editor ca fiind foarte rare, iar construcția cu 
procliticul a în locul demonstrativului celei este apreciată ca „unică în epoca veche” (Dragomir, 2006: 
67, vezi, aici, şi alte surse: Carabulea, 1980, care înregistrează încă alte două exemple: „numărul 
a şeapteei stepene", Lucaci, „un glas (...) al şeaselui înger”, N.Test. [1648]). Pentru secolul al XVI-lea 
(vezi şi supra (2a)), o formă cazuală de ordinal, realizată cu ajutorul articolului enclitic masculin, este 
semnalată si de Densusianu (al zecelui, în Densusianu, 1961 [1938]: 116), autorul comentând că 
„este, cu siguranţă, o formă făurită ad-hoc”. 

(17) a. „voievodul toatei Ghermanii (adecă Ţării Nemtesti)", Istoriia, 199/79" 
b. „în clevetirea a toatei lumi”, Antim, 300/27 

(18) a. „într-a treia decadă a a doauăi cărți a lui”, Istoriia, 161/ 24 
b. „într-a doua decadă a a patrai” cărţi”, Istoriia, 165/30". 


De observat că, deşi rare, ordinalele cu flexiune cazuală sintetică sunt 
înregistrate şi de gramaticieni; astfel, Cipariu (1992 [1876, 1869, 1877, 1877]: 193) 
comentează că forme precum ai doiloru-mi veri apar „la cei vechi”, „azi nu se mai 
aud” şi, la fel, despre forme ca ai doilor, ale douălor, alor doilor, alor douălor, 
notează că „astăzi nu se mai zice, cu atât mai puţin în G.D”. (1992: 319). 

În acelaşi sens, trebuie notate si formele cazuale sintetice ale posesivelor al 
nostrului, al noastrei, a noştrilor', prezente în indicaţiile gramaticilor (vezi 
Eustatievici [1757]: 46), şi, rar, chiar în texte de limbă veche („aceasta iaste a 
noastrei fire făcătoriu”, Coresi, CC;, 130/28). 

În privinţa formei flexionare toatei (feminin singular)'', este semnificativ 
modul cum au evoluat aprecierile normative ale gramaticienilor vremii. Şincai 
(1980 [1805]: 138—139) corectează indicaţiile anterior făcute (în Micu, Şincai 1980 
[1780]: 27), care considerau că „adjectivul tot, toată, la singular, (...) rămâne 
nedeclinat”. După douăzeci şi cinci de ani, recomandă, pentru feminin singular: G. 
a toatei vacei, D. toatei vacei, comentând „am greşit foarte mult (subl. ns. — 
GPD). Acum însă greşeala indreapt-o astfel: (...) la plural şi toată la genul feminin 
se declină ca adjectivele”. Timpul a dovedit că recomandarea lui Şincai din 1805 
nu s-a impus; Cipariu (1992 [1876, 1869, 1877]: 23) indică, pentru G-D singular, 
declinarea „cu prepusetiunea a, G-D a totu (m.), a toată (f.)”. 


2.2.2. Marcarea analitică 
2.2.2.1. Pentru genitiv, continuă utilizarea lui a (20a-f) si, rar, a lui de (21a-d): 


(20) a. „viziri mare a trei oraşuri mari", Corbea, 527 
b. „nume al unui petic anthinean şi a câţiva oamini”, Corbea, 47 
c. „De adunarea a toate năroadele la judecata lui Dumnezeu”, Ev.Govora, 196 
d. „Isus hristos, Împăratul a tot împărații”, Ev.Govora, 468 
e. „împrotiva a multe năroade”, Ev.Govora, 468 
f. „cătră zborul a intunearece de îngeri”, Ev.Govora, 459. 


? În ediţie, apare, greşit, cu grafia a a patra-i cărți, finala desinentiala fiind interpretată drept 
clitic pronominal de dativ posesiv; această grafie intră în contradicție cu indicatia editorului şi chiar 
cu grafia de la p. 67. 

1 În cele mai multe apariţii din româna veche, ca si în norma literară a românei actuale, 
posesivele nu marchează formal distinctiile de caz, ci încorporează lexical o informatie cazuală 
(astfel, lexemele a/ nostru, ai noştri includ, inerent, trăsătura [+ genitiv]). 

!! Indiferent de tipul de variantă pentru plural (tuturor(a), tutulor sau izolatul arhaic tutor), 
toate reprezintă realizări flexionare, căci primesc desinenţa specific pronominalá pentru cazurile 
oblice -or (vezi Densusianu, 1961 [1938]: 124). 


168 Gabriela Pana Dindelegan 10 


În exemplul (20f), apare cuantificatorul arhaic intunearece, construit analitic, 
după modelul altor cuantificatori. 


(21) a. „cărticică însămnătoare de toate lucrurile zileşti”, Corbea, 159 
. „Isprăvire de cei doi tâlhari”, LC, 198/424" 

. „figură aşezătoare de doao inteleageri", Corbea, 159 

. „O piiatră scumpă arătătoare de trei feate", Corbea, 524 

. „de doaă limbi intelegátori", Corbea, 74. 


ono c 


Între exemple există o diferenţă: in (21a—b), de este selectat în condiţiile în 
care grupul nominal în genitiv are trăsătura [+Definit], în timp ce în (2lc-e), 
grupul nominal este non-definit. 


De observat limitarea selecției mărcii analitice de la clasa complementelor 
adjectivale sau substantivale, introducând complemente ale adjectivelor/substan- 
tivelor postverbale derivate in -tor sau infinitive lungi. 

Ca noutate, apare în epocă utilizarea mărcii analitice /a si pentru genitiv, 
construcţie frecventă la Corbea (22a—i), text în care la, pentru G, este mai frecvent 
decât a sau de. Înteresantă este utilizarea marcatorului /a într-un text cult (Corbea), 
ceea ce înseamnă că nu se produsese încă separarea pe registre stilistice existentă 
astăzi”. 

(22) a. „numele la doi greci viteazi”, Corbea, 26 

b. „un nume la doi crai ai gothuseanilor", Corbea, 27 

c. „nume la doao oraşe”, Corbea, 35 

d. „nume la doi p(o)etici [sic! |", 100 

e. „nume la doi oratori mari", Corbea, 201 

f. „feciorii la doi frati, veri primari”, Corbea, 362 

g. ,nume la trei orasuri usebite", Corbea, 230 

h. „numele la trei oameni învăţaţi anthineani”, Corbea, 512 
i. „nume la câţiva înţelepţi”, Corbea, 41. 


Apare clar că selecția lui la nu este influențată nici de forma regentului 
(articulat definit sau nearticulat), nici de clasa lexicală a genitivului (personal sau 
non-animat), nici de componenţa grupului în genitiv. 

2.2.2.2. Pentru marcarea relaţiei de dativ, se continuă selecţia lui a (23a), 
precum şi selecția lui la (23b,c), ocurent în construcţii cu dublare clitică (23b) sau 
fără dublare clitică (23c): 


12 În româna actuală, construcții precum: din cauza la fata asta, urmările la medicament sunt 
puternic conotate ca registru stilistic, aparținând în exclusivitate registrului popular, non-literar (vezi 
GBLR: 64). În româna actuală, este o diferență de uz între marca „la” a genitivului şi cea a dativului: 
la dativ, „la” apare şi dincolo de registrul popular, fiind acceptat, în anumite limite, şi in limba cultă. 

(23) a. „Aşa să cade a face a tot omul”, Ev. Govora, 168 
b. „adecă oameni ca aceiia carii, când pot căpăta oarecare cărți bune, la 
nimini nu le părtăşesc, fără numai sie în tainá-s cetesc”, Corbea, 73 
c. „Însă nu puţină mirare iaste la toti", /storiia, 194/71". 


Mai rar, si mai ales în texte cu circulaţie larg laică, marcatorul la este selectat 
şi in grupuri care au ca regent un adjectiv sau un nume postverbal (24a—b). Dat 
fiind faptul cá, în alte apariții, acest complement primeşte fie cazul genitiv, fie 
cazul dativ, fie o construcţie prepozitionala cu de, efectul, în cazul selecţiei lui Ja, îl 
constituie ambiguizarea relaţiei cazuale (la sta pentru o relație de genitiv sau pentru 
una de dativ?): 


(24) a.,,Ascultati, oameni, iubitori la oameni, adancul si blandeatele ce feace 
Dumnedzeu", LD, IL, 320/170' 
b. „pierzători de suflete si iubitori la argint, LD, IIT, 335/58". 


2.2.3. Sintagmele mixte, cu marcare analiticá a primului component, dar 
marcare desinentialá a celui de al doilea, inregistrate anterior pentru secolul al 
XVI-lea (supra, 2.1.2.3), îşi continua apariţia, fiind prezente atât in texte (25), cat 
$1 in comentariile gramaticienilor (26): 


(25) ,mutánd presfârşitura cea într-o soglasnicá a tot inmultitoriului celui mai 
sus pomenit", Eustatievici, 76 

(26) Micu, Şincai (1780 [1980]: 26-27) înregistrează, pentru singular, construcţiile 
G. a tot omului, D. tot omului. 


2.3. Câteva decenii mai târziu, la Neculce [cca. 1743], care aparţine unei 
epoci apropiate, dar provine din altă zonă — din Moldova -, găsim aceleaşi 
particularități de marcare a cazurilor oblice, exceptând formele sintetice pentru 
cardinale (supra, 14-15) şi ordinale (supra, 18a—b). 

Pentru genitiv, continuă a fi predominante formele analitice cu a: 


(27) a. „Şi boierimea a doao ţări”, Neculce, 120, 1 
b. „le-au tăiat capeteli a tustrii dzua amiadzădzi”, Neculce, 68 
c. „înaintea a tot nărodul”, Neculce, 91 
d. „Şi l-au scos la Divan înaintea a toată ţara”, Neculce, 54, 55 
e. „împotriva a multe poghiazuri leşeşti”, Neculce, 94. 


Si desi prepozitia de continuá sá existe in epocá drept marcator al relatiei de 
genitiv (vezi 28a—c), nu a fost înregistrată şi pentru clasa cuantificatorilor aici analizati. 

(28) a. „ca un împiedecătoriu de binele creştinilor”, Neculce, 233 
b. „în dzioa de agiunul de Crăciun”, Neculce, 77 
c. „Şi era om de casa împăratului”, Neculce, 201. 


Pentru dativ, sunt selectate atât forme cu a (29a), cât şi forme cu la (29b-d): 


(29) a. „Atunce au spus a tot národul c-au murit Cantemir-vodá", Neculce, 115 
b. „scrisă la toată boierimea şi slujitorimea”, Neculce, 109 
c. „Aşijdere au dat poroncá la toată boierimea să-ş aducă scrisori”, Neculce, 192 
d. „Arătatu-s-au la toţi cu blandete şi cu milă”, Neculce, 193. 


Atât pentru genitiv, cât şi pentru dativ, se continuă oscilatia sintetic — analitic, 
prezentă, uneori, în aceeaşi frază: 


(30) a. ,,patriiarhul al Sfintei Cetăți a Ierusalimului şi a toată Palestina”, Neculce, 193 
b. „care acolo i-au făcut cinste 2 dzile, şi lui, ş-a toată boierimea şi oastea 
câtă era”, Neculce, 85. 


Exemplele de sub (30) înregistrează cazuri de coordonare a mai multor 
grupuri nominale în genitiv (30a) sau în dativ (30b), unele marcate sintetic, altele 
analitic. 


3. CONCLUZII 


a) În corpusul parcurs (secolul al XVI-lea — mijlocul celui de al XVIII-lea), 
formele cuantificatorilor analizati înregistrează, pentru cazurile oblice, o variaţie 
bogată şi continuă între marcarea sintetică şi cea analitică, fiind domeniul în care 
„înfruntarea” sintetic — analitic s-a desfăşurat pe o perioadă extrem de lungă de timp. 

b) „Confruntarea” „sintetic” — „analitic” se manifestă diferit de la o subclasa 
de cuantificatori la alta (compara doi, amândoi, toți) si, chiar în cadrul aceleiaşi 
paradigme, se manifestă diferit între singular şi plural (compară comportamentul 
singular vs plural al totalizantului fot sau al cuantificatorului mult). 

c) În întreaga perioadă examinată, se înregistrează, cu unele diferente de 
frecvenţă, următoarele prepozitii pentru marcarea cazurilor oblice: (i) marca a, atât 
pentru relaţia de genitiv, cât şi pentru dativ, dar mai frecventă pentru genitiv; 
(ii) marca la, pentru relaţia de dativ, însă, destul de repede, va apărea si pentru 
genitiv (multe atestări datează din secolul al XVII-lea); (iii) marca de, pentru relaţia de 
genitiv (este atestată atât pentru grupuri nominale definite, cât şi pentru grupuri 
nominale non-definite, dar, ca frecvență, începe să se specializeze pentru grupuri 
nominale non-definite). 

d) Ca efect al analogiei, se înregistrează, izolat, formele sintetice ale cardinalelor: 
duor, trior; tot izolat, apar şi forme sintetice ale numeralelor ordinale (a doaudi, al 
doilor, ale douălor, alor doilor, alor douălor), precum şi ale totalizantului toată la 
feminin singular ((a) toatei). Pe aceeaşi linie, a marcării sintetice a cazului, trebuie 
notate şi câteva forme din afara inventarului analizat, şi anume: posesivele a/ 
nostrului, al noastrei, ai noştrilor. 

e) În tabloul general al variaţiei de forme, până pe la mijlocul secolului al 
XVIII-lea (perioada acoperită de corpus), nu se fixaseră încă normele şi restricțiile 
de uz existente astăzi, proces care se va definitiva, cu stricteţe, mai târziu (de 
exemplu, „Ja”, pentru genitiv, apărea şi în texte culte; ,,de”, pentru genitiv, continua să 
apară, chiar dacă mai restrâns, şi pentru grupuri nominale definite; „a” continua să 
apară şi pentru dativ). Extrem de puține dintre situaţiile înregistrate, ca variante, pe 
material de limbă veche, au rămas şi astăzi în variaţie liberă autentică. 


CORPUS 
Antim = Antim Ivireanul, Predici, ediţie critică, studiu introductiv şi glosar de 
G. Ştrempel, Bucureşti, Editura Academiei, 1962. 
Corbea = Teodor Corbea, Dictiones latinae cum valachica interpretatione, ediţie 


de Alin-Mihai Gherman, studiu introductiv, note şi text, Cluj, Editura 
Clusium, 2001. 

CASE INFLECTION - BETWEEN ANALYTIC AND SYNTHETIC 
Cardinals and non-numeric quantifiers in old Romanian 


(Abstract) 


The article is based on theoretical information regarding the ‘analytic’—‘synthetic’ typological 
parameter. 

The study is limited to old Romanian, and, within this period, to a reduced class of forms: 
numeric and non-numeric quantifiers (cardinal and ordinal numerals, some indefinite quantifiers, the 
universal quantifier toți ‘all’, and the quantifier amândoi *both"). 

The author investigates the‘analytic’—‘synthetic’ marking competition, which occurs as early 
as the first Romanian texts. The morphological class under discussion is very unstable and, therefore, 
typical for this competition. Inflectional marking variation has different manifestations from one 
subclass of quantifiers to another and sometimes, even in the same paradigm, in the singular it 
manifests itself differently from the plural. 

Separate inventories are made for synthetic and for analytic markers. The author signals forms 
and constructions in oblique cases which have not been mentioned in earlier studies. She brings 
arguments in favour of the idea that until the mid-18th century (the period covered by the corpus) the 
norms and usage restrictions had not been set yet for each marker (la-genitive was also used in 
literary texts, de-genitive continued to be used with definite noun phrases, the preposition a was used 
as a dative marker as well, etc.). Only at a later date did restrictions and specializations begin to 
manifest themselves more strictly. 


Cuvinte-cheie: marcaj flexionar, marcaj analitic, concurență analitic — sintetic, numeral, 
cuantificator non-numeric. 

Keywords: inflectional marking, analytic markers, the analytic — synthetic competition, 
numeral, non-numeric quantifier. 

RELEVANTA TIPOLOGICÀ A TRĂSĂTURII [ANIMAT] 
ÎN REALIZAREA PREPOZITIONALA A DATIVULUI 
DIN CONSTRUCŢIA DITRANZITIVĂ! 


1. INTRODUCERE 


În acest articol, voi arăta că ierarhia animatului este relevantă în limba 
română în descrierea construcțiilor ditranzitive. De aceasta depinde în mare măsură 
acceptabilitatea construcţiei prepozitionale cu /a în locul dativului flexionar în 
structurile ditranzitive. Toleranta construcției cu prepozitie este influenţată de locul 
pe care îl ocupă referentul obiectului indirect în ierarhia animatului. Relevanta 
trăsăturii [+ animat; + definit] a fost subliniată în cazul obiectului direct cu pe în 
limba română, dar nu a mai fost formulată până acum, după ştiinţa mea, în privința 
obiectului indirect realizat prepozitional (la + Ac.). 

Mă voi referi aici numai la dativul din construcțiile ditranzitive, aşa cum apar 
definite la Malchukov, Haspelmath & Comrie (2010: 1)’. 

La punctul 2 voi prezenta succint cele două moduri de realizare a dativului în 
română: marcarea cazuală, flexionară şi marcarea analitică, prepozitionala, iar la 3 
voi oferi o scurtă descriere a funcționării construcţiei cu la în română. La punctul 4 
voi prezenta ierarhia animatului şi trăsăturile prototipice ale obiectului indirect din 
acest punct de vedere, iar în secțiunea 5, voi oferi o descriere detaliată a 
funcţionării construcţiei prepozitionale /a + Ac., echivalente cu dativul, arătând cá 
aceasta depinde în mare măsură de poziţia obiectului indirect în ierarhia animatului. 
Cu cât referentul obiectului indirect este mai înalt în ierarhia animatului, cu atât 
construcția cu /a este mai puţin tolerată. 


! Acest articol a fost realizat cu sprijinul financiar al proiectului POSDRU 107/1.5/S/80765 din 
cadrul Fondului Social European, Programul Operaţional Sectorial Dezvoltarea Resurselor Umane 
2007 — 2013, axa prioritară 1, domeniu major de intervenție 1.5. 

? Autorii propun o definiţie semantică a structurilor ditranzitive. Potrivit autorilor, construcțiile 
ditranzitive sunt alcătuite dintr-un verb (ditranzitiv), un argument Agent, un argument echivalent cu 
Primitorul/Destinatarul şi un argument Temă. Sensurile caracteristice ale verbelor ditranzitive sunt 
cele exprimate de verbe ca a da ‘give’, a vinde ‘sell’, a aduce ‘bring’ sau a spune ‘tell’. Verbul a da 
este considerat cel mai frecvent verb ditranzitiv în toate limbile. Un exemplu ca Mary gave John a 
pen “Mary i-a dat lui John un stilou” e considerat de autori o construcție ditranzitivă tipică 
(Malchukov, Haspelmath & Comrie 2010: 1). 

2. ANALITIC vs SINTETIC ÎN MARCAREA DATIVULUI ROMÂNESC 


În limbile cu flexiune, obiectul indirect primeşte mărcile cazuale de dativ. În 
limbile cu marcare analitică, este folosită o anumită prepozitie sau postpozitie 
(Feuillet 2006: 406). Semantic, aceşti marcatori sunt asociaţi frecvent cu un marcator 
spatial — Feuillet 2006 dă ca exemplu fr. d, sp., it. a si bulg. na „pe” — sau cu un 
verb cu sensul lui a da (cum este chinezescul gei). 

Româna permite atât realizarea sintetică, cât şi realizarea analitică a dativului. 
Marcarea analitică (prepozitionala) este o trăsătură specifică limbilor romanice, în 
timp ce realizarea flexionară este o moştenire latinească, dar şi o trăsătură 
caracteristică limbilor balcanice (Manoliu 2011: 484). 

Marcarea analitică a dativului (/a + Ac.) exista şi în limba veche. S-a păstrat 
în româna contemporană, însă cu diferențe clare între varianta literară standard şi 
varianta nonstandard. În româna standard (RS), dativul cu /a înlocuieşte dativul 
flexionar ca urmare a unei restricții morfologice (vezi infra, 3.1), iar fenomenul se 
limitează clar la un anumit tip de contexte. În româna nonstandard (RNS) însă, 
situaţiile în care dativul flexionar este înlocuit de cel prepozitional sunt mult mai 
diverse. Unii autori au arătat chiar că în româna vorbită structura prepozitionala 
tinde să se extindă şi să devină mai populară decât dativul flexionar’. Totuşi, 
construcţiile prepozitionale echivalente cu dativul au grade diferite de accepta- 
bilitate (vezi 5). 


3. CONSTRUCŢIA CU LA 


3.1. În româna standard, este preferată marcarea flexionară a dativului. 
depinde de o proprietate morfologică: disponibilitatea primului element al grupului 
(cuantificator sau determinant) de a realiza flexiunea cazualá ([+/- caz morfologic]). 
Marcile flexionare sunt preluate de primul component al constituentului în dativ, 
iar dacă acesta este invariabil, obiectul indirect se realizează obligatoriu ca grup 
prepozitional (la + Ac.). Este singura situaţie în româna standard când nu se poate 
realiza dativul flexionar, iar structura prepozitionala devine singura opțiune. Această 
restricție morfologică are, desigur, acelaşi rezultat şi în româna nonstandard. 

Elementul invariabil poate fi un cuantificator (numeral cardinal ca în (1a) sau 
alt tip de cuantificator ca nişte [+ sg.], nimic, orice, tot [+ sg.]) sau un adjectiv/o 
locutiune adjectivală (ca in (1b): astfel de, tot felul de): 


3 “In accordance with the pan-Romance preference for pre-position, in contemporary spoken 
registers /a followed by the unique case form tends to eliminate the postposed marker of the genitive” 
(Manoliu-Manea 1995: 79). 

(1) GPrep: la + Cuantificator/Adjectiv |- caz morfologic] + substantiv (RS, 
RNS) 
a. Am dat premii la doi copii 
b. Nu dau informaţii la astfel de oameni. 


Dacă elementul invariabil este precedat de determinanti care au flexiune 
cazuală, construcţia prepozitionala nu mai este prima opţiune în româna standard: 


(2) Am dat premii celor (mai buni) doi copii. 


3.2. În româna nonstandard, dativul se poate realiza ca grup prepozitional 
cu /a şi în configurații in care primul component al GDet. are flexiune cazualá. 
Realizarea sintetică şi cea analitică sunt echivalente semantic, dar ultima tinde să se 
extindă. Totuşi, în cazul construcției prepozitionale pot fi stabilite diverse grade de 
acceptabilitate, în funcţie de caracteristicile semantice şi plasarea în ierarhia 
animatului a numelui din poziţia obiectului indirect. 


4. IERARHIA ANIMATULUI ŞI MARCAREA OBIECTULUI INDIRECT 


Caracterul animat şi definitudinea pot influența împreună proprietăţile de 
codare a argumentelor (Malchukov 2008: 205). În spaniolă şi în română de exemplu, 
obiectul direct este marcat cu a, respectiv pe, atunci când este [+ uman] şi [+ specific]. 

Proprietatea [+ animat] are o manifestare scalară, presupunând o ierarhie, o 
ordonare graduală sub forma unui continuum a unor trăsături, de la „cel mai 
animat”, la „cel mai puţin animat”. Pornind de la o ierarhie de bază (3), limbile 
operează cu distincții mai generale sau mai rafinate: 


(3) Ierarhia animatului 
uman < animat < inanimat (Aissen 2003: 437, Comrie 1989: 185). 


Cea mai cunoscută ierarhie extinsă a animatului este cea formulată de Dixon 
1979* şi preluată, printre alţii, de Croft 2003: 


(4) Ierarhia extinsă a animatului (Croft 2003: 130) 
pronumele personale, pers. I şi II < pronumele de pers. III < numele proprii < 
substantivele comune [+ uman] < substantivele comune [— uman] [+ animat] < 
substantivele comune [— animat] 


^ Dixon, R. M. W. 1979. “Ergativity”, Language 55, 59-168. Apud Croft (2003: 130). 

Tabelul 1 
Ierarhia extinsă a animatului 
pronume nume proprii substantive comune 
pronumele pronumele, [+ uman] [- uman] [- animat] 
personale, pers. III [* animat] 
pers. I şi II 


Aceastá ierarhie este construitá pe trei dimensiuni functionale legate intre ele 
(5) si este responsabilá pentru mai multe fenomene gramaticale la nivelul limbilor 
(realizarea subiectului şi a obiectului, marcarea diferenţială a obiectului etc.): 


(5) Componentele ierarhiei extinse a animatului 


a. Persoană: I, II « III 
b. Referentialitate: pronume « nume propriu « substantiv comun 
c. Caracter animat: uman « animat « inanimat (Croft 2003: 130). 


Ierarhia animatului se corelează şi interacționează cel mai adesea cu ierarhia 
definitudinii, în special in codarea obiectelor”. Referentii definiti — cunoscuţi de 
emiţător şi de receptor deopotrivă — sunt mai sus în ierarhie decât referentii non- 
specifici, care pot fi identificaţi doar ca tip: 


(6) Ierarhia definitudinii 
Definitudine: definit < specific < nonspecific (Croft 2003: 132). 


În general, Destinatarul este cel mai frecvent [+ uman] şi [+ definit]. Kittilă, 
Văsti & Ylikoski (2011: 1) analizează rolul pe care caracterul animat îl are asupra 
interpretării cazurilor şi a rolurilor tematice. Destinatarul (sau Primitorul, ,,Receiver’’) 
este printre rolurile considerate de autori ca având în mod prototipic un referent 
animat (alături de Agent, Beneficiar şi Comitativ), în timp ce Tinta, Tema, Pacientul, 
Instrumentul si Locativul sunt apreciate ca tipic inanimate (Kittilä, Vasti & Ylikoski 
2011: 11). Distincția se sprijină şi pe opoziţia entitate activă vs entitate inactivă: 
Agentul şi Primitorul participa activ la eveniment, în timp ce Tinta, Instrumentul şi 
Tema sunt inactive şi mai apropiate în acest sens de inanimate. Agentul şi Primitorul 
sunt aproape exclusiv [+ uman], dar Tinta, Locativul şi Pacientul pot fi animate sau 
inanimate. 

Trăsătura [+ animat] nu e o caracteristică inerentă a unei entități (Kittilä, 
Văsti & Ylikoski 2011: 16), pentru că există contexte în care entităţile pot fi 
analizate ca animate sau inanimate în funcţie de modul în care sunt conceptualizate. 
Instituţiile, de exemplu, intră în această categorie (administrația locală, şcoala, 
banca, Parlamentul, posta etc.). 


51 AU: . A . A 
In románá, obiectele directe sunt marcate cu pe atunci cánd sunt foarte proeminente, in sensul 
cá ocupá o pozitie inaltá in ambele ierarhii, si in cea a animatului, si in cea a definitudinii. 

5. CONSTRUCŢIA PREPOZITIONALA SI IERARHIA ANIMATULUI 


Voi evalua gradele de acceptabilitate ale contextelor în care dativul se 
realizează prin construcţie prepozitionalá doar in RNS, pentru că în această 
variantă structurile cu /a au, aşa cum am arătat, o libertate şi o diversitate mai mare. 
Exemplele A-F au fost grupate astfel încât să ilustreze gradual acceptabilitatea 
construcției, de la situația cea mai gramaticală la contextul cel mai putin acceptabil. 
De notat însă că exemplele cu cel mai mare grad de acceptabilitate nu sunt absente 
din RS, unde sunt în curs de extindere. Ierarhia de acceptabilitate formulată pentru 
construcţia cu /a este strâns legată de ierarhia animatului şi a definitudinii. 


5.1. Din punctul de vedere al gradelor de acceptabilitate, enunturile 
ordonate de la A la F în ierarhia de mai jos ar trebui interpretate astfel: 

— enunţul cel mai înalt în ierarhie are cel mai mare grad de acceptabilitate, 
este frecvent şi este tolerat în aceeaşi măsură ca dativul flexionar cu care este 
echivalent; 

— enunţul cel mai jos în ierarhie are cel mai mic grad de acceptabilitate, este 
limitat dialectal sau este total incompatibil cu realizarea prepozitionala. 


A. Pronume, adjective pronominale, cuantificatori [+ caz morfologic] 
(+ substantiv) 


O serie de pronume şi adjective pronominale — demonstrative, indefinite, 
negative — (unele dintre ele funcţionând şi cu rol de cuantificatori) şi cuantificatorul 
colectiv amândoi acceptă şi dativul flexionar, şi construcţia prepozitionala, in 
funcţie de cum sunt tratate ca [+ caz morfologic] sau [- caz morfologic]. Cele două 
realizări sunt sinonime. 


(7) Pronume, adjective pronominale, cuantificatori [+ caz morfologic] 
multi, puţini, toți, câțiva, fiecare, nimeni, niciun/nicio, atáfi, alti, ceilalți, 
amândoi etc. 


Cornilescu (1995: 13) consideră că aceşti cuantificatori sunt [+ caz morfologic] 
atunci când sunt interpretati similar adjectivelor si [- caz morfologic] atunci când 
sunt asociați cu numeralele cardinale. 


(8) a. Le dau cărți multor copii 
b. Le dau cărți multora 
c. Le dau cărți la multi copii 
d. Le dau cărți la multi 

(9) a. Nu dau cărți nimănui 
b. Nu dau cărţi la nimeni 

(10) 


(11) 
(12) 


(13) 


c. A fost soldat si general şi n-a facut rau la nimeni, că d-aia l-a şi decorat 
(Adamesteanu) 

d. N-am zis, dom’ne, la nimeni în afară de voi! (Verdes) 

a. Le da Zamfirescu la toti care lucra la el, şi de sărbători şi de Paşti, ce ouă 
de ciocolată, ce tablete mari, uite-aşa, e-hei, ce n-ar da să le mai aibă acu! 
(Adameşteanu) 

b. Cu ocazia zilei nationale le doresc la toti locuitorii sectorului doi à... le 
adresez urarea de La multi ani (IVLRA) 

La câţi a dat pe datorie ar fi femeie bogată (Adameşteanu) 

a. Cinci sute de lei i-a dat la ăla de i-a făcut, si tot i-a greşit, alege-s-ar prafu... 
(Adameşteanu) 

b. La alea ale lui, la matracucile lui, la curvile alea ale lui un’ să duce, le 
face şi la alea poezii? (Adameşteanu) 

c. I-a făcut şi la aia copii (Adameşteanu) 

Se duce şi dă la unul şi la altul şi ţuică şi bani (Preda). 


Pentru majoritatea exemplelor, caracterul indefinit al pronumelui/adjectivului 


pronominal favorizează gradul mare de acceptabilitate a construcției cu /a. Pentru 
altele, motivul pentru care construcția prepozitionala tinde să fie preferată dativului 
flexionar în RNS este acela că ea permite evitarea unor forme flexionare 
complicate ale cuantificatorilor (de exemplu, forme cazuale neregulate): 


(14) 


(15) 
(16) 


a. Le dau cărţi la amândoi 
b. Le dau cărți amândurora. 


B. Substantive comune cu trăsătura [+ uman], la plural şi la singular, cu 
citire generică 


a. E bine să dai săracului 

b. E bine să dai la sărac 

a. Bunica dă hainele vechi săracilor 
b. Bunica dă hainele vechi la săraci 


(17) Legionarii, zise Dobrinescu, dau de mâncare la săraci... (Preda) 


(18) 


i) 
(19) 


a. Cándu dai la orfan, ajuţi pe Dumnidzeu (Zanne, vol. V, 560) 
b. Când dai la sărac, ajuţi pe Dumnedzeu (Zanne, vol. V, 560). 


C. Substantive comune la plural cu trăsătura [+ uman], substantive 
comune la singular sau la plural cu trăsătura [+ animat, — uman] si 
substantive colective cu referent [+ uman] 


[+ uman] (plural; citire definită sau indefinită) 
a. Le-am dat bomboane copiilor 
b. Le-am dat bomboane la copii 

(20) 


(21) 


ii) 
(22) 


Q3) 


iii) 
(24) 


Q3) 
Q6) 


Q7) 


a. Partidul a promis bani oamenilor 

b. Partidul a promis bani la oameni 

a. $i chiar aşa a şi fost, cá tăticu, tot ce-a avut, numa la copiii d-al doilea a 
lásat, alege-s-ar prafu’... (Adamesteanu) 

b. Domne’, de ce le-a... le-ai dat stadionu’ la păcătoşii ăştia (IVLRA) 

c. Mama: Si la creşă le dai de furcă la doamne (RCC) 

d. Și la frati le-am luat mobilă şi le-am trimis pachete peste pachete... 
(Adameşteanu) 

e. Stimată domnişoară, bunica mea avea o vorbă: Dacă nu vrei să dai si la 
vecini, taie porcul în casă (Ojog-Brasoveanu) 

f. Să vezi ce carabe le trage ăsta mic la gabori (Paraschivescu) 

g. Din câte ştiu eu, foarte sinceră le-am spus, zic „o să-l dam la avocaţi” 
(IVLRA) 

h. Împarte zvonuri la oameni (IVLRA). 


[+ animat, — uman] (plural sau singular) 

a. Ana dă mâncare câinelui/ câinilor 

b. Ana dă mâncare la câine/ la câini 

a. Copil: Duc la leu. Mama: Ce-i duci la leu? (RCC) 

b. Asta e bun să taie frunză la câini (Adameşteanu) 

c. Tata dă de mâncare la cai... (Preda) 

d. Le băga în urzici să le toace cu satârul, să dea la rate... (Preda) 
e. Da’ nici la porci nu mai avem voie să le dăm (CORV) 

f. Spuneţi dumneavoastră ce să le dau la câini (CORV). 


substantive colective cu referent [+ uman] 
a. Antrenorul dă cadouri echipei 

b. Antrenorul dă cadouri la echipă 

a. Preşedintele dă cadouri poporului 

b. Preşedintele dă cadouri la popor 

a. Juriul comunică rezultatul colectivului 

b. Juriul comunică rezultatul la colectiv 

a. Cântărețul împarte autografe mulțimii 

b. Cântărețul împarte autografe la mulțime 


(28) Nu s-a-ndurat madam Daniel să-i dea ce-avea mai bun, ce-avea mai bun a 


lăsat la neamu ei, acu e-n Israel amândoi, şi ea şi bărba-su (Adameşteanu). 


D. Substantive comune la singular cu trăsătura [+ uman], cu citire 
referentiala 


Constructiile prepozitionale cu substantive comune cu citire referentiala — 


diferite de cele de la B, cu citire generică — sunt prezente în variantele dialectale ale 
românei. Există şi în româna nonstandard, dar au un grad mai mic de acceptabilitate 

(29-31). In contextul substantivelor comune puternic individualizate, care desemneaza 
o persoană unică sub raportul numelor de rudenie (32), (33), gradul de acceptabilitate 
este şi mai scăzut, ele apropiindu-se de numele proprii (E). 


(29) a. Îi dau o ciocolată băiatului 
b. ??Îi dau o ciocolată la băiat 
(30) a. Îi dau cartea fetei ăsteia 
b. ??fi dau cartea la fata asta 
(31) Si eu am patit că am luat la fată de-a gata şi acelaşi material (IVLRA) 
(32) a. Nu-i plânge ea pe ei, nu le duce ea lor de grijă; îşi duce de grijă ei şi la 
omu’ ei, că trăieşte două suflete din şase sute cinzeci de lei (Adameşteanu) 
b. O să-şi ia de la grătar trei mititei, doi o să-i mănânce ea, unu-1 duce la 
omu” ei, lighioana bătrână, că i-o fi câteodată si lui poftă, saracu... 
(Adameşteanu) 
(33) a. l-am spus mamei să mă aştepte la serviciu 
b. ???I-am spus la mama să mă aştepte la serviciu“. 


Există totuşi diferite grade de acceptabilitate ale construcției prepozitionale 
cu un substantiv comun cu trăsătura [+ uman], singular, în funcţie de tipul de citire. 
Un substantiv comun cu citire generică, nonreferentiala, funcționează mai bine in 
construcția prepozitionalá decât un substantiv comun cu citire referential, specifica. 
Dintre exemplele de la (34), (34a) şi (34b) au lectura cu gradul cel mai mare de 
specificitate, întărită de adjectivul demonstrativ din GDet. Destinatar (34a) şi de 
dublare (34a, b). De aceea, (34a) şi (34b) au gradul de acceptabilitate cel mai mic. 
Enunţul devine mai natural în forma de la (34c) şi (34d), fără dublare clitică, cu 
GDet. cu articol nedefinit şi modificat de un adjectiv care întăreşte citirea generică 
(34d). Exemplul din (34c) se apropie mai mult de cele notate sub B: 


(34) a. ??Dă-i rochia la fata asta 
b. ?? Dá -i rochia la o fata 
c. Dă rochia la o fată 
d. Dă rochia la o fată săracă. 


Aceeaşi gradare a specificitatii poate fi urmărită în (35): 


(35) a. ??Íi dau o pâine la omul ăsta 
b. E bine să dai o pâine la un om sărac. 


ê Tiparul este însă foarte frecvent în adresarea părinţilor către copiii mici. În corpusul de limbă 
vorbită de copii, alcătuit de Larisa Avram, construcția prepozitionala apare în paralel cu cea cu dativ 
în adresarea unei mame către fetița sa de doi ani. Este posibil ca ea să fie folosită pentru a evita 
formele oblice, pe care copilul le-ar recunoaşte mai greu: 

Mama: Dă-i un pic mamei. Dă-o la mama să o descurce 

Mama: Hai la mama. Dă-i la mama să ia coaja de pe roşie. Vrei? 

Mama: Dă la mama revistele (RCC). 

E. Nume proprii [+ uman] 


Construcţiile prepozitionale cu nume proprii sunt populare şi dialectale 
(Avram 1997 (1986): 271-272)’. Ele există in SNR, dar sunt poziționate aproape 
de limita inferioară a ierarhiei acceptabilitatii, fiind interpretate sociocultural ca 
specifice vorbitorilor mai puţin cultivați. 


(36) a. fi dau cartea lui Ion 
b. *fi dau cartea la Ion 

(37) Păi aşa am zis şi eu la Răzvă astăzi, zic ieri era cald de mureai şi astăzi înnorat 
şi te-apăsa aşa pe creier (IVLRA). 


F. Pronume personale 


In contextul pronumelor personale, construcția prepozitionalá nu este disponibilă 
in SNR, iar dativul flexionar devine singura optiune*: 


(38) a. fti dau tie cartea 
b. */ti dau la tine cartea. 


Am ordonat contextele din RNS descrise la A-F in Tabelul 2, marcándu-le 
cu numere de la 1 la 6: 1 = gradul cel mai jos de acceptabilitate, 6 = gradul cel mai 
înalt de acceptabilitate. 


Tabelul 2 
Grade de acceptabilitate ale constructiei prepozitionale in RNS. Rezumat 
Nla*Ac. 6 5 4 3 2 1 — | *latAc. 
A B C D E F 
Pronume, Substantive | Substantive comune | Substantive comune | Nume proprii | Pronume 
adjective comune la | la plural [+ uman], | la singular [+ uman] [+ uman] personale 
pronominale, | singular şi la | substantive comune | cu citire referentialá 
cuantificatori | plural cu citire la plural sau la 
[+ caz generică — |singular [+ animat, — 
morfologic] uman], substantive 
+substantiv colective [+ uman] 
WY W ? ?? E 


7 Diaconescu & Rivero 2005 arată, pe baza unui test la care au participat 18 vorbitori nativi de 
románá, cá structura are cea mai inaltá cotá de acceptare in rándul vorbitorilor mai in várstá din Banat 


şi din Transilvania. 


* Putem imagina totuşi un context de forma celui de mai jos, foarte frecvent de altfel: 

X: A mai rámas o bomboana. 

Y: Dá-o la mine! 

Avand in vedere cá pronumele personal nu poate apárea decát fara dublare cliticá (*Da-mi-o 

la mine!), pozitia este mai degrabá una circumstantialá, si nu de dativ. 

Nu m-am oprit in această clasificare asupra inanimatelor, pentru că, aşa cum 
am arătat la 4, Destinatarul verbelor ditranzitive este în mod prototipic [+ animat] 
şi cel mai adesea [+ uman]. Totuşi, există exemple care arată că structura prepozi- 
tionalá funcționează şi în contextul inanimatelor, ceea ce confirmă ideea cá o 
entitate plasată mai jos în ierarhia extinsă a animatului este un candidat valabil 
pentru construcția prepozitionalá. Mă voi limita la exemplele (39)-(42) pentru a 
ilustra această idee, dar nu mă voi opri aici mai mult asupra inanimatelor, pentru că 
în cazul lor nu e vorba despre structuri ditranzitive prototipice: 


(39) Mai da-1 morţii de frigider, îi zice ea, bani aruncaţi! Dai în fiecare zi un 
clocot la mâncare şi s-o vezi cum ţine... (Adameşteanu) 

(40) Să faci roti, potcoave, să dai zimti la seceri, să ascuti cazmale şi otice... (Preda) 

(41) Fata a pus la masa asta o fata de bumbac 

(42) Dă-le şi la pereți o nuanţă mai vie. 


Indiferent de modul în care sunt conceptualizate ([+/— animat]), numele de 
instituţii acceptă în aceeaşi măsură construcţia cu dativ flexionar şi cea prepozi- 
tionalá, comportându-se similar elementelor din seria C. 


(43) Toti aceşti domnitori fanarioți care, ca să ajungă domni, dădeau bani la Poartă, 
ba şi peşcheşuri pe la viziri, au adus din ce în ce mai multi oameni de-ai lor, 
din Fanar, rude sau creditori (Djuvara) 

(44) Ei susțin că împreună angajatul şi angajatorul plătesc la stat o sumă egală cu 
valoarea salariului net plătit (CORV) 

(45) În măsura în care nu găsiți înțelegere acolo, và adresati la Primăria Capitalei 
(IVLRA). 


6. CONCLUZII 


Obiectele indirecte din seria substantivelor comune animate (B, C, D) 
tolerează mai bine structura prepozitionalá decât numele proprii şi pronumele 
personale (E, F). 

Ín termenii ierarhiei animatului, asta inseamná cá entitátile umane puternic 
individualizate apar mai greu in contextul prepozitiei /a decat entitátile animate 
([ uman]) mai slab definite. În interiorul clasei entităţilor umane puternic indi- 
vidualizate, pronumele personale (cele mai înalte în ierarhia animatului) nu pot 
apărea deloc în structura prepozitionalá, în timp ce numele proprii (aflate pe o 
poziţie mai joasă în ierarhia animatului) pot apărea. Această diferență de compor- 
tament este în acord cu ierarhia animatului formulată în Tabelul 1. 

Faptul ca structura cu /a este mai adecvata cu pluralul decat cu singularul, cu 
indefinitele decât cu entităţile definite şi individualizate arată că definitudinea şi 
specificitatea influenţează, alături de caracterul animat, acceptabilitatea acestei 
construcții. 

Referitor la statutul prepozitiei /a, adopt aici ideea susţinută de Tigău 2012, 
conform căreia /a a devenit în aceste contexte un marcator cazual (argumentul cel 
mai puternic al autoarei fiind faptul că grupul cu /a acceptă dublarea cliticá), 
asemenea lui a din spaniolă sau similar lui pe de la obiectul direct (deşi /a nu este 
încă la fel de puternic gramaticalizat). În interiorul acestei comparații şi conform 
descrierii pe care am oferit-o aici, /a ar putea fi interpretat ca funcţionând în 
condiţii şi în vecinatati opuse celor în care se actualizează pe de la obiectul direct. 

THE TYPOLOGICAL RELEVANCE OF ANIMACY IN DATIVE ARGUMENT 
REALIZATION IN DITRANSITIVES 


(Abstract) 


Romanian allows both synthetic and analytical marking of the dative. The inflectional dative is 
obligatorily replaced by a prepositional construction when the first component of the DP cannot host 
the specific dative case-marker. In nonstandard Romanian, the prepositional construction (/a+Acc.) 
appears frequently even when there is no morphological constraint. 

In this article, I argue that the animacy hierarchy is relevant in the analysis of the dative 
constituent in Romanian ditransitive constructions. When it is not required by morphological 
constraints, the acceptability of the prepositional construction (instead of the inflectional dative) 
depends on whether the referent of the indirect object is higher or lower in the animacy hierarchy. If 
the referent of the dative constituent is higher on the animacy hierarchy, it has a lower degree of 
acceptance in the prepositional construction. This means that strongly individualized human entities, 
which have a high position on the animacy scale, are not the best candidates for the prepositional 
realization of the dative. Animate common nouns are better in the prepositional construction than 
proper names and personal pronouns. 

NOTA DE SINTAXA COMPARATA: PARAMETRUL [+ DEFINIT] 
IN SINTAXA GRUPULUI NOMINAL ROMANESC 


“definiteness is a particularly difficult feature since the need for it, 
or not, in various languages is the source of some disagreement” 
(Kibort, Corbett, 2010: 2) 


1. INTRODUCERE! 


În lucrarea de faţă, avem ca obiectiv discutarea relevantei parametrului 
[+ definit] pentru sintaxa grupului nominal românesc. Ipoteza pe care o avansăm 
este că grupul nominal românesc manifestă parametrul [+ definit], ceea ce are 
consecințe tipologice şi empirice. 

Argumentatia noastră porneşte, în particular, de la lucrările profesorului 
israelian Gabi Danon (2010; 2011) pe această tema’, limbile avute in vedere de 
acesta fiind ebraica şi araba’, şi este formulată în modelul de variație parametrică 
propus de profesorul englez Ian Roberts (vezi, mai recent, Roberts, 2012a; 2012b). 

Observațiile noastre sunt formulate în modelul teoretic al Gramaticii generative, 
etapa Programul Minimalist (Chomsky, 1995 şi lucrările ulterioare), evitând pe cât 
posibil formalizarea minimalistă din motive de spaţiu. 


2. REMARCI ASUPRA PARAMETRIZĂRII 


Perspectiva generală în care se plasează această lucrare este sintaxa 
comparată. Obiectivele sintaxei comparate nu constau în simpla comparaţie a limbilor, 


! Această lucrare a fost prezentată la Surrey Morphology Group (Universitatea din Surrey) pe 
20 martie 2013 la invitaţia Prof. Greville G. Corbett şi Dr. Antonio Fortin; tin le să mulțumesc 
membrilor acestui grup de cercetare pentru observaţiile pertinente asupra primei versiuni a lucrării. 
Un cuvânt special de mulțumire îi adresez doamnei Alexandra Cornilescu, cu care am discutat de-a 
lungul timpului multe dintre problemele aprofundate în acest studiu. De asemenea, doresc să le 
mulţumesc domnului Adam Ledgeway (Cambridge) şi doamnelor Gabriela Pană Dindelegan, Camelia Stan 
şi Adina Dragomirescu (Bucureşti) pentru lectura versiunii finale a articolului şi pentru observaţiile 
dumnealor pertinente. 

Studiul a fost realizat cu sprijinul financiar al proiectului POSDRU 107/1.5/S/80765 din cadrul 
Fondului social european, Programul operational sectorial dezvoltarea resurselor umane 2007-2013, 
axa prioritară 1, domeniu major de interventie 1.5. 

? Vezi şi Guardino (2006), pentru o discuţie pe aceeaşi temă despre limba greacă. 

3 Vezi Ledgeway (2012b) pentru o discuţie asupra lerarhiei Distributiei Determinării din 
perspectivă parametrică. 

ci, pe de o parte, in caracterizarea si delimitarea parametrilor care stau la baza 
diferenţelor sintactice dintre limbi şi, pe de altă parte, in folosirea diferenţelor 
sintactice dintre limbi pentru a caracteriza principiile care stau la baza organizării 
sintactice a limbilor naturale (Kayne, 2005: 3). În principiu, metodologia sintaxei 
comparate nu impune o limită asupra numărului de limbi care pot fi comparate 
(Kayne, 2012). 


2.1. Încă de la întemeierea lingvisticii ca disciplină ştiinţifică la începutul 
secolului al XIX-lea (Ionescu, 2001: 15), preocupările de comparaţie lingvistică au 
fost într-o formă sau alta în centrul de interes al disciplinei. Însă dacă metoda 
comparativ-istorică era (şi încă este în paradigmele tradiționale) interesată de 
reconstrucţia unor limbi sau stadii de limbi anterioare şi de stabilirea originii 
comune a grupurilor de limbi prin cercetarea proprietăților morfofonologice ale 
acestora (Gallego, 2011: 523), Gramatica generativă s-a concentrat, încă de la 
apariția sa, asupra studiului sintaxei şi, începând în special cu anii 1980, asupra 
variației lingvistice în teoria Principii şi Parametri. 

Din perspectiva parametrizării, principalul rezultat al Gramaticii generative 
din anii '80 — etapă denumită modelul Guvernării şi al Legárii — a fost realizarea 
unui model care surprinde atât caracterul stabil, invariabil al limbii naturale 
(principiile), cât şi punctele de variaţie din limba naturală (parametrii). În acest 
model, baza variaţiei parametrice se găseşte în sintaxă, iar parametrii sunt conceputi ca 
având efecte de amploare, vizibile în limbi neînrudite (genealogic”) — o viziune 
„macroparametrică” aşadar. Acest tip de parametrizare se poate ilustra prin 
Parametrul subiectului nul, cunoscut şi sub denumirea de Parametrul pro-drop 
(propus în Chomsky, 1981 şi în Rizzi, 1982), sau prin Parametrul polisintezei 
(Baker, 1996). Cercetările din anii '80 şi din prima decadă a anilor '90 au scos la 
iveală însă un număr covârşitor de contraexemple pentru acest tip de para- 
metrizare*, fapt al cărui ultim efect a fost abandonarea viziunii macroparametrice 


^ “What we expect to find, then, is a highly structured theory of Universal] G[rammar] based 
on a number of fundamental principles that sharply restrict the class of attainable grammars and 
narrowly constrain their form, but with parameters that have to be fixed by experience” (Chomsky, 
1981: 3-4). 

5 Formula „înrudire genealogică”, pleonastică, se foloseşte în opoziţie cu „înrudire tipologică”. 

* De pildă, în cazul Parametrului pro-drop, existenţa subiectelor nule într-o limbă este legată 
de flexiunea bogată a verbului (vezi Rizzi, 1986: 520). Contraexemple imediate la această generalizare sunt 
germana şi islandeza, al căror sistem morfologic este relativ bogat, însă nu acceptă omisiunea 
subiectului. De pildă, în germană, flexiunea bogată caracterizează atât paradigmele simple (prezent, 
preterit etc.), cât şi pe cele analitice (perfect, mai-mult-ca-perfect, viitor etc.), însă nu acceptă subiecte 
nule, subiectele lexicale sau expletive (expletivul es) fiind obligatorii (mulțumesc prof. Marina 
Frânculescu pentru confirmarea datelor). Există o bine-cunoscută excepţie de la această generalizare 
în germană (Adam Ledgeway, comunicare personală): expletive nule (însă nu expletive lexicalizate, 
precum es) se găsesc în propoziţii principale V2 (cu verbul în poziţia a doua) unde un constituent 
diferit de subiect este topicalizat; a se compara: * (Es) wird heute getanzt (EXPL AUX-PASS azi dansat) 
cu Heute (*es) wird getanzt (azi AUX-PASS *EXPL dansat), ambele propoziții însemnând “se dansează 
astăzi”. Vezi, pentru detalii, Vikner (1995: cap. 6, 7). 

şi reinterpretarea macroparametrilor ca efecte secundare de agregare (engl. 
clustering effects) a unor microparametri (Gallego, 2011: 533). 


2.2. În etapa minimalistă a Gramaticii generative, problematica variaţiei 
lingvistice parametrice a mers în două direcţii (Baker, 2008), nu neapărat antagonice. 

2.2.1. Prima şi cea mai răspândită metodă de investigare a variaţiei sintactice 
este metoda microparametrică, iniţiată şi dezvoltată de Richard S. Kayne. După 
cum remarcă şi Baker (2008: 351), această metodă se fundamentează pe aceleaşi 
principii conceptuale ca teoria clasică a parametrizarii (vezi supra, 2.1), însă diferă 
prin aceea că (a) se apleacă asupra unor diferențe semnificative, însă cu o 
manifestare mai limitată şi (b) are în vedere compararea de limbi / dialecte foarte 
îndeaproape înrudite genealogic! (Kayne, 2012). Sursa variaţiei parametrice o 
reprezintă proprietăţile elementelor din lexicon?, idee cunoscută sub numele de 
Ipoteza Borer-Chomsky, formulată explicit de Mark C. Baker (2008): 


(1) The Borer-Chomsky Conjecture (Baker, 2008: 353) 
All parameters of variation are attributable to differences in the features of 
particular items (e.g., the functional heads) in the lexicon. 


2.2.2. O a doua metodá de investigare a parametrilor, mai putin exploatata, 
este metoda macroparametrică. Există două viziuni asupra statutului macro- 
parametrilor. 

Mark C. Baker, de pildă, susţine că parametrii cei mai importanți se delimitează 
printr-o comparație majoră de limbi din familii diferite, iar sursa variaţiei 
macroparametrice se plasează în componentul gramatical al limbii”, nu în lexicon, 
astfel că Ipoteza Borer-Chomsky nu funcţionează pentru delimitarea macropara- 
metrilor. 

Cealaltă şcoală de gândire, fondată de Ian Roberts (v. Roberts 2012a, 2012b), 
are esențialmente o viziune microparametrică asupra macroparametrilor, parametrii 
distribuindu-se ierarhic în funcție de domeniul de manifestare al parametrului 
respectiv, macroparametrul fiind cel care închide respectiva ierarhie!” Conceputi 
astfel, macroparametrii Roberts au ca bază de variaţie Ipoteza Borer-Chomsky. 


7 Rațiunea care stă la baza comparării de idiomuri foarte apropiate este eliminarea „zgomotului”, 
adică a elementelor care pot interfera cu studiul parametrului investigat. Ipoteza nulă este aşadar că cu 
cât idiomurile comparate sunt mai îndeaproape înrudite, cu atât există mai puţine deosebiri între ele, 
iar astfel manifestarea unui (micro)parametru este mai bine delimitată şi controlată. 

* Termenul lexicon este folosit cu sensul din tradiţia generativá: lexiconul mental, intern 
fiecărui vorbitor nativ, conţine „întreaga informaţie sintactică şi semantico-sintactică asupra 
categoriilor sintactice şi a formativelor lexicale” (DSL, s.v. lexicon). În acelaşi spirit, termenul /exical 
este deci folosit cu sensul de „proprietate a lexiconului”. 

? «L...] there can be variation in the grammar proper in addition to variation that can properly 
be attributed to the properties of particular lexical items” (Baker, 2008: 354). 

10 «Apparent macroparametric variation appears when a group of functional heads are 
specified for the same properties: for examples, if all heads implicated in determining word-order 

Pentru ilustrarea acestor viziuni privitoare la macroparametri, este necesar sa 
comparăm tratarea unui parametru în fiecare paradigmă. Parametrul ales pentru 
discuţie este Parametrul (poziţiei) centrului'', care determină ordinea centru- 
complement, distingând limbi ca japoneza, care plasează centrul de grup la finalul 
grupului, complementul precedând centrul (de exemplu, obiect-verb), de limbi ca 
engleza, în care ordinea centru-complement se realizează în structura de suprafață 
a grupului sintactic (de exemplu, verb-obiect) În sistemul parametric Baker, 
proprietatea generală de linearizare (complement-centru vs centru-complement) se 
regăseşte în sintaxa limbii respective şi nu rezultă din generalizarea unei proprietăți 
de ordonare a complementului în raport cu centrul asupra tuturor centrelor de grup 
din limba respectivă, după cum rezultă din sistemul parametric Roberts. 

Stadiul actual al cercetării variației parametrice nu permite formularea unei 
opțiuni explicite în favoarea unui sistem sau a celuilalt. În favoarea parametrizării 
Baker se poate argumenta că există o anume consistență globală a unui sistem 
gramatical, mai adâncă decât însumarea unor proprietăți microparametrice: “there 
seems to be a certain global unity to a head-final language as opposed to a head- 
initial language [...], which seems more pervasive than can be attributed to any 
particular lexical item, or even to a small class of lexical items” (Baker, 2008: 354)". 
În acelaşi timp, nu există niciun impediment de ordin conceptual sau empiric care 
să contravină parametrizării Roberts. Dimpotrivă, construirea unei ierarhii 
parametrice pornind de la microparametri şi generalizând proprietăţile micropara- 
metrice la toate nivelele de organizare oferă premisele unei analize sistematice şi 
motivate conceptual a tipurilor mixte, întrucât variația lingvistică se aşază pe un 
continuum, cu tipurile pure (centru-initial / centru-final, de pildă) constituind cele 
două extreme. În plus, parametrii sunt implicaţi în fenomene de schimbare 
lingvistică: Ledgeway (2012a: cap. 5) arată explicit schimbările de funcționare in 
Parametrul centrului de la latină la limbile romanice. Astfel, din punct de vedere 
conceptual, este mai elegantă construirea macroparametrilor prin însumarea pro- 
prietatilor microparametrice, continuumul rezultând in mod firesc din comportamentul 
microparametrilor (modelul Roberts), decât prin postularea unor macroparametri şi 
analizarea tipurilor mixte prin metode microparametrice (modelul Baker). În plus, 
sistemul de tip Roberts oferă premisele explicării (de fapt, derivării) ierarhiilor 
tipologice tradiționale (ierarhiile Comrie", de pildă), punând tipologia lingvistică 
clasică — subdomeniu empiric — pe o bază mai bine motivată ştiinţific. 


variation have the same word-order related property, the system is harmonically head-initial or head- 
final” (Roberts, 2012a: 321). 

!! The Head Directionality Parameter la Baker (2008) / The Word-Order Parameter la Roberts 
(20122). 

? Investigând constrángerea de linearizare Final-over-Final Constraint (FOFC), grupul de 
cercetare constituit din T. Biberauer, A. Holmberg, I. Roberts (Cambridge & New Castle) au ajuns, de 
asemenea, la concluzia cá sistemele lingvistice unde parametrul centru-final este generalizat sunt mai 
stabile decát sistemele cu centru-initial. Vezi, pentru detalii, Biberauer, Sheehan (ms.). 

15 Vezi Comrie (1989: cap. 4) pentru o discuţie aprofundată a datelor. 

2.2.3. Discutia asupra ierarhiilor parametrice este uşor simplificată aici, însă 
este necesar să menţionăm modul în care se alcătuiesc ierarhiile Roberts, pentru a 
înțelege mai bine problemele supuse analizei in cele ce urmează. lerarhiile 
parametrice Roberts se construiesc plecând de la nanoparametri (unul sau câteva 
elemente lexicale prezintă proprietatea supusă variaţiei — de exemplu, în română, 
proprietăţile speciale de linearizare ale cliticului acuzativ de feminin singular o'^), 
microparametri (o subclasá de centre prezintă proprietatea parametrizabilă), 
mezoparametri (toate centrele dintr-o clasă prezintă această proprietate, de exemplu 
toate centrele [+ V], [+ N] etc.), macroparametri (toate centrele prezintă proprietatea 
parametrizabilă). 


2.3. În secțiunea următoare, vom discuta caracteristicile trăsăturii [+ definit] 
prin formularea tezei pe care o propunem, încadrarea trăsăturii [+ definit] într-o 
tipologie mai largă a trăsăturilor relevante pentru morfologie, sintaxă şi semantică, 
arătând ca [+ definit] este o trăsătură morfosintactică în română şi justificand astfel 
propunerea de parametrizare, întrucât din perspectiva modelului de sintaxă comparată 
adoptat aici trăsăturile morfosintactice determină diferenţe parametrice între limbi. 
Secţiunea 4 prezintă consecințele de ordin teoretic ale analizei propuse. 


3. PARAMETRUL [+ DEFINIT] 


În lucrarea din 2010, Gabi Danon porneşte de la două chestiuni empirice: 
sintaxa genitivului şi acordul în definitudine al adjectivului cu substantivul, 
ilustrate cu date din limba ebraică. 


3.1. Danon porneşte de la structura genitivală semitică denumită stare 
construită (engl. construct state) şi arată că relaţia de adiacenta dintre regent şi 
grupul genitival plus manifestarea definitudinii creează o relaţie de genitiv, 
constatând că, din perspectivă interlingvistică, există o relație specială între 
genitivele neprepozitionale şi trăsătura [+ definit]: 


(2) xulcat ha-yeled retuva (ebraica, apud Danon, 2010: 143) 
cămaşă DEF-băiat udă 


Structura stare construită se pretează la mai multe interpretări (Danon, 2010: 
153): atât regentul, cât şi dependentul genitival sunt interpretate ca definite sau 
doar dependentul genitival e interpretat ca definit (deşi articolul se prefixează la 


14 Un alt fenomen lingvistic care poate fi invocat în discuția nanoparametrilor este proprietatea 
verbului a putea de a-şi păstra complementarea infinitivală (Adam Ledgeway, comunicare personală) 
în limba standard. Din perspectivă dialectală, problema complementării infinitivale vs subjonctivale 
este mai complexă (vezi Vulpe, 2006 [1963]). 

substantiv, după cum se observa in exemplul (2)) sau doar construcția în ansamblu 
e interpretată ca definită sau, în fine, trăsătura [+ definit] nu este interpretată deloc 
în sintagma genitivală respectivă. Astfel, trăsătura [+ definit], marcată o singură 
dată în sintagmă, ca prefix al regentului substantival, se distribuie din punct de 
vedere interpretativ diferit în sintagmă. 

Celălalt fenomen discutat de Danon în vederea degajării statutului special al 
trăsăturii [+ definit] în ebraică este acordul în definitudine al adjectivelor atributive. 
În ebraică, în grupuri nominale definite, adjectivele atributive se acordă în mod 
obligatoriu în definitudine cu regentul substantival, acest tip de acord fiind de 
acelaşi tip ca acordul obişnuit în gen şi număr: 


(3) he-sefer *(ha-)adom ne 'elam (ebraică, apud Danon, 2010: 145) 
DEF-cartea DEF-roşie a dispărut 
“Cartea roşie a dispărut” 


Pentru a da seamă de distribuţia specială a trăsăturii [+ definit], Danon (2010: 
145) propune că substantivele şi adjectivele în ebraică prezintă în matricea lor 
lexicală trăsătura [+ definit] cu statutul de trăsătură morfosintactică. După Danon 
(2010: 149), disponibilitatea unei trăsături morfosintactice [+ definit] este un 
parametru care distinge limbi ca ebraica şi araba de limbi în care definitudinea 
este marcată prin articol (engleza, franceza etc.), însă trăsătura [+ definit] este de 
tip morfosemantic!5. Implicatia statutului distinct, morfosintactic vs morfosemantic, 
pe care o trăsătură îl poate avea priveşte fenomenele la care respectiva trăsătură 
poate participa. În mod concret, trăsăturile morfosintactice participă la fenomenele 
sintactice de acord şi guvernare! (Kibort, 2010: 80-81), spre deosebire de 
trăsăturile morfosemantice, care nu sunt active din punct de vedere sintactic. 
Ipoteza de lucru este deci următoarea: 


(4) Trásátura morfosintactică [+ definit] este prezentă încă de la începutul derivării 
sintactice în structura substantivului, fiind astfel activă pentru operaţiuni de 
acord (şi de guvernare). 


15 Anna Kibort (2010) distinge între trăsături morfosintactice / morfosemantice / morfologice. 
Caracteristicile trăsăturilor morfosintactice sunt prezentate în text. Trăsăturile morfosemantice sunt 
trăsături care nu participă la fenomene de acord, însă au implicaţii semantice; de pildă, trăsăturile de 
timp codează o serie de distincţii semantice relevante, însă nu sunt implicate în fenomene de acord. 
Trăsăturile morfologice sunt trăsături care nu participă la fenomene de acord; în plus, spre deosebire 
de trăsăturile morfosemantice, trăsăturile morfologice nu au implicaţii semantice; trăsăturile de clasă 
flexionară (de pildă, [conjugarea I]) sunt trăsături pur morfologice. 

1% În modelul sintactic curent (Chomsky, 1995 şi următoarele), operaţia guvernare nu mai este 
recunoscută (nu este considerată o operaţie sintactică primară), fiind derivată din c-comandă 
(comandă categorială) şi acord. Astfel, o definiție mai concretă a trăsăturii morfosintactice este aceea 
că participă la acord şi la c-comandă. 

Cele două construcţii de mai sus se pot explica din această perspectivă. 
Citirile diferite la care se pretează genitivul stare construită (2) rezultă din aceea 
că, în virtutea caracterului său morfosintactic, trăsătura [+ definit] poate fi 
interpretată la nivele de structură diferite (mai exact, de centre sintactice diferite). 
Acordul în definitudine al adjectivelor atributive (3) arată în mod explicit cum 
trăsătura [+ definit] se propagă de la un centru la altul prin fenomenul de acord. 


3.2. Propunerea noastră concretă este că limba română se înscrie, alături de 

arabă şi ebraică" in familia limbilor cu parametrul [+ definit]. Astfel, substantivele si 
adjectivele româneşti prezintă în matricea lor lexicală trăsătura [+ definit] cu 
statutul de trásáturd morfosintactică. Întrucât trăsătura [+ definit] este interpretabilá 
doar la nivelul substantivului, este firesc să considerăm că prezența trăsăturii 
[+ definit] la adjective reprezintă un fenomen de acord. 
Vom reveni în secţiunile următoare cu o caracterizare mai precisă a trăsăturii 
[+ definit], plasând-o într-o tipologie a trăsăturilor şi în arhitectura structurii 
gramaticale a limbii. De asemenea, este necesar să precizăm poziția parametrului 
+ definit] într-un model parametric (modelul Roberts), întrucât formularea lui 
Danon este destul de vagă din perspectiva rezultatelor recente despre parametrizare 
(secţiunea 4). În fine, vom sugera şi motivele pentru care, în trecerea de la latină la 
română, româna a dobândit acest parametru special care o distinge de celelalte 
limbi romanice şi o apropie de limbi mai îndepărtate genealogic. 

Pentru a sustine parametrul propus mai sus, este necesar demonstrăm, în 
primul rând, că trăsătura [+ definit] aparţine substantivului încă de la începutul 
derivatiei sintactice (secţiunea 3.3) şi, în al doilea rând, că trăsătura [+ definit] este 
o trăsătură morfosintactică, fiind implicată într-o serie de fenomene de acord în 
definitudine (secţiunea 3.4). 


py 


3.3. O comparație între româna veche'* şi româna modernă privitoare la 
comportamentul grupurilor nominale cu articol hotărât oferă sprijin ideii că, în 
grupurile nominale definite, articolul este parte a substantivului, fiind proiectat 
odată cu substantivul. 

Analizând exemplele din (5), se observă că în româna modernă este obligatoriu 
ca primul cuvânt din grupul nominal să prezinte un articol sufixal (5a,b) sau să fie 
un determinant definit liber (/ articol hotărât liber) el însuşi (5c): 


(5) a. băiatul 
b. frumosul băiat b'. *frumos omul!” 
c. cei doi băieți c’. *doi băieții 


Un alt grup de limbi care e posibil să se înscrie in această familie parametricá sunt limbile 
scandinave. Încă din 1879, Hasdeu remarcase o serie de asemănări între română şi acest grup de limbi. 

15 Periodizarea din Ghetie (1975: 86-87). 

5 Negramatical în structuri cu intonatie obişnuită. În structuri exclamative, Frumos omul/, în 
care avem a face cu o copulă elidată, structura este gramaticală. 

Analizand grupul nominal ca grup al determinantului (engl. determiner 
phrase — DP) (analiza general acceptata de la Abney, 1987 si Longobardi, 1994), 
sintagma nominala cuprinde un nivel functional, reprezentat de Determinant (D) si 
un nivel lexical, reprezentat de proiectia substantivului (N). Proiectia NP (engl. 
noun phrase) se asociază cu un conţinut predicativ (după cum arată exemplele in 
care D nu se proiectează — El este student), iar proiecția D cu proprietățile argumentale 
ale sintagmei nominale (Longobardi, 2001) si cu trásátura [+ definit]. Proiectia D 
este realizata, de obicei, printr-un determinant sau printr-un demonstrativ care 
ocupá pozitia de specificator al sintagmei DP. O reprezentare minimalá a grupului 
nominal conceput astfel este (6): 


(6) [pp [pemespe) Dem] D [np N]] 


Interpretand exemplele din (5) prin prisma structurii propuse in (6), se 
observá cá romána moderná impune o conditie strictá de localitate asupra realizárii 
trásáturii [+ definit]: elementul conferind definitudine trebuie să ocupe prima poziţie a 
sintagmei nominale. Elementele specificate ca [- N(ominal)], de exemplu adverbele 
de grad (7a) sau adjective defective (7b), care sunt invariabile, pot preceda articolul 
definit: 


(7) a. foarte frumosul băiat 
b. ditamai băiatul 


Rezultă că, din punct de vedere distributional, articolul hotărât se poate sufixa 
pe prima bază specificată [+ N] din sintagma nominală. În condiţiile în care primul 
termen este specificat ca [+ Q] (cuantificational), sufixarea articolului este blocată 
(8a); interpretarea definită a sintagmei este asigurată prin intermediul articolului 
hotărât liber (8b): 


(8) a. *doii băieți 
b. cei doi băieți 


Constrângerea de localitate evocată mai sus nu este universală. În primul 
rând, există limbi în care articolul hotărât nu ocupă prima poziție a sintagmei 
nominale, relaţia de „acord” între centrul D şi articolul definit realizându-se în 
condiţii non-locale, i.e. există elemente specificate [+ N] (adjective) care pot 
preceda substantivul definit: 


(9) gamli madur-inn (islandeză, apud Stroh-Wollin, 2009: 4) 
bătrân  om-DEF 
“bătrânul om’ 

În al doilea rând, româna veche nu respectă constrangerea de localitate care 
caracterizează româna modernă. Există mai multe tipare care arată că relaţia dintre 
substantivul definit şi poziţia D nu este locală. Contrastul dintre exemplele atestate 
din (10), în care un adjectiv nedefinit sau un alt grup complex precedă un substantiv 
definit în structuri in care o interpretare de predicatie inversată (tipul frumos 
băiatul!) se exclude, şi negramaticalitatea exemplului din (5b’) este gráitor^": 


(10) a. ca [iubiți fraților noştri] (DIR, XVIII, Scrisoare, *Targoviste, 5 septembrie 

[1599], p. 113) 

b. cu [cinstită cartea mării tale] (DIR, CVI*, Mărturie, Piatra, 12 martie 1596, 
p. 198) 

c. să nu se înece [a toate ţările anii trecuţi ](Ureche, Letopiseţul, p. 57) 

d. în [vrajmasi colții crocodilului] aflându-se (Cantemir, Istoria ieroglifică) 

e. făcută de | cinstiţi părinţii ei] (Letopiseţul Cantacuzinesc, p. 63) 

f. den | rea chiverniseala domnilor] (R. Popescu, p. 65) 

g. numai cu | rea mintea lui] le făcea (R. Greceanu, p. 116) 


De asemenea, există structuri în care un cuantificator precedă un substantiv 
definit. În româna modernă, în aceste structuri se inserează articolul hotărât liber 
(5c) pentru a satisface condiţia de localitate; a se observa exemplele atestate din 
(11) în opoziţie cu negramaticalitatea exemplului (5c’): 


(11) a. arătarea [a dooa venireei lui] (Coresi, CC5, p. 536) 
b. însă [cate trei morţii] nu sunt inchipuiri (Ivireanul, Didahii, p. 142) 
c. [Al saptele marturisitoriul] iaste Ioan Botezátoriul (Coresi, Tetraevanghelul, 
226r) 
d. zece cuvintele sale (Texte mahácene, apud Hasdeu, 1879 [1984: 443]) 


Toate structurile din exemplele (10) si (11) coexistá in limba veche cu 
structuri care respectá constrángerea de localitate a románei moderne (12). Grupul 
nominal românesc prezenta astfel o gramatică mai liberă”! (vezi si Stan, 2008 in 


? Pentru o analiză completă a acestui fenomen în româna veche, vezi Cornilescu, Nicolae 
(201 la), unde este explicată şi legătura dintre sufixarea articolului pe un substantiv, precedat de un 
adjectiv nehotărât, şi genitivul / posesivul care apare după substantivul definit. 

?! O altă posibilitate (sugerată de prof. Adam Ledgeway) de a interpreta structurile din limba 
veche în care un adjectiv nearticulat precedă substantivul sufixat cu articolul hotărât este că aceste 
situații se păstrau în limba veche doar în scris, aparţinând unei gramatici (diamezice) diferite, limba 
vorbită preferând probabil structurile din româna modernă. În Cornilescu, Nicolae (201 la) am arătat 
statistic că, în majoritatea covârşitoare a cazurilor, atunci când structura [adjectiv + substantiv] este 
urmată de un constituent genitival, articolul se realizează pe substantiv (vezi şi nota anterioară). Este, 
deci, posibil ca structurile cu acord non-local să nu fie doar un manierism livresc, ci să reflecte o 
condiţie de economie a reprezentării: întrucât limba veche admite şi opţiunea verificării trăsăturii D în 
condiții non-locale, este mai „economic” ca articolul să se păstreze pe substantiv pentru a legitima un 
genitiv / posesiv (mare mila ta) decât să se facă recurs la un mijloc analitic de legitimare a genitivului / 
posesivului, în condiţii de neadiacentá la articolul hotărât, şi anume, insertia mărcii posesiv-genitivale 
al (marea milă a ta). 

acest sens), motiv care a dus la restrângerea tiparelor in trecerea la româna 
modernă, întrucât gramaticile mai libere generează mai multe ambiguități”” ”. 


(12) a. au farsit [mănăstirea mare] (Costin, Letopiseţul, p. 75) 
b. sfintele mostii a marelui mucenic loan Novii (Ureche, Letopiseţul, p. 69) 
c. din [vechea şi ránceda pizmáluire] (Cantemir, Istoria) 


Relevanta comparatiei românei vechi cu româna modernă. Prezenţa 
tiparelor in care substantivul articulat nu ocupă prima poziţie a sintagmei nominale, 
fiind precedat de adjective sau de alti constituenți, verifică prima componentă a 
ipotezei parametrice propuse în secţiunea 3.2, şi anume că trăsătura [+ definit] este 
prezentă, încă de la începutul derivatiei, în structura lexicală a substantivelor, 
comportându-se ca o marcă de flexiune a substantivului. În următoarea secţiune, 
vom arăta că trăsătura [+ definit] se comportă şi ca o marcă de acord. 


3.4. Al doilea element necesar pentru validarea propunerii din secțiunea 3.2 
constă in a arăta că trăsătura [+ definit] este o trăsătură morfosintactica pentru că 
participă la fenomene de acord. Avem în vedere în această secțiune două fenomene 
gramaticale, construcţiile polidefinite” în româna veche şi modernă (3.4.1) si 
structurile genitivale (3.4.2). 

3.4.1. Construcţiile polidefinite?^ sunt construcţii în care trăsătura [+ definit] 
se realizează de două sau mai multe ori în structura grupului nominal. În The 
Grammar of Romanian (capitolul 5, secţiunea 3.1.5, Polydefinite structures) am 


? În trecerea către o gramatică mai restrictivă a acţionat Principiul Submulţimii (engl. The 
Subset Principle): o gramatică care permite două analize/interpretări sintactice simultane ale aceluiaşi 
material lingvistic este o gramatică liberă; tendința limbii naturale este să aibă o gramatică cát mai 
restrictivă, întrucât gramaticile (mai) libere generează ambiguitati. Principiul Submultimii se aplică în 
achiziţia limbii şi, indirect, în schimbarea diacronică, deoarece orice teorie de schimbare a limbii este 
implicit o teorie de învăţare a limbii materne: “the Subset Principle might also lie behind the 
phenomenon of “restriction of function”, whereby in one system a given operation applies more freely 
than in another” (Roberts, 2007: 260). 

? Într-o comunicare prezentată la Universitatea din Oxford pe 10 mai 2012 (On the diachronic 
syntax of the Romanian nominal phrase: the rise of the determiner cel), am avansat ideea că articolul 
hotărât liber ce/ (5c) s-a gramaticalizat in română din pricina schimbărilor de localitate (restrângere) 
din gramatica grupului nominal românesc. 

Termenii consacraţi în literatura străină pentru sintagma „construcție polidefinită” sunt 
determiner spreading structures sau polydefinite structures (vezi Alexiadou, Wilder, 1998; Lekakou, 
Szendrói, 2007; Cinque, 2010). 

?5 Prezenţa articolului hotărât la cuantificatorii adjectivali (indefiniti) unul şi altul, care rezultă 
din pronominalizarea unei elipse nominale (Alexandru Nicolae, in The Grammar of Romanian, cap. V, 
sect. 3.7), arată, de asemenea, că trăsătura [+definit] este o trăsătură de acord, preluată de la 
substantivul definit elidat. Elipsa nominală presupune ştergerea unui substantiv definit, întrucât 
componenta obligatorie a oricărei elipse este anafora, iar în grupul nominal anafora se manifestă ca 
definitudine (vezi Cornilescu, Nicolae 2012). Un şi alt, spre deosebire de alti cuantificatori, au 
capacitatea de a prelua articolul definit al substantivului elidat din pricina categorizării lor adjectivale. 

?6 Vezi si Stan (2013) pentru o perspectivă diacronică asupra construcţiilor polidefinite. 

sugerat că limba română prezintă două tipuri diferite de construcţii polidefinite: 
(a) construcții în care se manifestă fenomenul de acord în definitudine (articolul 
hotărât se realizează de mai multe ori în limitele aceleiaşi sintagme nominale) şi 
(b) construcții dublu definite în care trăsătura [+ definit] se realizează de două ori 
prin intermediul a doi determinanti diferiți din proiecția extinsă a substantivului, 
determinanti asociaţi cu funcțiuni sintactice şi interpretări semantice diferite. Daca 
în cazul construcţiilor de tip (a), realizarea multiplă a trăsăturii [+ definit] este un 
fenomen de acord gramatical fără relevanță semantică, în construcţiile dublu 
definite (tipul (b)) cei doi determinanti sunt asociaţi cu funcțiuni sintactice şi 
interpretări semantice diferite. Cel mai reprezentativ tipar dublu definit este construcția 
cu articol adjectival/demonstrativ, care, după Hasdeu (1879 [1984: 433]), „prezintă, 
în diferitele sale manifestatiuni, una dintre particularitatile cele mai caracteristice, 
cele mai răspândite, cele mai înrădăcinate ale limbei noastre”: omul cel bun”. 
Întrucât este necesară o discuţie mai detaliată a sintaxei grupului nominal, din 
limitări de spaţiu nu ne vom opri în această notă la construcțiile dublu definite, ci, 
ne vom limita la a remarca faptul că în limbile care nu prezintă parametrul 
[+ definit] nu apar nici construcţii dublu definite de tipul omul cel bun”. 

Prin urmare, vom trece în revistă construcţiile în care se manifestă fenomenul 
de acord în definitudine (tipul (a)). Deşi reprezintă esențialmente acelaşi fenomen 
morfosintactic, acordul în definitudine se manifestă diferit în româna veche şi în 
româna modernă. 

3.4.1.1. Fenomenul de acord în definitudine este studiat pe larg pentru limba 
română veche de Blanca Croitor (2008), din al cărei articol am extras următoarele 
date şi idei ca fiind relevante pentru discuţia noastră. 

După cum s-a remarcat în secțiunea 3.4, în limba veche, relația dintre 
articolul sufixat pe un substantiv şi centrul sintagmei (proiecția D) nu se supunea 
unor constrângeri de localitate foarte stricte. Astfel, pe lângă adjective care puteau 
prelua trăsătura [+ definit] a substantivului ca efect al unui fenomen de acord (12b), 
verificarea trăsăturii [+ definit] în centrul D fiind locală, existau şi cazuri în care 
adjectivul prenominal nu prelua articolul (10), verificarea trăsăturii [+ definit] fiind 
non-locală. 


21 Vezi Cornilescu (1992), Tasmowski-De Ryck (1994), Vasilescu (2009), Cornilescu, Nicolae 
(2012) pentru sintaxa şi interpretarea structurilor dublu definite cu cel. 
* Analizând determinantul cel în toate ipostazele sale dintr-o perspectivă comparată (mai ales 
romanică), Vasilescu (2009: 272—273) arată că, in structura omul cel bun, cel „nu are corespondent”. 
Este remarcabilă asemănarea cu limbile scandinave, care, după cum sugeram într-o notă 
anterioară, ar putea fi considerate limbi în care parametrul [+ definit] se manifestă. Pe lângă existența 
articolului definit sufixal în toate varietățile scandinave (Stroh-Wollin, 2009), în norvegiană şi 
suedeză există un corespondent perfect al construcţiei dublu definite omul cel bun, singura diferență 
fiind de ordine a cuvintelor (în limbile scandinave, substantivul articulat ocupă poziţia finală a 
grupului nominal): 


(i) a. den gule skjorta (norvegiană, apud Julien, 2003) 
CEA galbenă cămaşă-—DEF 
b. den gamle mannen (suedeză, apud Stroh-Wollin, 2009) 


CEL batran om—DEF 

Întrucât adjectivul este specificat din punct de vedere categorial ca [+ N], 
iar trăsătura [+ definit] se verifică in centrul D, aşteptarea firească este ca 
adjectivele care precedă numele vor prelua articolul definit, după cum se întâmplă 
atât în româna modernă (cf. (5b)), cât şi în româna veche (12b). Româna veche 
prezintă însă o situație mult mai spectaculoasă (acordul în definitudine), în care 
toate elementele [+ N] preiau articolul hotărât. Există mai multe tipare de acest fel: 
(a) adjectiv articulat (/adjective articulate coordonate) + substantiv articulat (13); 
(b) adjectiv articulat + adjectiv articulat (necoordonate, ci supraordonate) + 
substantiv articulat (14); (c) substantiv articulat + adjectiv articulat (15). Cel mai 
răspândit (cf. Croitor 2008), după cum era de aşteptat, este tiparul (a) (exemplele 
(13)), întrucât este firesc ca trăsătura [+ definit], proiectată pe substantiv, să tindă la 
a atinge centrul D pentru a asigura un proces de verificare locală (după cum s-a 
remarcat mai sus, schimbarea majoră din grupul nominal românesc a constat în 
restrângerea localității, astfel că propensiunea articolului hotărât către prima poziție 
a sintagmei este firească). Exemplul (14) (singura atestare, datorată Blancăi 
Croitor) ilustrează aceeaşi idee. Exemplele din (15), mai rare, arată că este posibil 
ca acordul să se propage şi la dreapta, dinspre substantivul articulat înspre 
adjectivele postnominale; acest tipar confirmă caracterul de element de acord al 
trăsăturii [+ definit]. 


(13) a. la luminatul craiul lesescu (DIR, XVIII, Scrisoare, *Targoviste, 5 septembrie 
[1599], p. 113) 
b. cumplita domnia lui Aaron vodă (Costin, Letopiseţul, p. 44) 
c. fericitul răposatul Costandin Cantacuzino (Letopiseţul Cantacuzinesc, p. 60) 
d. Jar [vrajmasul diavolul] nu putu răbda (Letopiseţul Cantacuzinesc, p. 42) 
e. incepatura istoriii vieții [luminatului şi preacreştinului domnului Țării 
Româneşti] (Radu Greceanu, p. 98) 
(14) moastile a [sfintei preopodobnei Paraschevei| (Costin, Letopiseţul, p. 109) 
(15) a. iar [diavolul neiubitorul de neamul omenesc] (Letopiseţul Cantacuzinesc, p. 39) 
b. cetății marei şi frumoasei în Spania (Cantacuzino, apud Croitor 2008) 


Un tipar de acord în definitudine nediscutat de B. Croitor (2008) este acela în 
care, pe lângă substantivul şi adjectivul care poartă articolul hotărât, este prezent şi 
un adjectiv demonstrativ. După cum se poate observa din exemple, fenomenul se 
petrece atât atunci când sintagma polidefinită are formă de nominativ-acuzativ 
(16), cât şi atunci când aceasta poartă morfologie de genitiv-dativ (17): 


(16) locul cela strimtul (DIR, I, Scrisoarea lui Neacşu, *Câmpulung, Argeş, c. 1521, 
p. 95) 
pizma ceaia reaoa să o spargemii (Coresi, CC, p. 54) 
in lumina ceaia marea a infeleptului (Coresi, CC», p. 57) 


30 Teoria standard (Chomsky, 1970) este că adjectivele sunt specificate categorial ca [+ N, 
+ V]; vezi Baker (2003, cap. 4) pentru o altă viziune asupra compoziţiei categoriale a adjectivului. 

(17) acolo e scădeare şi scumpeate |bunătăţilor celora bunele] şi [lucrătorilor celora 
bunilor| (Coresi, CC;, p. 16) 
al rrebdarieei ceiia lungiei (CV: 67r, apud Stan, 2013) 


Relevanta acordului in definitudine din romana veche. Comportamentul 
articolului definit in limba veche confirmá statutul de trásáturá morfosintacticá a 
trásáturii [+ definit], intrucát participa la fenomene de acord. In plus, contextele (a) 
(exemplele din (13)) verifică ideea cá trăsătura [+ definit] este specificată lexical pe 
substantiv, iar realizarea sa pe adjectiv (propensiunea cátre limita stángá a sintagmei) 
rezultă din restrângerea condiţiilor de localitate asupra verificării in centrul 
funcţional D. 

Este firesc să presupunem că structura modernă [adjectiv + articol — substantiv] 
(frumosul băiat) s-a gramaticalizat sub acţiunea Principiului de Economie a 
Reprezentării”!, care determină preferința pentru structurile care nu contin elemente 
superflue. Astfel, deşi trăsătura [+ definit] se interpretează la nivelul substantivului, 
în virtutea Principiului Endocentricitatii grupului sintactic, este suficientă o singură 
realizare a acesteia în prima poziţie [+ N] a sintagmei, pentru a asigura condiția de 
localitate pentru verificarea în centrul D. În concluzie, deşi realizarea multiplă de 
elemente nu este efectiv blocată de Economia Reprezentării, chintesenta acestui 
principiu este că structurile de acest gen nu sunt preferabile. 

3.4.1.2. Şi în româna modernă apar structuri cu acord în definitudine, însă 
dintre tiparele prezente în limba veche, s-au păstrat doar acelea în care este prezent 
şi un determinant demonstrativ (cf. (16)-(17)). Fenomenul a fost remarcat de 
Iordan (1956). 


(18) a. bietul băiatul ăla 
b. săraca fata aia 

(19) a. muncitorul ăla vrednicul 
b. fata aia mica 


Relevanta acordului în definitudine din româna modernă. Fără a intra în 
detaliile derivării sintactice a celor două structuri de mai sus, remarcăm că, pe de o 
parte, apariţia adjectivului biet, care este obligatoriu prenominal (*om biet), sau a 
adjectivului sărac cu o lectură specială în acest context, disponibilă doar când 
adjectivul este antepus numelui (lectura intensională, afectivă, care se opune 
lecturii descriptive, disponibilă când sărac este postnominal) şi că, pe de altă parte, 
apariția în al doilea tipar a unor adjective care pot fi atât prenominale, cât şi 
postnominale sunt indicații că, în structura de bază, în ambele tipare adjectivul care 
poartă marca de definitudine este prenominal. Această caracteristică distributionala 
confirmă ideea că propensiunea trăsăturii [+ definit] se face de la dreapta la stânga, 


31 p : 1 Los 
“TEconomy of representation]: just as there can be no superfluous steps in derivations, so 


there can be superfluous symbols in representations" (Chomsky, 1995: 151). 

adică de la substantiv înspre adjectivul prenominal. Realizarea articolului definit şi 
pe substantiv apare din necesitatea de a satisface trăsătura de selecţie a demonstra- 
tivului postnominal, şi anume apariția la dreapta unui articol definit (*om acesta). 

3.4.2. Al doilea argument în sprijinul ideii că articolul hotărât (deci, implicit, 
trăsătura [+ definit]) participă la fenomene de acord vine din zona construcțiilor 
genitivale româneşti. 

Din perspectivă comparată, relaţia dintre un grup nominal în genitiv şi regent 
poate fi stabilită în două moduri: prin intermediul flexiunii (20) sau prin intermediul 
unei prepozitii funcţionale, lipsită de sens lexical (21) (Koptjevskaja-Tamm, 2005): 


(20) pater famili-as (latină) 
tată(NOM) familie-GEN 
(21) a. les roues de la voiture (franceză) 
DEF roti DE DEF masina 
b. cartea a doi copii (romana) 


În româna modernă, genitivul introdus de prepozitia a (19b) apare în structuri 
în care primul termen al grupului nominal genitival este un cuantificator invariabil 
(vezi Cornilescu, Nicolae, 201 1b, pentru argumente că structurile introduse prin a 
sunt constituenți genitivali). Genitivul flexionar românesc ridică însă probleme 
deosebite de încadrare, întrucât, în condiţii de neadiacenta cu articolul hotărât, este 
introdus prin marca posesiv-genitivală al (cf. GBLR, 2010 pentru terminologie): a 
se observa exemplul (22a) în contradistinctie cu (22b), unde adiacenta cu articolul 
hotărât face de prisos folosirea mărcii a/. Cel putin din perspectivă istorică, marca 
al are o natură prepozitionala, ipoteza cu cei mai multi adepţi fiind aceea că al 
provine dintr-o structură de tipul ad + illei*’, adică din sufixarea articolului hotărât 
pe prepozitia a. Astfel, ceea ce pare la prima vedere o structură cu marcare flexionară a 
genitivului (22b) este de fapt o structură în care marca al se elidează (22b’): 


(22) a. un caiet al unei colege 
b. caietul unei colege 
b’. caietul al unei colege 


Rezultă aşadar că genitivul „flexionar” românesc este de fapt un tip mixt, care 
foloseşte atât marcare sintetică (flexiunea de genitiv), cât şi mijloace prepozitionale 
(marca al). Două argumente se pot aduce în sprijinul ideii că marca al este un 
element nul, prezent în structura grupului genitival chiar şi atunci când nu se 
realizează fonologic. În primul rând, marca al se realizează dacă ordinea lineară 
substantiv-articol — genitiv este întreruptă de un modificator al regentului substantival 
(23), deşi regentul este [+ definit]: 


? Între susţinătorii acestei ipoteze se numără: Densusianu (1961); Sala (2006); Rosetti (1926, 
1968); Vasiliu, Ruxăndoiu (1986). Vezi Giurgea (2012) pentru o opinie diferită. 


200 Alexandru Nicolae 42 


(23) caietul de matematica al copilului 


În al doilea rând, româna veche oferă dovezi grăitoare pentru ideea că marca 
al provine din sufixarea articolului hotărât pe prepozitia funcţională a, întrucât în 
textele cele mai vechi există numeroase exemple în care a invariabil” precedă un 
genitiv flexionar (marcat prin desinentá + articol (24a) / forma genitivală propriu-zisă 
(24b) sau prin mărci libere, pentru numele proprii sau elemente pronominale (24c)), 
alături de exemple în care grupul genitival precedat de a invariabil nu poartă 
flexiune specifică (25): 


(24) a. urdzirea a lumiei (PH, 12'/17) 
to<i>agul a destoiniciei tale (PH, 63'/20—21) 
b. cántati numelui a lui (PH, 53'/14-15) 
a izbávi de la moarte sufletul a lor (PH, 27'/23—24) 
c. pre cuvântul a lui tau izbăveaşte-me (PH, 109r/26—109v/1) 
voiu spunre lucrul a lu Dumnedzeu (PH, 101*/9—10) 
(25) rássipele a mare case (Costin, Letopiseţul, p. 169) 
in adáncul a toate felurile de nevoi (SA, apud Pana Dindelegan, 2008) 
Si boierimea a doo tari nuntira 3 sáptámáni (Neculce, Letopiseful, 120, apud 
Paná Dindelegan, 2008) 


Exemple precum cele din (26), aduse in discutie de Gabriela Paná Dindelegan 
(2013), pot fi luate drept argumente, pe de o parte, pentru ideea naturii prepozi- 
tionale a márcii a si, pe de altá parte, pentru ideea cá articolul hotárát este generat 
odată cu substantivul, fiind astfel o marca flexionará a substantivului (v. secțiunea 3.3). 
În aceste sintagme mixte, cu marcare dublă a relaţiei genitivale, sintetică (desinentialá) 
şi analitică (prepozitionala), rolul prepozitiei a este de a introduce un grup nominal 
genitival marcat desinential, însă a cărui poziţie inițială este ocupată de cuanti- 
ficatorul tot, care nu are proprietățile morfologice necesare pentru a prelua articolul 
hotărât şi flexiunea genitivala™: 


(26) după obiceaiul a tot pământului (PO, 54, apud Pană Dindelegan, 2013) 


3 Desi al variabil este generalizat în româna modernă standard, forme invariabile apar în 
majoritatea subdialectelor româneşti, cu excepţia celui sudic. Situaţia era diferită în limba română 
veche (vezi Camelia Stan, The syntactic case-marking, în The Grammar of Romanian, cap. V, sect. 
5.1.3.2.2, pentru detalii). 

* Tot oscila, probabil, între un comportament adverbial şi un comportament nominal, după 
cum o dovedeşte şi următorul exemplu din aceeaşi sursă (PO, apud Pana Dindelegan, 2013) în care 
tot este invariabil, având formă de masculin-neutru singular, deşi precedă un substantiv plural: si 
domniti pre pasările ceriului şi a tot fierilor ce se leagănă spre pământ (PO, 20). În schimb, la alti 
autori, fot poate purta mărcile de flexiune genitivală: voievodul toatei Ghermanii (adecă Țării 
Nemfesti) (Istoria, 199/79", apud Pana Dindelegan, 2013); în clevetirea a toatei lumi (Antim, Predici, 
300/27, apud Pană Dindelegan, 2013). 

şi Sim, cine-i frate lui lafet, şi tatăl a toti ficiorilor lui Eber (PO, 37, apud 
Pană Dindelegan, 2013) 

De voi să fie frică şi tremur a toată jigăniilor si a toate pasărilor ceriului 
(PO, 34, apud Pană Dindelegan, 2013) 


Relevanta structurii interne a mărcii al. Ceea ce este de reţinut din această 
scurtă discuţie este cá în structura compozitá a mărcii a/ este prezent şi articolul 
hotărât (vezi Cornilescu, Nicolae, 2009). Altfel spus, trăsătura [+ definit] a regentului 
se realizează şi pe marca de genitiv (formele al, a, ai, ale se acordă, prin articolul 
definit din componența lor, cu regentul genitivului), ceea ce arată cá trăsătura 
[+ definit] este implicată în operaţiuni de acord în grupul nominală. 


4. CONCLUZII: NATURA TRĂSĂTURII [+ DEFINIT] SI POZIŢIA PARAMETRULUI 
CORESPUNZĂTOR ÎN IERARHIA PARAMETRICĂ 


Principalul rezultat la care am ajuns în discuţia din secţiunea anterioară este 
că în grupul nominal românesc se manifestă parametrul [+ definit]: substantivul 
românesc are opţiunea de a fi specificat lexical cu articolul hotărât (ceea ce se 
întâmplă în grupurile nominale definite), iar articolul hotărât poate funcționa ca o 
marcă de acord în grupul nominal asupra tuturor elementelor specificate [+ N], în 
condiţii de localitate foarte precise (propagare de la dreapta la stânga, din domeniul 
lexical în domeniul funcțional al proiecției Determinant). 

După cum am remarcat în secțiunea anterioară, caracterizarea parametrului 
[+ definit] pe care o face Gabi Danon (2010) este destul de vagă. Pentru a plasa în 
mod corect trăsătura [+ definit] în arhitectura structurii gramaticale a limbii 
române, este necesar să mai facem o serie de comentarii privitoare la natura acestei 
trăsături, la cauzele care au dus în română la gramaticalizarea acestei trăsături în 
acest mod şi, în fine, să comentăm poziţia pe care o ocupă parametrul [+ definit] în 
ierarhiile Roberts (vezi secţiunea 2.2.3). 


4.1. În secțiunea anterioară am insistat mai ales asupra nivelului lingvistic la 
care este activă trăsătura [+ definit] în limba română şi am arătat că, în virtutea 
participării sale la fenomene de acord, această trăsătură este de tip morfosintactic 
(in contradistinctie cu trăsăturile morfosemantice*® şi morfologice). După cum arată 
Gabi Danon, există două viziuni posibile asupra naturii trăsăturii morfosintactice 


% Un argument colateral pentru importanța trăsăturii [+ definit] în sintaxa genitivului îl 
constituie şi faptul că toate prepozitiile şi locutiunile care introduc un grup în genitiv încorporează 
articolul hotărât: dedesubtul, împotriva, înaintea, înapoia, în fata, în jurul, în afara etc., indiferent 
de originea lor — unele conţin substantive (în + potriva, în fața), altele se bazează pe compuneri 
succesive cu o bază adverbială (de + de + subt < lat. subtus (adv.)) (pentru etimologii, v. DA/DLR). 

?6 N.B.: În limbi care nu este activ parametrul [+ definit], trăsătura [+ definit] este de natură 
morfosemantică. 

[+ definit]: fie avem a face cu o trăsătură bivalentă [definit], care este valorizata 
pozitiv ([+ definit] sau negativ ([- definit], fie avem a face cu o trăsătură 
+ definit] monovalentă/privativă. O trăsătură privativă nu are alte particularități în 
afară de caracterul ei distinct de alte trăsături (Adger, Svenonius, 2011: 31). 
Aplicând acest raționament pentru trăsătura [+ definit], opoziţia rezultantă este 
următoarea: o limbă fie prezintă trăsătura morfosintactică [+ definit], fie nu prezintă 
această trăsătură. Considerăm, la fel ca Danon (2010), că cea de a doua soluție este 
mai potrivită pentru caracterizarea trăsăturii morfosintactice [+ definit]; astfel, 
evităm atribuirea unei trăsături morfosintactice [- definit] substantivelor formal 
indefinite, dar care primesc o interpretare definită (de exemplu, în limbi fără articol). 


(rax 


4.2. Cel mai probabil, cauza care a dus la optiunea parametricá [+ definit], 
care distinge romana de celelalte limbi romanice şi o apropie de limbi mai 
îndepărtate genealogic, rezidă în caracterul afixal al articolului definit, dobândit în 
procesul gramaticalizării din demonstrativul latinesc ille. De asemenea, analiza 
noastră prezice că şi alte limbi care au articol afixal (cum sunt unele dintre limbile 
balcanice şi unele varietăți scandinave) prezintă opţiunea parametrică [+ definit]. 
Spaţiul limitat nu ne permite să susţinem cu argumente ideea că articolul hotărât 
românesc este un sufix gramatical, însă această idee este bine susținută cu 
argumente empirice şi teoretice în bibliografia relevantă a problemei (Lombard, 
1974: 192; Halpern, 1992; Giusti, 1998, Ortmann, Popescu, 2000; Dobrovie-Sorin, 
Giurgea, 2006; Nicolae, 2012). Cercetători din mai multe şcoli de gândire sunt de 
acord asupra faptului că afixele sunt parte a cuvintelor pe care se afixeaza: 


(27) “inflectional forms of the word are created by morphosyntactic feature speci- 
fication, rather than just added as separate morphemes”. 
(Faarlund, 2009: 623, urmându-i pe Stump, 2001 şi Corbett, 2006) 


Cu referire la articolul hotărât românesc, Giuliana Giusti (1998: 61) exprimă 
explicit aceasta idee: 


(28) “The enclitic article in Rumanian has reached the apex of grammaticalization 
and is now part of the word internal morphology of nouns and adjectives”. 


Aceste intuitii trebuie corelate cu cercetarile recente asupra locului elementelor 
de flexiune in arhitectura gramaticii. Conform Annei Kibort (2010: 69), flexiunea 
şi deci, implicit, afixarea este o proprietate de lexicon: 


(29) “the ‘rule’ that determines which elements have to realize particular inflections is 
found in the lexicon in the form of a generalization over the relevant part of 
speech or a subclass within a part of speech”. 

În concluzie, posibilitatea sufixării articolului hotărât românesc pe o bază 
substantivală sau adjectivală, adică pe o bază specificată [+ N], este o proprietate 
de lexicon in limba română si în alte limbi, cum sunt ebraica, araba sau limbile 
scandinave. 


4.3. În ceea ce priveşte plasarea în ierarhia parametrică de tip Roberts (vezi 
secțiunea 2.2.3), din expunerea de mai sus rezultă că parametrul [+ definit] este un 
mezoparametru: toate centrele specificate ca [+ N] din limba română au 
posibilitatea de a încorpora afixul definit. 

Propunerea noastră urmează spiritul parametrizării de tip Roberts, nu litera 
ei^". Din perspectiva programului propus de profesorul Roberts, mezoparametrii 
sunt acei parametri care afectează un clasă definibilă de elemente funcționale, (de 
exemplu C(omplementizator), T(imp), v(erbalitate), D(eterminant)), care dispun de 
aceeaşi trăsătură (de pildă, trăsătura de ordonare a centru-complement vs complement- 
centru). Propunerea noastră din această lucrare este că toate elementele specificate 
categorial [+ N], adică elementele lexicale substantiv şi adjectiv, sunt specificate 
cu opţiunea parametrică [+ definit]. Există o serie de soluţii pentru a armoniza 
propunerea noastră cu parametrizarea Roberts, însă depăşesc limitele cercetării de fata. 

Pe de altă parte, analiza propusă în această lucrare are şi avantajul de a 
sustine in mod explicit Ipoteza Borer-Chomsky, care reduce variaţia parametrica 
sintactică la proprietăţile de lexicon ale unei limbi date. Componentul sintactic al 
gramaticii este astfel invariabil, derivarea sintactică desfăşurându-se pe baza 
materialului oferit de componentul lexical al gramaticii. 

A NOTE IN COMPARATIVE SYNTAX: THE DEFINITENESS PARAMETER IN THE SYNTAX 
OF ROMANIAN NOUN PHRASES 


(Abstract) 


Building on previous work on parameterisation in the minimalist framework and on Gabi 
Danon’s (2010) insight that there exists a definiteness parameter, we claim that this parameter 
manifests itself in the syntax of the Romanian DP. We discuss several structures which show that the 
definiteness feature is active for Agree (definiteness agreements; the genitive marker a/), and we 
employ data from the history of Romanian to show that the definite article is projected as a suffix on 
the noun. At the same time, we establish the position of the definiteness parameter in the hierarchical 
model built by Ian Roberts (2012a, 2012b) (i.e. it is a mesoparameter), and argue that the data 
analysed here can be taken as evidence for the validity of the Borer-Chomsky Conjecture. 

Raluca Bráescu 


TOPICA ADJECTIVULUI IN ROMANA. 
O PERSPECTIVA TIPOLOGICA 


1. INTRODUCERE 


Topica adjectivului constituie o problemă cu un grad ridicat de complexitate 
în limba română. Chiar dacă ordinea pare a fi mai liberă decât în alte limbi, ca, de 
exemplu, engleza, nu toate configuratiile sunt posibile pentru toate tipurile de 
adjective; unele diferențe semantice se pot corela cu poziţia adjectivelor, dar nu 
putem stabili reguli foarte stricte. 

Aproape toate limbile permit adjectivelor să modifice nume. În unele limbi 
modificarea prin adjective este limitată la un singur adjectiv. În alte limbi, cum este 
engleza, sunt posibile serii prenominale pentru adjectivele multiple. În alte limbi 
(printre care şi româna), seriile de adjective sunt, în mod canonic, postnominale. 

Vom prezenta, în acest articol, constrângerile de topică şi tiparele de 
serializare a adjectivelor în limba română. 


1.1. CLASE SEMANTICE DE ADJECTIVE 


În încercarea de a stabili câteva reguli de ordine şi se ierarhizare a 
adjectivelor, pornim de la distincţia dintre cele trei clase semantice de adjective: 
calificative, relationale şi adjectivele de modificare a referintei (Brăescu 2011). 


1.1.1. Adjectivele calificative desemnează o proprietate atribuită unui individ, 
îndeplinind, în cadrul sintagmei nominale în care apar, o funcţie de caracterizare; 
răspund la testul de intersectivitate (Kamp 1975) şi implică, în general, un act de 
evaluare subiectivă (speaker oriented adjectives — exprimă proprietăți care 
caracterizează referentul numelui modificat, în opinia vorbitorului): 


(1) Ana este o fată foarte frumoasă. (— Ana este o fată şi Ana este foarte 
frumoasă.) 


Interpretarea acestora depinde de o normă de comparaţie şi poate varia în 
raport cu un punct de referință. Cele mai multe dintre adjectivele calificative 
funcționează ca modificatori nonrestrictivi şi sunt compatibile cu modificatorii de 
gradare: o fată foarte frumoasă. 

1.1.2. Adjectivele relationale prototipice, denominale, desemnează o relație 
între două substantive autonome referential, centrul lexical al sintagmei şi numele 
prezent în radicalul adjectival. 

Pornind de la Bosque, Picallo 1996, distingem două subclase de adjective 
relationale cu un comportament sintactic diferit: adjectivele clasificatoare şi adjectivele 
tematice. Adjectivele clasificatoare îndeplinesc o funcţie de identificare a referentului 
numelui (operează o localizare nondeictică în timp şi spaţiu (2a) sau descriu specii, 
sorturi ale referentului (2b)) şi funcţionează ca modificatori restrictivi: 


(2) a. unelte preistorice, perioada medievală, roman interbelic 
b. medicina alternativă, dramă muzicală, ştiinţe matematice 


Adjectivele tematice reprezintă argumente ale unor nume deverbale; aceste 
nume păstrează structura argumentală a verbelor din care provin şi fac transparente 
o serie de raporturi semantice suplimentare: agent (3a), temă (3b) etc.: 


(3) a. atac terorist 
b. vânzare imobiliară 


Adjectivele relationale sunt nonintersective, subsective (Kamp 1975). Sub- 
sectivitatea este o trăsătură semantică ce permite doar inferenta care se referă la 
nume, nu si pe aceea care se refera la adjectiv: 


(4) El este cercetător ştiinţific. (— El este cercetător, dar *El este științific.) 


Într-o interpretare alternativă (McNally, Boleda 2004, Cornilescu 2005), 
adjectivele relationale se pot descrie în termeni de intersectivitate. Spre deosebire 
de adjectivele calificative, care sunt, din punct de vedere semantic, object-level 
modifiers, adjectivele relationale sunt kind-level modifiers. Aceste adjective sunt 
derivate din substantive, iar substantivele denotă mulţimi de proprietăți, astfel că 
adjectivele relationale exprimă seturi de proprietăţi (entităţi) ale genurilor (kind). 

Pentru că nu denotă proprietăţi, adjectivele relationale sunt obiective (object 
oriented adjectives — oferă o descriere a referentului numelui / clasei de nume stabilă, 
nondependentă de context). 

Adjectivele relationale sunt inerent negradabile, dată fiind natura lor 
nominală: *un cercetător foarte ştiinţific. 


1.1.3. Adjectivele de modificare a referintei (Bolinger 1967) reprezintă o 
clasă de forme atipice (fie unităţi cu sens vag, fie utilizări ale unor forme care trec 
printr-un proces de desemantizare parţială), cu un comportament sintactic şi 

semantic diferit de celelalte două clase. Am distins (Brăescu 2011) între adjectivele 
deictice (5a), adjectivele modalizatoare (5b), adjectivele paradigmatizante (5c), 
adjectivele intensive (5d) si adjectivele afective (5e): 


(5) a. o viitoare mama 
b. un simplu accident 
c. aer personal 
d. un vechi prieten 
e. biata fata 


Adjectivele de modificare a referintei sunt nonintersective (Kamp 1975) si 
pot fi subsective (6a) sau nonsubsective (6b): 


(6) a. El este un vechi prieten. (*El este vechi. El este un prieten.) 
b. El este un pretins campion. (*El este pretins. *El este un campion.) 


Adjectivele din cea de-a treia clasá se caracterizeazá sintactic tocmai prin 
faptul cá nu modificá referentul numelui pe care il insotesc, ci functioneazá ca 
operatori intensionali care realizeazá ajustarea discursivá a denominatiei. 


1.2. TEORII SI IPOTEZE PRIVIND SERIALIZAREA ADJECTIVELOR 


Se cunosc în lingvistica străină mai multe teorii privitoare la serializarea 
modificatorilor adjectivali. 


e Ziff 1960 discută despre „privilegiul ocurentei”: adjectivele care sunt 
legate semantic de un centru nominal special pe care îl modifică sunt mai puţin 
predispuse să apară la distanţă. Dimpotrivă, adjectivele nelegate semantic de centru 
oferă o informaţie care nu este încapsulată de sensul numelui şi sunt bune 
candidate pentru a modifica o arie largă de nume şi de a apărea mai departe într-o 
eventuală serie. Stubbs 2001 distinge, de asemenea, între selective adjectives 
(adjective mai putin legate semantic de centru) şi focussing adjectives (adjective 
legate semantic de centru). 


e Posner 1986 susţine că sunt plasate mai aproape de nume adjectivele care 
apar în mod stereotip combinate cu un nume, potrivit principiului noun-specific 
frequency. Posner formulează o nouă ipoteză de ordonare a adjectivelor modificatori, 
the nouniness principle, conform căreia modificatorii cei mai asemănători cu 
numele stau cel mai aproape de nume. Spre exemplu, comparând adjectivele nume 
de culori cu cele care exprimă forma, adjectivele nume de culori pot fi 

nominalizate (7a), acceptă mai uşor modificatori (7b), sunt mai susceptibile de a 
aparea la un caz oblic (7c): 


(T) a. Îmi place albul. 
*Îmi place rotundul. 
b. Este un alb interesant. 
*Este un rotund interesant. 
c. Omogenitatea albului este remarcabilă. 
* Amplitudinea rotundului este remarcabilă. 


e Cinque 2010 face o corelaţie între proprietățile semantice ale lexemelor şi 
reprezentările lor sintactice. Acesta propune ierarhia unor clase individuale de 
adjective cu capuri funcţionale specifice, despre care se presupune că există 
independent în secvența funcțională; sunt plasate cel mai aproape de nume 
adjectivele relationale care indică naționalitatea, apoi culoarea, forma, dimensiunea 
şi calitatea: 


(8) (engl) numerous wonderful big American cars 


e Independent de tipul de compozitie semanticá, s-a constatat tendinta 
comuná mai multor limbi prin care adjectivele exprimánd proprietáti obiective sunt 
mai joase decát cele exprimánd proprietáti subiective (Sproat, Shih 1988, Stavrou 
1996). Se furnizează o explicaţie psiholingvisticá / cognitivă pentru ierarhia 
adjectivelor: cu cát adjectivele sunt mai obiective, cu atát sunt mai apropiate de 
nume — material flexibil ieftin. Asa se explicá de ce adjectivele de culoare urmeazá 
dupá cele de dimensiune (9a), iar adjectivele de várstá urmeazá dupá cele de 
capacitate (9b): 


(9) a. a long black dress 
b. a smart young women 


2. TIPARE DE SERIALIZARE ÎN LIMBA ROMÂNĂ 


Vom descrie, în continuare, schemele de ierarhizare a adjectivelor, în funcție 
de clasele de adjective implicate. 


2.1. ORDINEA ADJECTIVELOR CALIFICATIVE 


Adjectivele calificative sunt, în mod prototipic, modificatori postnominali. 
Sunt explicate sintactic drept predicate de tipul small clause, provin din reducerea 

unor propoziții relative conţinând adjective in poziţii predicative (DP-adjectives, 
predicative adjectives): 


(10) o fata frumoasă < o fată care este frumoasă 
o maşină albă < o maşină care este albă 


a) Modificatorul nominal poate fi un GAdj extins (adjectivul centru şi 
complementele sale) postpus: 


(11) un om [drag tuturor] = N + GAdj [A + Compl. in D] 
[*un drag tuturor] om 


(12) o fată [atentă la toată lumea] = N + GAdj [A + Compl. Prep.] 
[*o atentă la toată lumea | fată 


Analizând constrângerile asupra adjectivelor prenominale, Sadler, Arnold 1994 
semnalau imposibilitatea construcției cu un complement comparativ. Nici în română, 
construcţia nu este acceptată: 


(13) a. *o mai bună decât a mea carte 
o mai bună carte decât a mea 
b. *cea mai bună din grupă studentă 
cea mai bună studentă din grupă 


Există limbi (greacă, germană) în care GAdj extinse apar în poziţii preno- 
minale (Alexiadou, Wilder 1998); 


(14) gr. J [periphani ja to jo tis] mitera 
germ. die [auf ihren Sohn stolze] Mutter 


Ín stadiile mai vechi ale limbii, adjectivul insotit de complemente putea 
apárea si antepus numelui: 


Demnul de multa regretare C. Negruzzi a fost unul din acei pionieri literari 
din România care a înzestrat patria lui cu produceri |...] prețioase... (Introducerea 
scrisá de V. Alecsandri la Scrisorile lui C. Negruzzi) 


b) Numele este insotit de un demonstrativ postpus cu rol de determinant 
emfatic, pe langa modificatorul adjectival: 


(15) cartea aceasta mare 
aceasta mare carte 
*cartea mare aceasta 


214 Raluca Braescu 56 


In limba veche, topica adjectivului si a determinantului demonstrativ nu este 
fixată (Cornilescu, Nicolae 201 1b): 


(16) nenorocitele aceste vremi (Greceanu) 
ticálosul pământul acesta (Greceanu) 


c) Pe lângă modificatorii adjectivali, numele nonprototipice (deverbale, 
deadjectivale sau nume relationale) pot fi însoțite de complemente (GBLR 2010). 
Poziţia modificatorului adjectival postnominal alături de alti constituenți din GN 
este relativ liberă: 


(17) un atac surprinzător al englezilor 
un atac al englezilor surprinzător 


d) Incizele, secvențele metadiscursive, turnuri de frază cu verbe dicendi pot 
apărea între nume şi adjectivul postpus: 


(18) o decizie, din punctul meu de vedere, ciudată 
decizie ciudată, din punctul meu de vedere 


În toate exemplele prezentate până acum, adjectivele calificative (neinsotite 
de complemente) apar ca modificatori postnominali. Ele pot apărea şi în poziție 
prenominală, fără să antreneze modificări de sens, ceea ce susţine, de fapt, ipoteza 
topicii lor libere în limba română: 


(19) derularea foarte rapidă a conflictului 
foarte rapida derulare a conflictului 


Graur 1969 semnala frecvenţa adjectivelor calificative antepuse, probabil 
după model francez. Referindu-se la adjectivele calificative prenominale, observa 
că alegerea adjectivelor care se plasează înainte sau după substantiv nu este 
reglementată gramatical, dar că mai des se întâlnesc în antepozitie forme precum: 
bătrân, bun, drag, frumos, greu, important, original, mic, mare, mult, nou. 

Într-o interpretare recentă, Cinque 2010 discută despre variaţia de topică, 
explicând cele două structuri posibile prin deplasarea numelui. Adjectivul rămâne 
generat la dreapta, dar numele se deplasează şi obţinem astfel două structuri diferite. 
Topica normală a adjectivului poate fi modificată sau determinată şi de constrângeri 
contextuale, de reguli comunicative. Unele cercetări insistă asupra aspectului 
afectiv al adjectivului, altele asupra structurii informaţionale (Nalke 1994). 

S-au formulat mai multe ipoteze pentru descrierea seriilor de adjective 
calificative. Cele mai multe teorii au distins clase semantice (descriptive) de 

adjective in functie de care se stabilesc regulile si constrangerile de ordine. Ipoteza 
lui Dixon 2004 privind ierarhizarea adjectivelor calificative care modifică acelaşi 
nume este că mai apropiate sunt adjectivele de culoare. Urmează adjectivele de 
vârstă (nou, tânăr), adjectivele care denotă însuşiri (fericit, bun), adjectivele care 
exprimă viteza (rapid, încet), adjectivele care arată proprietăţi fizice (tare, dulce), 
adjectivele de dimensiune (mare, lung) şi adjectivele de valoare (bun, rău). 

În română (atât în varianta actuală, cât şi în stadiile anterioare), două sau mai 
multe adjective calificative se aşază de regulă după substantiv, ultimul fiind legat 
printr-o conjunctie (Coteanu 1990): 


(20) un prieten bun, vesel, vioi şi îndatoritor 
cai mare groşi (Costin) 
Era om tânăr Stroici şi din casă mai vechiu şi cinsteş. (Costin) 
Alixandru Ramandei, grec simatu, mândru, nebun, lacom (Neculce) 
Grigorii-vodă era un om harnic şi tare, si sămăţu. (Neculce) 


Scala de subiectivitate comportă diferite grade; acelaşi adjectiv poate avea o 
greutate evaluativă variabilă. În exemplele de mai jos, se poate observa dispo- 
nibilitatea combinatorie dintre adjectivele care exprimă forma şi dimensiunea (21a) 
sau dimensiunea şi culoarea (21b): 


(21) a.o sală pătrată uriaşă 
o sală uriaşă splendidă 


b. o rochie lungă neagră 
o rochie neagră lungă 


Distincția poate fi justificată şi prin aspectele pragmatice — topicul precedă rema: 


(22) a. mingea roşie nouă (mingea nouă printre mingile roşii) 
b. mingea nouă roşie (mingea roşie printre mingile noi) 


Emfaza, accentul prozodic sunt în egală măsură responsabile de suspendarea 
restricțiilor de ordine (Truswell 2005, Teodorescu 2006, Svenonius 2008). 
Seria de două sau mai multe calificative se poate plasa şi înainte de substantiv: 


(23) amplă, rodnică şi prodigioasă activitate culturală 
scârnava şi groadznică fapta şi neaudzită în toate tari creştine (Costin) 
grele şi cumplite morti (Neculce) 
au făcut mare şi frumoas(ă) nuntă (Neculce) 
marele şi puternicul împărat (Neculce) 

Alteori, adjectivele calificative coocurente se distribuie diferit: adjectivele de 
dimensiune precedă numele (exprimă o proprietate mai dependentă de vorbitor), iar 
adjectivele de culoare îl urmează (exprimă o proprietate mai dependentă de obiect): 


(24) o mică geantă neagră 
*o neagră geantă mică 


2.2. ORDINEA ADJECTIVELOR RELATIONALE 


Adjectivele relationale sunt postnominale în limba română. 

Funcționarea adjectivelor relationale ca modificatori postpusi nu se explică 
prin mecanisme de tip small clause. Sursa sintactică a acestor adjective este 
modificarea directă a numelui (în accepţia lui Sproat, Shih 1988); 


(25) a. societatea astronomică 
*astronomica societate 
b. refuzul german 
*eermanul refuz 


Topica postpusă a acestor adjective se poate explica prin teoria head- 
movement (Cinque 1994). Cinque pleacă de la premisa că există o ordine de bază 
universală (conformă cu Linear Correspondence Axiom din teoria lui Kayne 1994) 
în conformitate cu care toate adjectivele sunt generate în poziţii prenominale. 
Modificatorii postnominali nu apar generati la dreapta, nu este permisă right- 
adjunction; poziţia lor se explică prin urcarea numelui peste adjectiv, deci 
deplasarea numelui la stânga. 

Diferenţele de configurație dintre limbi sunt explicate de Cinque prin faptul 
că N urcă în limbile romanice, dar în limbile germanice rămâne in situ: 


(26) a. rom. — o maşină frantuzeascá 
fr. — une voiture francaise 
b. engl. — a French car 


Româna se încadrează, aşadar, in această teorie de linearizare în conformitate 
cu care ordinea de suprafață este diferită de ordinea initialà'. În limba veche, 
adjectivele relationale nu aveau o poziție fixă; puteau apărea şi în antepunere 


! Alte teorii (Laenzlinger 2000) elimină operaţiile de deplasare (Move-operations) în favoarea 
operațiilor de fuziune multiplă (Multiple Merge-operations) prin care se inserează copii la diferite 
niveluri de configuraţie. 

(Cantacuzino, 27a) si in postpunere (Costin, 27b). Niculescu 1999 sustine ca 
existau in romana veche doua structuri topice: tipul nonromanic de constructie la 
stânga (care caracterizează texte literare vechi traduse şi netraduse) şi tipul romanic 
de construcţie la dreapta (care caracterizează textele vechi netraduse şi limba 
comună vorbită modernă): 


(27) a. romanii voievozi sau împărați 
rusască limbă 
... de să punea asa tare împotriva romanii împărăţii 
b. părți creştineşti 
limba sârbască 
odăile inicereşti 


Schimbarea de poziţie a adjectivelor relationale în limba română actuală se 
justifică prin transferul lor semantic spre adjectivele cu utilizare calificativă: 


(28) a. acordul nemţesc.(„nemţii fac un acord”) — tematic 
*nemfescul acord 
b. acordul nemfesc („acord riguros, strict”) — calificativ 
nemfescul acord 


Adjectivele etnice, relationale la bază, devin calificative, menţinând numai 
anumite seme ale lexemului initial, proprietăţi atribuite stereotip comunităților 
respective (franțuzesc — „şic”, american — „degajat”, nemfesc — „riguros” etc.): 

Aceleaşi unităţi pot funcționa, în anumite contexte, ca adjective calificative, 
iar în altele ca relationale şi au interpretări diferite (adjectivele mixte sau duble). 
Sintagme de tipul: infernala maşină sau vulcanicul caracter nu includ un adjectiv 
relational in antepozitie, ci dublul acestuia, de tip calificativ, ilustrând situația 
adjectivelor mixte (Bartning, Noailly 1993): 


(29) a.piramida faraonică — *faraonica piramidă (adjectiv relational) 
vila faraonică — faraonica vilă (adjectiv calificativ) 
b. complexul monumental — *monumentalul complex (adjectiv relational) 
o eroare monumentală — o monumentală eroare (adjectiv calificativ) 
c. o măsură dictatorială — *o dictatorială măsură (adjectiv relational) 
un ton dictatorial — un dictatorial ton (adjectiv calificativ) 


Când sunt coocurente, adjectivele clasificatoare sunt mai apropiate de nume 
decât cele tematice: 


(30) a. o producție cerealieră bulgărească 
*o producţie bulgărească cerealieră 

b. un studiu lingvistic german 
*un studiu german lingvistic 


Admitem seria un studiu german lingvistic, numai atunci când adjectivul 
etnic este la rândul său clasificator; vorbim deja despre literatura germană şi 
operăm o nouă selecţie în acest subansamblu. 

Ca şi în cazul modificatorilor realizați prin adjective calificative postpuse, si 
poziţia adjectivelor clasificatoare este diferită în română şi în limbile romanice, fata 
de engleză. Dacă în limbile romanice aceste adjective au topică rigidă, sunt 
postnominale, în engleză sunt prenominale: 


(31) rom. comedia muzicală americană 
it. la comedia musicale americana 
engl. the American musical comedy 


2.3. MODIFICAREA MULTIPLA CU ADJECTIVE CALIFICATIVE 
ŞI ADJECTIVE RELATIONALE 


In română, asa cum am arătat, adjectivele relationale sunt canonic postpuse, 
iar adjectivele calificative sunt, in general, postpuse. Cand sunt coocurente, adjectivele 
relationale sunt mai apropiate de nume: 


(32) oneasteptata reacție chimică 
o reacţie chimică neasteptata 
*o reacție neaşteptată chimică 
*o chimică reacţie neaşteptată 
(33) o firma locală bogată 
o bogată firmă locală 
*o locală firmă bogată 
*o firmă bogată locală 
(34) o nuvelă psihologică plictisitoare 
o plictisitoare nuvelă psihologică 
*o nuvelă plictisitoare psihologică 
*o psihologică nuvelă plictisitoare 


Un statut special îl au adjectivele idiomatice (Svenonius 2008), combinaţiile 
fixe care nu pot fi sparte: fuică bătrână gorjană (Cornilescu 2009): 


(35) pâine neagră ardelenească 
*pâine ardelenească neagră 

(36) pâine albă ţărănească 
*pâine țărănească albă 

(37) sistem nervos artificial 
*sistem artificial nervos 


În limba veche sunt înregistrate serii de adjective antepuse care includ si 
adjective relationale, pentru că, aşa cum am arătat, adjectivele relationale puteau 
aparea si in pozitii prenominale (38). De asemenea, sunt posibile structuri cu 
adjectivele calificative plasate mai aproape de nume (39): 


(38) viteaza eghipteană rămăşiţă (Budai-Deleanu) 
(39) haină scumpă domnească (Ureche) 
un letopisetu vechiu sârbăscu (Ureche) 


2.4. ORDINEA ADJECTIVELOR DE MODIFICARE A REFERINTEI 


Despre adjectivele de modificare a referintei am arătat că nu au o valoare 
restrictivă, nu joacă un rol în identificarea referentului, ci adaugă proprietăți 
considerate caracteristice, importante de către emițător, alunecand din acest motiv 
către expresiv, afectiv (speaker-oriented interpretation). Substanţa semantică a 
adjectivului devine mai abstractă, primind mai mult o valoare de intensitate, 
interpretare emfatică sau citire puternic subiectivă (Sandfeld, Olsen 1960: 109, 
Lombard 1974: 99): 


(40) o viitoare mama 
*o mamă viitoare 
(41) o biată copilă 
*o copilă biata 
(42) un fost prieten 
*un prieten fost 


Pe lângă interpretarea emfatică şi subiectivă, o clasă restrânsă de adjective 
antepuse se caracterizează printr-un tip de informaţie anaforică intrinsecă (asemenea, 
aşa, atare): 


(43) a. Am cumpărat maşina de care mi-ai vorbit. O asemenea maşină este rară. 
*O maşină asemenea este rară. 
b. Am cunoscut o fată frumoasă. O aşa fată găseşti rar. 
*O fată aşa găseşti rar. 


Unele dintre adjectivele de modificare a referintei pot fi antepuse sau 
postpuse, fără ca topica să antreneze modificări semantice: 

(44) a. lectia următoare 

urmatoarea lectie 

b. un mincinos mare 
un mare mincinos 

c. taxa blestemata 
blestemata taxa 

d. proprietarul actual 
actualul proprietar 

e. grija mea principală 
principala mea grijă 

f. o monedă falsă 
o falsă monedă 


Situatiile pe care le distingem, însă, în interiorul clasei sunt mult mai variate 
şi mai complexe. Putem vorbi despre un singur adjectiv subspecificat, susceptibil 
de a se aplica unor fațete diferite ale lui N. Dar, în multe situaţii vorbim despre 
două lexeme diferite cu două funcții diferite — modificator al referintei şi 
modificator al numelui: 


(45) a. o adevărată problemă 
o problemă adevarată 
b. pură întâmplare 
o fată pură 
c. un înalt demnitar 
un demnitar înalt 
d. o simplă situaţie 
o situație simplă 
e. un mare om 
un om mare 
f. o noud carte 
o carte nouă 
g. o singură fată 
o fată singură 


Adjectivul modificator antepus este nonintersectiv, adiacent numelui, în timp 
ce adjectivul postpus este mobil. Mai exact, lectura de modificare a referintei este 
posibilă într-o singură variantă pozitionalá a adjectivului, în antepunere. Lectura 
calificativă, oferită de adjectivul postpus din cuplurile prezentate, pentru o mai 
clară delimitare a situaţiilor, este posibilă şi în antepunere. O sintagmă ca simpla 
poezie este, prin urmare, ambiguă, fiind deschisă către ambele interpretări (situationala 
şi calificativă) şi doar contextul mai larg oferă claritate expresiei. 

Faptul că anumite adjective au o distribuţie ambivalenta ridică chestiuni 
referitoare la analiza lor structurală. Plecând de la premisa că toate adjectivele 
prenominale sunt constituenți periferici, Cornilescu, Nicolae 201 la explică diferenţele 
interpretative dintre adjectivele care îşi schimbă locul, prenominale sau post- 
nominale prin faptul că unele se află în n*periphery, iar altele în d*periphery. 
Adjectivele postnominale sunt modificatori restrictivi, nu sunt constituenți periferici, 
sunt adjuncti, linearizati după centru. Adjectivele prenominale sunt specificatori ai 
periferiei capurilor funcționale şi rămân prenominale: 


(46) o bună parte 
o parte bună 


Adjectivele de modificare a referintei pot forma serii (47a,b,c) şi pot fi 
coocurente cu adjective calificative (48): 


(47) a. bietul fost sot al Ioanei 
un splendid aşa-zis rege 
b. pretinsul fost profesor 
fostul pretins profesor 
c. o viitoare bună mamă 
o bună viitoare mamă 
(48) a. un faimos fost actor 
b. un fost faimos actor 


Schimbarea topicii reflectă diferenţe semantice. Exemplul (48a) un faimos 
fost actor permite lectura „cineva faimos care nu mai este actor”. În contrast, 
exemplul (48b) acceptă secvenţa „care este acum uitat” şi se referă la cineva care 
nu mai este faimos şi nu mai este nici actor. În primul exemplu, fost operează 
asupra numelui, în timp ce in cel de-al doilea exemplu, fost operează asupra 
sintagmei A+N (Teodorescu 2006). 


3. TOPICA ADJECTIVULUI ŞI VARIAŢIA INTERLINGVISTICĂ 


Am arătat în schemele anterioare referitoare la poziția modificatorilor adjectivali 
că se pot formula multiple observaţii tipologice. 


3.1. Cea mai clară distincţie formulată (Copgeag 1998, Cinque 2010) între 
română (limbile romanice) şi engleză (limbile germanice) este că limbile romanice 
au adjective postnominale. În limbile germanice şi în limbile slave adjectivele cu 
rol de modificatori nominali sunt antepuse; în limbile romanice acestea sunt în mod 
canonic postpuse numelui, dar, există, în general, ambele ipostaze: 

(49) o masă frumoasă / mare / rotundă 
a nice / big/ round table 
*a table nice / big / red 


Analizând comparativ topica adjectivului în limbile germanice şi romanice, 
Cinque 2010 discută despre efectul mirror-image: ordinea adjectivelor din engleză, 
din poziţii prenominale, se reflectă ca într-o oglindă în ordinea adjectivelor 
postnominale din limbile romanice: 


(50) engl. The most probable main cause of his death... 
it. La causa prima piu probabile della sua morte... 
rom. Cauza principală cea mai probabilă a morţii sale... 


In egală măsură, este atestată şi linear matching order (Cornilescu 2009), fapt 
ce susține ipoteza că, în ciuda unor constrângeri de ordine, româna se caracte- 
rizează prin topica liberă a adjectivului: 


(51) engl. low round table 
rom. 0 masă joasă rotundă (linear matching) 
rom. o masă rotundă joasă (mirror image) 
(52) engl. old black shoes 
rom. pantofi vechi negri (linear matching) 
rom. pantofi negri vechi (mirror image) 


3.2. O altă observaţie tipologică extrasă din analiza poziţiei modificatorilor 
este că româna cunoaşte situaţii de antepozitie (53a), postpozitie (53b) sau 
antepozitie şi postpozitie alternativ (53c): 


(53) a. fosta directoare 
*directoarea fosta 
b. o maşină italiană 
*o italiană maşină 
c. o maşină splendidă 
o splendidă maşină 


Dintre limbile romanice, franceza este limba cu cele mai multe adjective 
prenominale, italiana are o poziţie intermediară, iar româna admite cel mai frecvent 
poziţiile postnominale pentru adjectivele descriptive (Lombard 1974): 


(54) (fr.) bonne nuit 
(it.) buona notte 
(rom.) noapte buna 

(55) (fr.) une grande maison 
(it.) una grande casa / una casa grande 
(rom.) o casă mare 


4. CONCLUZII 


Ín acest articol am realizat o analizá a pozitiei adjectivului fatá de nume in 
limba romana. Am urmărit topica unităților pentru fiecare dintre clasele semantice 
de adjective: calificative, relationale si adjective de modificare a referintei. De 
asemenea, am descris schemele de serializare, urmărind ierarhizarea adjectivelor 
coocurente. 

Observațiile tipologice au fost extrase prin comparatia cu structuri din limbile 
romanice şi din limba engleză: 

a) Sunt postnominale: adjectivele relationale, restrictive, adjectivele calificative 
însoţite de complemente. 

b) Sunt prototipic postnominale adjectivele calificative intersective. Cele mai 
multe adjective calificative se bucură, însă, de libertate de topică şi pot apărea şi în 
antepozitie fără a antrena modificări semantice. 

c) Sunt prototipic prenominale adjectivele de modificare a referintei. 

d) Atunci când dezvoltă serii, adjectivele relationale precedă adjectivele 
calificative. 

Comparativ cu alte limbi, cum ar fi engleza, în care adjectivele au topică fixă, 
în română sunt posibile două configurații sintactice: linear matching sau mirror 
image order. Deşi apar mai multe constrângeri de topica în favoarea postpoziției, 
susţinem, în egală măsură, ipoteza referitoare la libertatea de topicá a adjectivului 
în română. 

Adina Dragomirescu 


O SCHIMBARE PARAMETRICÁ DE LA ROMANA VECHE 
LA ROMÁNA MODERNA IN SINTAXA FORMELOR 
VERBALE COMPUSE CU AUXILIAR 


1. INTRODUCERE 


In acest articol ne propunem sá explicám o deosebire importantá intre romána 


compuse cu auxiliar. Vom aráta cá sintaxa diferitá a acestor forme verbale compuse 

este determinată de o schimbare parametrică graduală, încheiată la sfârşitul epocii 
vechi (în mod convențional, 1780); această schimbare parametrică dă seamă nu 
numai de dispariția dislocărilor formelor verbale compuse, ci şi de alte fenomene 
sintactice. 


1.1. DESCRIEREA FENOMENULUI SI DATELE DIN CORPUS 


verbale compuse cu auxiliar: numai semiadverbele (mai, cam, prea, si, tot) se pot 
aşeza între auxiliar şi verbul lexical la participiu ori infinitiv (GALR I: 586). În 
între auxiliar şi verbul lexical putând apărea: un subiect (1), un complement direct (2), 
un complement indirect (3), un complement prepozitional (4), un nume predicativ 
(5), structuri circumstantiale prepozitionale sau adverbiale (6). Exemplele de la (7) 
ilustrează faptul că, în limba veche şi alte (semi)adverbe decât cele acceptate astăzi 
puteau disloca formele verbale compuse. 


(1) a. Ce Faraon zise: meargeti la Iosif şi ce va el dzice voao aceaia faceți (PO, 
145) 

b. Să voiu eu tinde afară mâna mea şi voiu bate Eghipetul cu tot fealiul de 
minuni (PO, 188) 

c. Răspunse Faraon: bine-i zău, Domnul cu voi, cum voiu eu lăsa pre voi şi 
pre mituteii voştri? (PO, 210) 

d. ce ia aminte cum când au ei viiat aşa leage lui Domnezeu (PO, 8) 

e. că e urât naintea lui altă fără numai ce au el tocmit (PO, 9) 

f. Şi deaca trecură 40 de zile deschise fereastra spre corabie, ce era el făcut 
şi slobozi un corb a zbura (PO, 33) 

g. Si sluga înainte spuse pre rând toate lucrurile ce era el isprávit (PO, 82) 

h. Aşijdere şi noi lăsăm şi dăm după moartea lor cărțile acestor ocine ce-s 
mai sus zise la svânta mănăstire cum au ei lăsat cu al lor cuvânt (Di, 
XXXVI, 125) 

i. lara, de va fi omul zăcând spre moarte, cade-se popeei să ia cuminecătura 
cu frică şi să meargă înainte (CPrav, 6") 

j. Giură-i derept aceaia pre feciorii lu Israil şi dzise: când va Domnedzeu 
căuta pre voi, duceti-va afară de aicea oasele meale (PO, 179) 

k. Iară să i-au domnu-său dat lui muiare şi aceasta feciori au feate au 
născut, muiarea şi porobocii ai domnu-său fie (PO, 246) 

|. Şi când ar fi losif sosind la fraţii săi, traseră de pe el veşmântul lui (PO, 129) 

m. De va veni birdeni, vor Nicorizi Nevrudul a ceri ceva ban, arita zapisuri, 
Cice tote merturiseşt, ce-am dat iavu lui, ce dat iali miia, anume tote se ştii 
(Di, CI, Bozen, 193) 

n. lar de-ai hi domiata sârguit să fii până acmu venit, avem nădeajde pre 
Dumnedzeu să fi fost până acmu şi la moşie. (DI, XCIII, 184) 

(2) 


(3) 


(4) 
(5) 
(6) 


a. A doua, făgăduita, că Dumnezeu făgăduitu-ne-au că ne va pre noi asculta 
(CCat, 9'-10^) 

b. şi iaca el vine afară înaintea ta şi când va pre tine vedea în mare bucurie 
va fi (PO, 190) 

c. Toti aceştia în doaospredzeace semințe a lui Israil şi aceasta-i carele au 
grăit tată-său, când au pre ei pre toti blagoslovit cu blagosloveniile sale 
(PO, 175) 

d. cum aceaste doo cărți să fie pârgă până Domnedzeu va şi alalte tipări şi 
scoate (PO, 11) 

e. Nu fie aşa, ce pasati numai voi bărbaţii şi faceţi jirtva Domnului, că voi 
încă ati aceasta cerut si aşişi-i scoaseră dinaintea lu Faraon (PO, 210) 

a. fă acolo un oltariu acelui Domnezeu care se-au tie arătat, când fugiiai 
denaintea lui Isau (PO, 119) 

b. îngroapă pre mine în mormântul mieu, carele am mie săpat în pământul 
Canaanului (PO, 177) 

Că ne-am nevoit ş-am trudit, iară mintea noastră si firea doară nu se-au de 

toate domirit, c-am avut şi noi minte destulă şi întunecată (CC?, 10) 

Ce derept aceaia voia noastră face-vom, să veţi aşa fi ca şi noi, şi să se va tot 

omul carele cap de bărbat fi tăind împrejur (PO, 117) 

a. Cu care alenisii săi pierde-le-va strâmbătate, ce va tine oamenii săi, că 
s-au în el usbăitu (FT, 1°) 

b. Că ne-au ín har slobozitu den darulu său şi ne alesese fetii săi pren 
miloste sa (FT, 3^) 

c. şi cetifi si nu judecareti necetind mainte, că veţi cu adevăr afla mare 
vistiiariu sufletesc (PO, 10) 

d. Zise sarpele la muiare: nece cum nu vreti cu moarte muri (PO, 18) 

e. Moisi iara strigá catra Domnul si dzise: ce voiu face cu cest narod, nu cu 
mult câtr-îns, de ci má vor cu pietri împroşca (PO, 235) 

f. Dup-acea popii încă carii vor cătră Domnul a se apropiia să se sfinteascá 
pre sine cum Domnul pre ei să nu-i zdrobească (PO, 243) 

g. Si dzise Moisi Domnului: iată, tu aceasta dzici mie: du sus ceasta dihanie 
şi nu-mi arăţi cine vei cu mine să temeti (PO, 292) [viitor cu conjunctiv — 
Zamfir 2007: 219—231] 

h. Ce derept aceaia aşa aruncaţi pre ei cum atâta să fie in număr cărămida 
câte au până acmu făcut, nici nu micşurareți (PO, 193) 

i. lar de-ai hi domiata sârguit să fii până acmu venit, avem nădeajde pre 
Dumnedzeu să fi fost până acmu şi la moşie. (DI, XCIII, 184) 

j. Pomeneste-te, om criştinu, cá vei acmugu muri (FT, 1°) 

că slugile tale n-au cu ce ţinea dobitoacele sale, asa se-au tare puternicit 
foametea în pământul Canaanului (PO, 166) 

k. Si ziseră: tu însuți eşti aicea venit şi veri să biruieşti, derept aceasta mai 
vârtos vom face cu tine decât cu ei (PO, 60) 

l. derept însă nu numai aceaea care-ară fi înnapoi rămas (Di, XXXVI, 125) 

(7) a. Noi pentru dragoste lui Domnedzeu am ustenit, n-au iară întors mana de 
înger ce mână grea păcătoasă (PO, 10) 
b. N-ai neci lăsat să sărut feciorii şi featele meale, dzău, nebuneaste ai facut 
(PO, 106) 


Destul de frecvent, între auxiliar şi verbul lexical apar structuri complexe, 
având o componenţă variabilă: subiect + complement indirect (8a,b), subiect + 
complement direct (8c), două circumstantiale (8d), structură complexă cu subiect, 
element relativ şi complement direct (8e). 


(8) a. Însă vă prevegheati, cum au Cristus noauá dzis, că noi nu ştim să 

demineata au seara va veni (FT, 1") 

b. eu-s Domnul, grăiaşte lu Faraon, craiului Eghipetului toate care voiu eu 
tie grái (PO, 198) 

c. Și dzise lui Iosif: prince tie au Domnedzeu toate aceastea arătat, nime nu-i 
asa intelept si mándru cum tu esti (PO, 143) 

d. Si când featele aceaste îndărăptu se înturnară la tatăl său, dzise tată-său: 
cum ati astădzi aşa curund venit acasă? (PO, 184) 

e. Ce derept aceaia voia noastră face-vom, să veţi asa fi ca şi noi, şi să se va 
tot omul carele cap de bárbat fi taind imprejur (PO, 117) 


Exemplele de mai sus sunt extrase din texte din secolul al XVI-lea 
(fragmentele incluse in volumul Texte si Di, care sunt, in general, texte originale, si 
PO, CL, care pot fi influentate de originalul stráin). Studiul acestui corpus extrem 
de redus reprezintá numai un punct de plecare pentru o analizá cantitativá mai 
extinsá. Ín continuare, vom avea in vedere numai formele verbale care contin 
auxiliare — perfect compus, viitor, conditional (prezent si perfect), conjunctiv perfect, 
perifraze de imperfect (tipul era facut) sau de mai-mult-ca-perfect (tipul au fost 
facut) —, insá fenomenul apare si cu conjunctivul, chiar in structuri in care sd este 
marcă a conjunctivului, şi nu conjunctie conditionalá (9) şi cu verbe modale (10). 


(9) a. Să ainte apucăm fata lui in ispovedire şi in cântare (CL, 14") 
b. si sá nu atingem el, sá cumva nu murim (PO, 18) 

(10) După aceaea, deaca am văzut jelanie a multi preuti de Tálcul Evangheliilor 
cum Să poată si ei propovedui şi a spune oamenilor învățătură după cetitul 
Evangheliei (CC', 247) 


1.2. STADIUL CERCETĂRII 


Fără să treacă neobservat, fenomenul dislocării nu a beneficiat de foarte 
multă atenţie în bibliografia românească şi, din informaţiile de care dispunem, nu 
există o analiză sintactică a fenomenului. Moldovanu (1977-1978: 47) observă că, 
spre deosebire de normele actuale, în vechile traduceri româneşti apar „dezmembrări” 

ale „formațiilor premorfologice", frecvența formelor nedislocate fiind totuşi mult 
mai mare. Autorul nu pune acest fenomen pe seama traducerii, ci consideră că 
explicaţia ar fi „relativa independenţă a auxiliarelor" (p. 56), care se constată şi în 
celalalte limbi romanice vechi (fenomenul este ilustrat cu exemple din occitană, 
spaniolă, italiană, franceză). Moldovanu (1977-1978: 65) arată cá dislocările apar 
în texte culte din secolul al XVI-lea şi din prima jumătate a secolului al XVII-lea, 
ca vestigii ale stadiului arhaic, in care formele verbale compuse erau lipsite de 
coeziune, şi observă că posibilitatea de dislocare s-a păstrat regional până astăzi, 
fără a indica zona în care fenomenul este încă atestat (p. 62). 

Ghetie şi Zgraon (1981) atrag atenţia asupra faptului că majoritatea dislocărilor 
apar în texte culte, şi nu în documente, şi ajung la concluzia că dislocările nu 
caracterizau vorbirea curentă din secolul al XVI-lea, ci reprezintă urme ale unui 
sistem anterior secolului al XVI-lea, păstrate numai ca ,,manierism sintactic” in 
primele texte româneşti. 

Zamfir (2007: 158) preia ipoteza Ghetie-Zgraon, conform căreia dislocarile 
reprezintă relicve conservate în scrisul literar, autoarea observa cá în anumite texte 
(PO, CC’) dislocările au o frecvență mare, in timp ce din alte texte lipsesc; 
intercalările complexe ar fi mai reduse la perfectul compus, ca urmare a stadiului 
mai avansat de gramaticalizare a acestei forme verbale în secolul al XVI-lea 
(exemplele de la (8) arată însă că şi perfectul compus era destul de uşor de 
dislocat). Zamfir (2007: 162) arată că dislocările au o frecvență mai mică în secolul 
al XVII-lea, fiind aproape absente spre sfârşitul secolului. 

Frâncu (2009: 229) consideră ca dislocările sunt „nefireşti” şi că există două 
explicaţii pentru apariția acestora în secolul al XVI-lea: fidelitatea traducerii 
româneşti fata de textul slavon (şi/sau grecesc) şi influenţa sintaxei populare româneşti 
dintr-o fază mai veche, când gradul de coeziune a formelor era încă limitat. 


2. RELAȚIA DINTRE DISLOCARE ŞI ALTE FENOMENE SINTACTICE 


Deşi considerată adesea un fenomen excentric, livresc, nefiresc, dislocarea 
formelor verbale compuse cu auxiliar nu este un fapt lingvistic întâmplător şi se 
corelează cu alte fenomene sintactice. 


2.1. SITUAŢIA DIN ROMÂNA VECHE 


Ideea centrală a acestui articol este aceea că există o relaţie strânsă între 
posibilitatea de intercalare a unor secvenţe între auxiliar şi verbul principal şi 
posibilitatea apariției inversiunilor auxiliar-participiu/infinitiv (11), corelaţie care, 
din informaţiile de care dispunem, nu a fost observată anterior pentru limba 
română. Prezenţa inversiunilor din româna veche a fost pusă pe seama legii lui 
Wackernagel, care împiedică apariţia elementelor neaccentuate la început de frază, 

funcţională in unele limbi slave şi în unele limbi romanice vechi (Sanfeld 1930: 
149, Frâncu 2009: 113, 123, 157). 


(11) a. Ínteleage-veri mai bine acolo, că scrie mai largu. (Di, XC, 182) 
b. şi în iboste desăvârşită trecut-au din aceasta lume (CPrav, 1560-1562, 12’). 


Diacronic, se constată că ponderea dislocărilor şi a invesiunilor a scăzut 
treptat din secolul al XVI-lea până în a doua jumătate a secolului al XVIII-lea, 
când dislocările sunt extrem de rare, aproape inexistente, iar inversiunile au 
caracter accidental. Pentru a ilustra relaţia dintre cele două fenomene, am realizat o 
analiză cantitativă (numărătoarea formelor a fost manuală, deci sunt posibile mici 
inexactitati, care nu afectează însă imaginea globală, exprimată în procente) pe 
câteva texte din secolul al XVI-lea (originale — Di, Texte — şi traduceri — PO, CL) şi 
din a doua jumătate a secolului al XVIII-lea (NL, CG, PC). Limitarea atât de mare 
a corpusului impune, în viitor, o analiză cantitativă mult mai complexă a fenomenului, 
urmărind cronologic situaţia şi având în vedere diferenţele de registru şi diferenţele 
regionale, care însă nu fac obiectul acestui articol. 

Pentru Di, am înregistrat un număr de 1029 de forme conţinând auxiliare, 
dintre care 933 (90,67%) au topica obişnuită (am inclus aici şi formele dislocate cu 
semiadverbele acceptate şi de limba actuală), 91 (8,84%) apar cu inversiunea 
auxiliarului, iar 5 forme (0,48%) sunt dislocate. Ponderea este uşor diferită, în 
funcţie de modul şi timpul verbal: 


Tabelul 1: Di 


Perfect Viitor Forme perifrastice de  |Conditional- | Conjunctiv 

compus mai-mult-ca-perfect optativ perfect 
Topica normală |629 (89,60%)| 247 (92,85%) 27 (96,43%) 29 (93,54%) | 1 (50%) 
Inversiuni 72 (10,25%) | 18 (6,76%) 1 (3,57%) — — 
Dislocări 1 (0,14%) 1 (0,37%) — 2 (6,45%) 1 (50%) 
Total 702 266 28 31 2 


In Texte, am inregistrat 496 de forme verbale compuse cu auxiliar, dintre care 


54 de inversiuni (10,88%) şi 14 dislocări (2,82%). Procentul inversiunilor si al 
dislocărilor este sensibil mai mare în cazul perfectului compus, decât în cazul 
viitorului. În cazul formelor perifrastice, frecvenţa mică face ca datele procentuale 
să nu fie la fel de relevante. 


Tabelul 2: Texte 


Perfect compus Viitor Forme perifrastice de mai-mult-ca-perfect 
şi viitor cu gerunziu 
Topică normală 126 / 78,26% 297 / 90,27% 5 / 83,33% 
Inversiuni 27 / 16,14% 27 / 8,20 % — 
Dislocări 8 / 4,96% 5/1,5196 1/16,6695 
Total 161 329 6 

În PO, am inventariat 1929 de forme verbale compuse cu auxiliar, dintre care 
1698 (88,02%) cu topică obişnuită, 199 de inversiuni (10,31%) şi 32 de dislocări 
(1,65%). Inversiunile apar în măsură mult mai mare la viitor decât la perfectul 
compus, însă procentul dislocărilor este mai mare la perfect compus decât la viitor. 


Tabelul 3: PO 


Viitor Conditional Forme perifrastice de 
imperfect si de mai-mult- 


ca-perfect 


Perfect compus 


Topicá normalá 


621 (93,2494) 


822 (82,28%) 


172 (96,6294) 


83 (96,5194) 


Inversiuni 31 (4,65%) | 163 (16,31%) | 5 (2,80%) = 
Dislocări 14 (2,10%) 14 (1,40%) 1 (0,56%) 3 (3,48%) 
Total 666 999 178 86 


În CL (un text redus ca dimensiuni, dar destul de diferit de restul textelor din 
epocă), apar numai 56 de forme compuse cu auxiliar, dintre care 40 au topică 
obişnuită (71,42%), iar 16 (28,57%) sunt cu inversiune. În acest text, nu am 
înregistrat nicio situaţie de dislocare a formelor compuse cu auxiliar. Totuşi, faptul 
cá dislocarea este atestată la conjunctiv (Sd ainte apucăm fata lui in ispovedire si 
in cântare, 14") arată că aceasta era o posibilitate reală a limbii. Acest text este 
interesant prin aceea că, la perfect compus, ponderea formelor cu inversiune este 
mult mai mare decât cea a formelor fără inversiune, pe când la viitor procentele 
sunt comparabile cu cele din alte texte din acea epocă. 


Tabelul 4: CL 


Perfect compus 


Viitor 


Topică normală 


6 (35,29%) 


34 (87,17%) 


Inversiuni 11 (64,70%) 5 (12,82%) 
Dislocări = = 
Total 17 39 


Desi ponderea inversiunilor şi mai ales a dislocărilor este diferită de la un 
text la altul, ceea ce se poate observa — chiar si pe acest corpus limitat — este ca, si 
in textele originale, si in cele traduse, existau atat posibilitatea de a folosi cu inversiune 
formele compuse cu auxiliar, cât şi posibilitatea de a le disloca. Ponderea 
inversiunilor este comparabilă în textele avute în vedere (în jur de 10%), pe când 
ponderea dislocărilor diferă destul de mult de la un text la altul (de la 2,82% în 
Texte, la 0% în CL). Esenţial este faptul că ambele fenomene sunt prezente şi în 
textele originale (si, mai important, în documente), ceea ce arată că fenomenele in 
discuţie nu se pot explica prin influență străină, aceasta putând, eventual, să explice 
frecvența mai mare a celor două fenomene în anumite texte. 

Pentru cea de-a doua jumătate a secolului al XVIII-lea, am avut în vedere 
numai trei texte, diferite ca registru şi ca dimensiuni: NL, CG şi PC. Încă de la 
Letopiseţul lui Neculce (care aparţine stilistic epocii vechi), ponderea inversiunilor 

şi mai ales a dislocarilor este mult mai redusă decât în secolul al XVI-lea, mergând 
până la absenţa totală a acestor fenomene din PC, text ales în mod simbolic, pentru 
că este din anul 1780, care marchează convențional sfârşitul epocii vechi şi 
începutul epocii moderne din istoria limbii române. 

În NL (primele o sută de pagini), dintr-un total de 2937 de forme compuse cu 
auxiliar, 152 de forme (5,17%) apar cu inversiune şi numai două (0,06%) cu 
dislocare (12a,b). În exemplul (12a), elementul care intervine între auxiliar şi 
verbul lexical este un semiadverb (prea), însă diferit de semiadverbele general 
acceptate în această poziţie în limba actuală. În afară de aceste două exemple, am 
mai înregistrat şi unul cu verbul modal a putea, urmat de infinitiv fără a (12c). 


Tabelul 5: NL 


Perfect Viitor Conditional- | Conjunctiv |Forme perifrastice de 
compus optativ perfect mai-mult-ca-perfect 
şi perifraze cu 
gerunziu 
Topică normală | 2502 (9,37%) | 156 (98,73%) | 44 (97,77%) | 44 (100%) 37 (94,87) 
Inversiuni 148 (5,58%) 2 (1,26%) - - 2 (5,12) 
Dislocári 1 (0,04) - 1 (2,22&) - - 
Total 2651 158 45 44 39 


(12) a. Deci Stefanita-voda, cum au vădzut báful cu cărţile, s-au pré mániet si 
l-au si adus pre acel Nicolai Milescul inaintea lui (NL, 121) 
b. Aşe era jac intr-insa, cum aru hi fostu ei, săracii, pricina ráutáfái, cum 
aru fi ei, săracii sfatuit să vie leşii cu oaste la Hotin (NL, 143) 
c. că fusesă fara toată bejenită şi nu putusă oamenii ara si nu să făcusă pane 
(NL, 165) 


În CG, dintr-un total de 325 de forme compuse au auxiliar, 319 (98,15%) au 
topică obişnuită, 4 (1,23%) sunt inversate şi 2 (0,61%) apar cu dislocare. Faţă de 


numai foarte se intercalează între auxiliar şi verbul lexical, şi numai în structura 
perfectului compus (13). 


Tabelul 6: CG 


Perfect compus Viitor 
Topică normală 292 (97,98%) 27 
Inversiuni 4 (1,34%) = 
Dislocari 2 (0,67%) = 
Total 298 27 


(13) a. acastă breaslă s-au foarte micşoratu (CG, 269) 
b. şi începându mehterbas şi zácándu un scopos ca acela, au foarte placutu 
paşii meşterşugul şi zicătura lui (CG, 311) 

Observatiile de până aici permit formularea următoarelor concluzii: (i) feno- 
menul dislocarii formelor verbale compuse cu auxiliar apare, cu frecventa din ce in 
ce mai redusă, până la sfârşitul epocii moderne, nemaifiind înregistrat in secolul 
al XIX-lea (Dragomirescu 2012); ipotezele formulate anterior (vezi supra, 1.2), 
conform cărora dislocarea a dispărut în a doua jumătate a secolului al XVII-lea, 
trebuie nuantate, pentru că dislocarea este posibilă, accidental, şi mai târziu; (ii) in 
schimb, inversiunile, care au avut permanent o pondere mai mare decât dislocările, 
continuă să apară accidental şi în secolul al XIX-lea şi chiar la începutul secolului 
al XX-lea (Dragomirescu 2012: 199, 204—205, Pană Dindelegan 2012: 570), mai 
ales în interogatii, cu valoare de modalizare epistemică de incertitudine ori cu 
intenții arhaizante ori retorice; (iii) cele mai târzii forme cu dislocare înregistrate 
apar la perfectul compus, ceea ce dovedeşte că nu există o relaţie directă între gra- 
maticalizarea timpurie a structurii şi posibilitatea dislocării (cf. Zamfir 2007: 158). 

Trebuie menţionată şi o altă corelaţie posibilă, observată de Alboiu şi Hill 
de aşezare postverbală a auxiliarelor, ci fenomenul afectează toate elementele 
clitice, în special pronumele. Cele două autoare au avut în vedere letopisetele 
moldoveneşti (din a doua jumătate a secolului al XVII-lea şi până în a doua 
jumătate a secolului al XVIII-lea), în care fenomenul enclizei cliticelor pronominale nu 
mai era la fel de frecvent ca în secolul al XVI-lea (potrivit lui Frâncu 2009: 229, 
renunțarea la enclizá se datorează apariţiei formelor pronominale cu f protetic, 
fenomen început în perioada celor mai vechi texte româneşti). Ilustrám aceasta 
situaţie cu câteva exemple extrase din CL (14) şi din PO (15). 


(14) bucură-se (2'), îmbrăcă-mă (2^), puse-mi (2°), infrámsetà-má (2^), feaceră-mă 
(25), zidiră-mă (2°), scumpáratu-ne-ai (3") 

(15) scrie-se (4, 5), va ceti-le (6), afla-se (16), deschide-se-vor (18), ucide-mă-va 
(23), căi-se (27) 


In fine, ipoteze propuse pentru celelalte limbi romanice (Mensching 2012: 
21-22) ne permit să stabilim o corelaţie între fenomenele discutate pana acum şi 
structurile de tipul [XP—V-—S], în care verbul (V) este precedat de un element topic 
(XP), dislocat la stânga, şi este urmat de subiect (S). În exemplele de la (16), 
grupurile dislocate la stânga sunt, cel mai probabil, focalizate. 


(16) a. [Aşa amu lăsatu eu] cu sufletul miu la moartea mea (Di, XIV, 107) 


b. nu făcuşi derept cu mine, eu ded lângă tine slujnica mea şi aceasta văzând 
că e tăroasă, |nemică sunt eu] către ea (PO, 52) 


2.2. SITUAŢIA DIN CELELALTE LIMBI ROMANICE 


Şi în celelalte limbi romanice vechi sunt prezente fenomenele discutate pentru 
româna veche: dislocări (17) (Moldovanu 1977-1978, Company Company 2006: 

298—299, Poletto 2006, in preg.), inversiuni (Company Company 2006: 287—292, 
327—328, Ledgeway 2009: 761—763, Mensching 2012: 22, Sitaridou 2012) (18), 
encliza cliticelor pronominale (19) (Benincà 2010), ordinea XP—V-S, inclusiv cu 
mai multe grupuri sintactice precedând verbul (20) (Martins 2012, Mensching 
2012: 21). 


(17) a. Porque elle non avia las cartas rescebidas (sp. v., apud Mensching 2012: 22) 
‘Pentru cá ea nu primise scrisorile’ 
b. avrebbono a Alessandro e forse alla donna fatta villania (it. v., apud 
Mensching 2012: 22) 
*(e1) l-ar fi înfruntat pe Alessandro şi probabil şi pe doamnă” 
c. Quali denari avea Baldovino lasciati loro (it. v., apud Poletto 2006) 
“Ce bani le lăsase Baldovino’ 
d. pour la grant amour ai je pourchacié (fr. v., Ssa 7, 5-7, apud Sitaridou 
2012: 588) 
“pentru iubirea cea mare, (eu) am urmat” 
(18) a. Fecho as tu otro tal a los otros (sp. v., apud Mensching 2012: 22) 
“(Tu) ai făcut acelaşi lucru celorlalți” 
a. passada han la sierra (sp. v., Cid, 1823, apud Company Company 2006: 292) 
“au trecut muntele” 
b. cogida han la tienda (Cid, 2706) (sp. v., Cid, 2706, apud Company 
Company 2006: 292) 
“au strâns cortul” 
(19) Levossi questa femina e aiutollo (it. v., Novellino, 38, r. 19, apud Benincă 
2010: 54) 
“Se sculă această femeie şi îl ajută” 
(20) a. E [esto fiz yo] porque tomases ejemplo (sp. v., apud Mensching 2012: 21) 
“Şi am făcut asta pentru ca tu să ai un exemplu” 
b. [Questo tenne lo re] a grande maravigla (it. v., apud Mensching 2012: 22) 
*Regele a considerat acest lucru o mare minune? 


Pentru limbile romanice au fost observate concordante intre aceste fenomene: 
Poletto (2008) (apud Mensching 2012: 28) arată cá structurile de tip XP-V-S şi 
dislocárile de tipul Aux—XP-Part au încetat să existe in italiană din secolul al XVI-lea. 
Company Company (2006: 288) demonstrează cu date cantitative că, în spaniolă, 
odată cu ordinea Aaber-participiu se fixează şi constrangerea de adiacenta; dacă in 
secolul al XII-lea inversiunea participiu-haber apărea în proporție de 24%, iar 
dislocările acestor forme aveau o pondere de 17%, în secolul al XVI-lea, numai 1% 
dintre formele compuse cu haber au ordinea Part-Aux, iar in 7% dintre cazuri apar 
dislocări ale acestor forme. Aceeaşi tendință au manifestat-o şi formele compuse 
cu ser. 


77 O schimbare parametrica de la romana veche la romana moderna 235 


3. ANALIZA. O SCHIMBARE PARAMETRICA 


Analiza pe care o schitám aici, fara a intra in foarte multe detalii tehnice, are 
in vedere stabilirea unei corelatii intre patru fenomene identificate in romana veche 
şi în alte limbi romanice vechi — dislocarea formelor compuse cu auxiliar (o 
ipostază a fenomenului de scrambling), inversiunea auxiliarului (Part/Inf—Aux), 
encliza cliticelor pronominale şi ordinea XP-V-S. Prezenţa acestor fenomene în 
româna veche şi limitarea/disparitia lor în româna modernă este explicabilă printr-o 
schimbare parametrică. Adoptăm accepţia minimalistă a parametrilor, pe care îi 
înțelegem ca trăsături formale ale categoriilor funcționale (Roberts 2012: 320). 
Fenomenele discutate aici se explică printr-o schimbare petrecută pe cea de a doua 
dintre axele de variaţie identificate de Roberts (2012: 320) — (1) relaţiile dintre 
trăsăturile formale (persoană, gen, număr, caz) şi (11) distribuţia trăsăturilor care 
atrag deplasarea/ridicarea (movement). Analiza noastră are în vedere în mod direct 
numai relaţia dintre dislocarea formelor verbale compuse şi inversiunea verb lexical— 
auxiliar, dar şi celelalte două fenomene pot fi incluse în această schemă de analiză. 
Encliza cliticelor pronominale are acelaşi statut ca şi inversiunea Part/Inf-Aux, din 
moment ce auxiliarele au tot statut de clitice (Alboiu, Hill 2012), însă problema 
topicii XP-V-S este destul de greu de analizat pentru limba română, din două 
motive: lipsa unui studiu consistent despre statutul grupurilor dislocate la stânga în 
limba veche (topic, focus) şi libertatea mare de topică din limba română. 

Ambele fenomene analizate aici au loc în periferia stângă a propoziției, în 
sens cartografic (structura sintactică este concepută ca o hartă universală a ordinii 
secventelor/proiectiilor sintactice, cu foarte multe niveluri) (Rizzi 1997, Cinque 
1999). Preluăm de la Poletto (2006 şi lucrările ulterioare) ideea că toate centrele cu 
statut de fază (în sens tehnic, domeniu sintactic autonom, transmis în cursul derivárii 
sintactice către interfaţa cu forma fonologica, adică spell-out/rostire şi cea cu forma 
logică) au propria periferie stângă: pentru fenomenele discutate, ne interesează 
statutul fazal al centrelor C şi v (ca la Chomsky 2001), care au, fiecare, propria 
poziţie de Focus (sau o poziţie specializată pentru structura informaţională). 
Această poziţie de Focus poate avea fie o trăsătură (EPP sau de alt tip) puternică, 
ceea ce înseamnă că atrage ridicarea a diverse elemente în poziţia sa de specificator 
(Spec,Foc), fie o trăsătură slabă, care nu impune ridicarea (vizibilă a) unor 
elemente în poziţia de specificator. În româna veche, ca şi în limbile romanice 
vechi, trăsătura (EPP a) proiecției de Focus era puternică, atrăgând ridicarea 
anumitor constituenți: în cazul dislocărilor, aceşti constituenți sunt atraşi în poziția 
Spec,Foc a centrului fazal v (auxiliarul este mai sus şi verbul lexical este in v^), iar 
în cazul inversiunii Part/Inf-Aux, participiul/infinitivul este atras în poziţia de 
Spec,F a centrului fazal C (iar auxiliarul rămâne in C^) Dacă se acceptă că 
proprietăţile centrelor funcţionale rămân constante în diferite faze (C, v, în acest 
caz), pe baza naturii izomorfice a domeniilor fazale (Chomsky 2008), atunci 
fenomenele în discuţie depind de existenţa aceleiaşi trăsături (puternică sau slabă), 
care atrage sau nu ridicarea unor componente în periferiile (diferite) ale celor două 

domenii fazale. Posibilitatea ca dislocările să se realizeze prin constituenți diferiți 
se explică prin lipsa de specializare a poziţiilor din periferia stângă. Posibilitatea 
dislocărilor prin mai multi constituenți se explică prin multitudinea de proiecții 
periferice legate de structura informațională (Focus, Topic etc.) şi, implicit, a 
specificatorilor acelor proiecții, care pot găzdui elementele ridicate. 

Această analiză este convergentă cu observaţiile făcute de Alboiu şi Hill 
(2012), care au arătat cá inversiunea (in general, de tip V—Cl; Part/Inf-Aux este un 
subtip), deci ridicarea verbului lexical în periferia proiecției C (Focus) şi a auxiliarului 
în C este blocată de prezenţa operatorilor (interogativi, de tip yes-no, de focus 
contrastiv sau emfatic), pe când operatorii nuli (in special cei de tip wh-) favorizează 
inversiunea. 

Mensching (2012) arată că propunerea făcută de Poletto este valabilă numai 
pentru grupurile aflate în Focus şi nu explică ce se întâmplă cu cele care nu sunt 
focalizate. Propunerea acestui autor vizează o schimbare de acelaşi tip (pierderea 
diacronică a unei trăsături a unei proiecţii funcționale), cu deosebirea că proiecţiile 
funcționale implicate sunt de tip diferit, iar derivarea are alt traseu. Mensching 
presupune că structura funcțională a propoziției contine cel putin proiecţiile T si v, 
sub care se află verbul lexical. Mensching (2012: 34) arată că T° are o trăsătură 
EPP şi o altă trăsătură puternică ce atrage ridicarea verbului. Spre deosebire de 
limbile romanice moderne, în care numai subiectul poate verifica trăsătura EPP a 
lui T°, în limbile romanice vechi, un alt XP (diferit de subiect) putea să verifice 
această trăsătură, însă numai cu condiția ca acest XP să fi ajuns într-un moment al 
derivării într-o poziţie intermediară, în partea inferioară a structurii sintactice 
(specificatorul extern al lui v, care are statut de phase edge). Aşezarea XP-ului 
ridicat în specificatorul extern al lui v reflectă situația dislocării formelor verbale 
compuse. În momentul în care a pierdut trăsătura EPP, structurile cu dislocare 
(ca şi cele de tipul XP-V—S) au devenit imposibile, ridicarea constituentilor nefiind 
permisă dintr-o fază în alta decât prin intermediul unui phase edge. În această 
analiză, relaţia dintre dislocare şi inversiune nu mai este la fel de transparentă. 

Deşi diferită, prin aceea că presupune o structură funcțională cu mai puţine 
niveluri, analiza propusă de Martins (2012) pentru fenomenul de scrambling din 
portugheza veche are la bază tot ideea că schimbările parametrice înseamnă 
schimbări ale trăsăturilor categoriilor funcționale. În analiza autoarei citate, centrul T 
avea, într-un stadiu mai vechi al limbii, o trăsătură EPP şi o trăsătură Attract-all-F, 
care presupunea existenţa unor poziţii multiple de specificator al lui T, pentru a 
găzdui orice fel de constituenți atraşi. Trăsătura Attract-all-F s-a pierdut în 
portugheza modernă, care nu mai acceptă scrambling pentru că nu mai există 
poziţii structurale care să găzduiască acei constituenți ridicați. 


4. CONCLUZII 


In acest articol, am arătat că există o relaţie strânsă între anumite fenomene 
sintactice din limba română veche: dislocarea formelor verbale compuse cu auxiliar, 

inversiunea verb lexical (participiu/infinitiv) auxiliar, encliza cliticelor pronominale (si 
ordinea XP-V-S, despre care nu putem formula concluzii ferme, in lipsa unei 
analize detaliate). Aceste fenomene se regăsesc în texte româneşti vechi originale şi 
traduse, precum şi în celelalte limbi romanice vechi, ceea ce exclude ipoteza că 
apariția lor se datorează exclusiv unor influenţe străine. 

Analiza cantitativă a fenomenelor de dislocare şi de inversiune (asupra cărora 
s-a concentrat analiza noastră) a arătat că ponderea celor două fenomene a scăzut 
treptat din secolul al XVI-lea până la începutul epocii moderne, când dislocările 
sunt rarisime, iar inversiunile se păstrează numai în interogatii sau cu anumite 
intenții modalizatoare ori retorice. 

Adoptând accepţia minimalistă a termenului de parametru, am arătat că 
dispariţia acestor fenomene din limbă se asociază cu o schimbare parametricá; am 
optat pentru analiza propusă de Cecilia Poletto (în studiile citate), pe care am 
adaptat-o astfel: periferia celor două faze C şi v are o organizare izomorfică, 
conţinând cel putin o proiecţie sensibilă la structura informaţională a enuntului 
(Focus, Topic). În româna veche, proiecția responsabilă de structura informaţională 
avea o trăsătură puternică, ce atrăgea diverse elemente în poziția de specificator al 
acestei proiecţii (participiul/infinitivul în Spec, Focus-C, respectiv elementele care 
dislocau formele verbale compuse, în Spec, Focus-v). Diacronic, trăsătura responsabilă 
de aceste fenomene a devenit slabă, ceea ce înseamnă că nu mai atrage ridicarea 
(vizibilă) în poziţia de specificator a constituentilor menţionaţi. Şi alte analize 
(propuse pentru alte limbi romanice) pot explica schimbarea parametrică petrecută 
în trecerea de la româna veche la româna modernă: dispariţia trăsăturii EPP a 
proiecției v, care nu-şi mai proiectează specificator extern (Mensching 2012), 
dispariția trăsăturii Artract-all-F a proiecției T, care nu-şi mai poate proiecta 
specificatori multipli (Martins 2012). 


SIGLE 


CC!  -Coresi, Tálcul evangheliilor [1567-1568], în Coresi, Tálcul evangheliilor şi molitvenic 
românesc, ediţie critică de Vladimir Drimba, Bucureşti, Editura Academiei Române, 1998. 

CC? =Diaconul Coresi, Carte cu învățătură (1581), ed. de Sextil Puşcariu, Al. Procopovici, vol. I, 
Textul, Bucureşti, Atelierele Grafice Socec & Co., 1914. 

CCat = Coresi, Catehismul [1560], în Texte, p. 21-97. 


CG = Literatura românească de ceremonial. Condica lui Gheorgachi, 1762, studiu şi text de Dan 
Simonescu, Bucuresti, Fundatia Regele Carol I, 1939. 
CL =Liturghierul lui Coresi [1570], text stabilit, studiu introductiv si indice de Al. Mares, 


Bucuresti, Editura Academiei, 1969. 

CPrav = Coresi, Pravila [1560-1562], in Texte, p. 218—230. 

Di = Documente şi însemnări româneşti din secolul al XVI-lea, text stabilit şi indice de 
Gheorghe Chivu, Magdalena Georgescu, Magdalena Ioniţă, Alexandru Mareş şi Alexandra 
Roman-Moraru, introducere de Alexandru Mares, Bucureşti, Editura Academiei, 1979. 

FT = Fragmentul Todorescu [1570-1575], în Texte, p. 332-343. 

NL =Ion Neculce, Letopisețul Țării Moldovei şi O sama de cuvinte, ediţie îngrijită, cu glosar, 
indice şi o introducere de Iorgu Iordan, Bucureşti, Editura de Stat pentru Literatură şi Artă, 1955. 

PO = Palia de la Orăştie (1581-1582), ediţie îngrijită de Viorica Pamfil, Bucureşti, Editura 
Academiei Române, 1968. 

PC = Pravilniceasca condică, 1780, ediţie critică, Bucureşti, Editura Academiei, 1957. 

Texte = Texte româneşti din secolul al XVI-lea, I. Catehismul lui Coresi, Il. Pravila lui Coresi, 
III. Fragmentul Todorescu, IV. Glosele Bogdan, V. Prefete si epiloguri, ediţii critice de 
Emanuela Buză, Gheorghe Chivu, Magdalena Georgescu, Ion Ghetie, Alexandra Roman 
Moraru, Florentina Zgraon, coordonator Ion Ghetie, Bucureşti, Editura Academiei, 1982. 

A PARAMETRIC CHANGE FROM OLD ROMANIAN TO MODERN ROMANIAN 
IN THE SYNTAX OF VERBAL FORMS CONTAINING AN AUXILIARY 


(Abstract) 


This paper analyses two syntactic phenomena, scrambling (in between the auxiliary and the 
lexical verb) and auxiliary inversion in the evolution of Romanian. It has been shown that these 
phenomena are related with clitic inversion and with XP-V-S word order. The four phenomena are 
present in other old Romance varieties. This article aims to show that a single parameter shift can 
account for the disappearance of these phenomena in modern Romanian: diachronically, the strong 
feature responsible for attracting XPs in the two Foci specifiers (of C or of v) become weak, and the 
movement of XPs in the Spec, Focus position is no longer permitted. 


Cuvinte-cheie: româna veche, schimbare parametrică, dislocare, inversiunea auxiliarului. 
Keywords: old Romanian, parametric change, scrambling, auxiliary inversion. 

PARAMETRUL DEPLASARII MULTIPLE A ELEMENTULUI WH 
(INTEROGATIV/RELATIV). OBSERVATII PRIVIND 
STRUCTURILE CU GRUP INTEROGATIV/RELATIV 

MULTIPLU IN LIMBA ROMANA VECHE 


1. VARIATIA LINGVISTICA PRIVITOARE LA STRATEGIA DE FORMARE 
A STRUCTURILOR MULTIPLE RELATIVE SI INTEROGATIVE 


Fenomenul interogativizării / relativizării multiple nu se produce în toate limbile 
naturale, acesta fiind un parametru de variaţie lingvistică. Limbile care cunosc 
interogativizarea / relativizarea multiplă (multiple wh-fronting) se grupează în trei 
categorii majore: (i) limbi în care toate grupurile interogative / relative-interogative 
se deplasează în poziţie frontală, (îi) limbi în care se deplasează în poziţie frontală 
un singur element, celălalt (sau celelalte) rămânând in situ şi (iii) limbi în care toate 
grupurile interogative / relative-interogative rămân în situ. 

Indiferent de tiparul de interogativizare multiplă, un loc central în numeroasele 
analize din literatură îl ocupă două principii ale teoriei sintactice generative: 
subiacenta (Chomsky 1986) şi efectele de superioritate (Chomsky 1986, 1992; 
Lasnik şi Saito 1991). În unele studii dedicate fenomenului, noţiunea de legare 
discursivă (D-linking) permite unele corelaţii suplimentare ce fac posibile explicații cu 
privire la încălcarea principiului subiacentei sau la anularea efectelor de superioritate în 
unele limbi. 

În bogata literatură dedicată problemei deplasării elementului relativ-interogativ 
în ultimele decenii, interogativizarea / relativizarea multiplă este fenomenul în 
tratarea căruia limba română (alături de bulgară) s-a bucurat de un mare interes 
pentru lingvisti, probabil şi pentru că trăsătura tipologică de care ne ocupăm aici 
apropie româna de limbile slave, plasând-o în acelaşi timp într-o poziție particulară 
în comparaţie cu limbile romanice. 


2. INTEROGATIVIZAREA / RELATIVIZAREA MULTIPLĂ 
ÎN LIMBA ROMÂNĂ VECHE 


Mecanismul deplasării multiple a elementului wh (interogativ/relativ) este 
prezent în româna veche încă din prima parte a acestei epoci, după cum arată Stan 
(2012) într-o recentă descriere. Fără a se suprapune cu aceasta, lucrarea de fata îşi 
propune să investigheze un material lingvistic din aceeaşi perioadă, având în 
vedere o clasificare a tiparelor frecvente în epocă mai ales din perspectiva ierarhiei 
elementelor deplasate şi a poziţiilor de extracţie ale acestora. 

2.1. ORGANIZAREA STRUCTURILOR 
CU INTEROGATIVIZARE / RELATIVIZARE MULTIPLĂ 


Construcţiile identificate în corpus sunt exclusiv construcţii relative libere (1) 
şi interogative indirecte (2), plasate de regulă sub un nod verbal, fără restricții 
modale sau temporale (de exemplu, în (3), centrul verbal din matrice este un 
imperativ). 


e „carei vorii căuta, afla-voru, că batatariloru deşchide-le-se-va, şi cine ce 
va ceare, da-i-se-va ” (Coresi, Carte cu învățătură, Predoslovie, 4) 
e „Că de cuvinte are a întreba Domnului şi dereptulu judecătoriu, cine cum 


au lucrată” (Coresi, Carte cu învățătură, 539) 
e „Cine de ce-ţi va lua, nu întreba!” (Coresi, Carte cu învăţătură, 313) 


Din perspectiva structurii blocului de elemente wh deplasate, se disting prin 
frecvenţă structurile duble, dar se înregistrează şi structuri triple: 


e „le-au cádzut asupra, cum, care, încotro au putut” (Costin, Letopiseţul, 194) 


Fasciculul de elemente relative-interogative este format fie prin „aglomerare” 
lineară, ca în exemplele de sub (1-3), fie prin coordonare (juxtapunere, ca în (4) 
sau subordonare marcată conjunctional, ca în (5)): 


e ,, Vedea-vei pre urmă, Tomso, cu sfetnicii tăi, unde şi la cine ai názuit" 
(Uricariul, Cronica, 266v) 


În structurile triple, gruparea elementelor wh poate fi de tip mixt (,,aglomerare” si 
coordonare marcată, ca în (6) sau coordonare a două structuri cu „aglomerare” de 
relative, ca în (7)): 


e „Deci mergea leşii cine cum si unde putea” (Uricariul, Cronica, 101v) 

e „şi cum S-au purtat şi cum au descălecat [...], şi de unde au izvorăt aceale 
neamuri, şi care dupe care au venit şi cine cát au biruit, nefiind povestea si 
treaba mea acum aceaea, [...], iată acealea le trec şi le las" (Cronica 
Cantacuzino, 192) 


2.2. IERARHIA GRUPURILOR WH 


Un loc important în descrierea sintaxei construcțiilor cu relativizare multiplă 
îl ocupă ierarhia grupurilor relative-interogative. Pentru limba română actuală, s-a 
stabilit (Laenzlinger şi Soare 2005: 11) că ordinea plasării constituentilor extraşi 
prin relativizare (sau interogativizare) din poziţii de subiect sau obiect, corelată cu 
opozitiile [+/-uman] şi [+/-animat] este: (care) > cine > pe cine > cui > cesu > 
CAtgup > ceoy. Relativizatorii extraşi din poziţie de adjunct respectă şi în română, ca 

şi în alte limbi care cunosc fenomenul deplasării multiple, ordinea: când > unde > 
cum. Din combinarea celor două categorii de relativizatori, ierarhia propusă pentru 
română este: (1) care > cine > pe cine > cui > când > unde > cum > ce/cátw > 
ce/câta. sau (ii) care > cine > când > unde > cum > pe cine > cui > ce/câtnom > 
ce/câtac. 


2.2.1. Exemplele cu structură „aglomerată” din corpusul de limbă română 
veche confirmă, în general, această ordine, precum şi efectele de superioritate 
(poziţia de subiect este privilegiată). 


Extras din poziţia de subiect, cine precedă de regula relativizatori plasați in 
zone inferioare ale ierarhiei (relativul ce sau adverbe relative: cum, unde, când, cât). 

În poziţie secundă, relativul ce este de cele mai multe ori obiect direct (8), dar 
poate ocupa şi poziții non-argumentale, în structuri reorganizate (complement de 
agent, in (9)) sau poate fi inclus într-un grup prepozitional în poziție de adjunct (10): 


e „măcar de ar zice cine ce ar vrea” (Ivireanul, Didahii, 92) 
e „că cine amu de cine e inváncut" (Coresi, Lucrul apostolesc, 43) 
e „Cine de ce-ţi va lua, nu întreba!” (Coresi, Carte cu învăţătură, 313) 


Adverbele relative care îi urmează lui cine apar în poziţii de adjunct cu 
diverse valori: modală (11), spaţială (12) sau de măsură (13): 


e „Deci zice că vor sta cine cum au câştigat” (Coresi, Pravila, 229) 

e lara pe de laturi mergea alte polcuri, unii înainte, alții denapoi, alții mai 
pe de laturi, cine unde putea” (Uricariul, Cronica, 283v) 

e ,,Dereptu aceaia, fratiloru, cine cátu se va înnoi cu credinţa sa (...) şi cu 
usteneala, şi duhului sfantu şi slaveei ceriului părtaşu va fi” (Coresi, Carte 
cu învăţătură, 100) 


Unele contexte (cu verbul din relativă la modul conditional sau la timpul 
viitor al indicativului) favorizează citirea cuantificationala a lui cine (echivalent al 
relativului indefinit oricine), ca în exemplul (8) de mai sus, ori ca în (14) şi (15): 


e „ară de vor vrea negufátorii să vie aicea in tard prentru negufátoriia, sau 
cine ce treabă va avea, să n-aibă nime nici o grije de nimicv ” (Coresi, 
Carte cu învățătură, 82) 

e „măcar de ar zice cine ce va vrea” (Ivireanul, Didahii,11) 


Grupate într-o structură „aglomerată” cu adverbe relative (încotro, cum, sau 
unde), atât cine, cât şi care pot funcţiona ca pronume indefinite (cu sensul de 
fiecine, fiecare), fără statut sintactic de relativizator. Spre deosebire de (14) şi (15), 
construcțiile de sub (16-20) nu sunt structuri relative multiple, pentru că singurul 
constituent extras şi deplasat în SpecCP este cel adverbial: 

e „n-au mai putut să să apuce ungurii de altă, fără cât cine încătro putea, 
pleca fugea noapte<a>, să scape cu dzile” (Uricariul, Cronica, 73) 

e „Că de cuvinte are a întreba Domnuliü şi dereptulu judecătoriu, cine cum 
au lucrată” (Coresi, Carte cu învățătură, 539) 

e „au luat drumul cel mare spre Scânteia, cálárefii care încotro au putut” 
(Costin, Letopiseţul, 193) 

e „noaptea, au dat spaima si toată oastea foarte greu s-au turburat, atáta cât 
care cum au putut a apuca cal, slugă al stăpinu-său si pedestras<i> şi 
calaret<i>, tot<i> amestecaf«i», unii de alții fugind, s-au spart toată 
tabăra (Uricariul, Cronica, 399v) 

e „s-au alegáduitu Pop Tamas din Rogoz cu sogoru seu Mihai Dumitru, cu 
impártiastina iosaguriloru într-acesta chip, precum mai josu va urma: care 
unde se ştie” (Di, CXIII*, 72) 


In aceste construcții, grupări precum cine/care unde şi care încotro (frecventă 
şi astăzi în limba vorbită) par a avea încă din epoca veche comportamentul unor 
structuri fixe, similare cu gruparea care de care, semnalată de Stan (2012: 434): 


e „Poate fi şi de grija trecătoarei Nistrului, care de care să apuce mai curind 
să treacă ” (Uricariul, Cronica, 400) 


Relativul ce în poziţie de subiect este şi el urmat de un pronume inferior 
ierarhic (în aceeaşi poziţie sintactică) (22) sau de un adverb adjunct (23): 


e „Nu pentru căce nu potii toată avutiia să dobânndeasă numai, ce şi câtă 
s-ară dobândi, nemică le pare-le lori că n-au (Coresi, Carte cu învățătură, 
430) 

e „de ştiu de toate rândurile, ce cum iaste prentr-alte tari” (Di, XXXI, 
1600, 21) 


Ierarhia la care ne raportăm este respectată si în cazul structurilor cu dativul 
relativului cine (cui): acesta este extras din pozitie de obiect indirect si, in virtutea 
ordinii animat > inanimat, precedá relativul ce in pozitie de subiect (24) sau un 
relativ adverbial adjunct (25): 


e „iară cine dă cui ce trebuiaste den avufiia nedereapta, nu iaste priimità lu 
Dumnezeu ” (Coresi, 448) 
e „Că cui câtu e dată parte de la Dumnezeu, nimea nu o poate să adaugă 


_ 


sau să scază ” (Coresi, Carte cu învățătură, 220) 


In rarele situaţii în care apar, şi relativele indefinite compuse cu ori- se supun 
ierarhiei animat > inanimat; în pofida poziţiei sintactice inferioare, subiectul 
inanimat pierde privilegiul de poziţie în favoarea relativizatorului animat: 

e „Şi Lazarii aşijderea, oarecui ce rău s-au făcută, toate i se-au plătită întru 
meserătate şi întru flămânzie ” (Coresi, Carte cu învăţătură, 368) 


2.2.2. Construcţiile multiple coordonate (prin juxtapunere sau cu un conector 
conjunctional) prezintă o mai mare libertate de plasare a constituentilor. Ordonarea 
lor este de cele mai multe ori în acord cu tiparul din structurile „aglomerate”, 
v. exemplul (24), dar se observă şi numeroase încălcări ale ierarhiei de extracţie. În 
(27), inclus într-un grup prepozitional, relativul care este pe ultima poziţie, dupa 
adjunctii adverbiali. Şi în (28) şi (29) relativul adverbial îl precedă pe cel pronominal: 


e „cum si unde şi de carei cade-se să se roage” (Coresi, Lucrul apostolesc, 115) 

e „nu vă grijireti cum sau ce veţi grăi” (Coresi, T.Ev., 230/v/175) 

e ,, Vedea-vei pre urmă, Tomso, cu sfetnicii tăi, unde şi la cine ai názuit" 
(Uricariul, Cronica, 266v) 


Prezenţa conectorilor conjunctionali ar putea explica ordinea răsturnată a 
constituentilor (dacă admitem că structuri de acest tip, cu două sau trei relative, 
sunt, în fapt, coordonări de relative cu elipsă), însă am întâlnit în texte şi structuri 
juxtapuse care încalcă ordinea de extracţie a relativizatorilor multipli (30) şi chiar 
şi structuri „aglomerate” care se abat de la ierarhia stabilită pentru limba română 
(v. exemplul (31), în care un grup prepozitional de ce este deplasat înaintea 
grupării cui ce, şi (32), unde cine este precedat de adverbialul cum): 


e „le-au cádzut asupra, cum, care, încotro au putut” (Costin, Letopiseţul, 194) 

e „Și de ce cui ce trebuiaşte, să dati pururea, şi să cugetati de ce nu le 
soseaste, şi să miluiti pre ei" (Coresi, Carte cu învățătură, 174) 

e „Că n-au fost învăţaţi den duhul lui Hristos popii den Rim şi patriarsii den 
Țarigrad să se sfădească pentru domnia, cum cine va fi mai mare" 
(Coresi, T.Ev., 82/r, 83) 


3. CONCLUZII 


Examinarea unor structuri cu relativizare multiplá in texte din limba veche si 
confruntarea tiparelor lor de constructie cu tiparele actuale (din perspectiva 
ierarhiei de relativizare) permit formularea unor observatii ce pot avea relevantá 
pentru sintaxa diacronicá a construcțiilor relative şi interogative în limba română. 
Fenomenul relativizării / interogativizării multiple este prezent încă din epoca veche, 
cu un inventar al cuvintelor wh implicate în acest tip de structuri la fel de bogat ca 
în limba actuală. Dintre grupările cu caracter fix, care încotro s-a conservat până 
astăzi. 

În privinţa ierarhiei conectorilor, corelată cu ierarhia poziţiilor de extracţie, 
structurile vechi prezintă în general caracteristicile structurilor actuale, însă se 

înregistrează şi abateri (plasarea conectorilor adverbiali înaintea celor pronominali, 
chiar extraşi din poziție de subiect), mai ales în construcţiile multiple cu coordonare 
prin juxtapunere sau conjunctionala. 

Carmen Mirzea Vasile 


UN TIPAR ADVERBIAL SPECIFIC ROMÂNEI: PE ALESE, 
PE NEMÂNCATE. CORESPONDENTE ROMANICE ŞI BALCANICE* 


1. INTRODUCERE 


Construcţiile de tipul pe alese, pe dibuite, pe nemâncate!, cu utilizarea cea 
mai frecventă ca adjunct modal, au fost până acum tema a trei studii: Bulgăr (1960), în 
care este semnalată existenţa lor şi tratarea inconsecventă din dicționare şi sunt 
făcute câteva considerații despre structură şi sens; Reinheimer Rîpeanu, Leahu 
(1983), în care sunt stabilite câteva corespondențe şi asimetrii între construcţiile din 
română şi cele din spaniolă (a tientas „pe dibuite", a las calladas „pe tácute", sin 
comer „pe nemâncate”), Mirzea Vasile (2012c), unde, în afară de alcătuirea unui 
inventar, sunt descrise forma, valorile semantice şi construcțiile sintactice. 

În acest articol, vor fi prezentate succint corespondentele dintre tiparul adverbial 
românesc şi cel romanic. Comparatia cu tiparul romanic alcătuit dintr-o prepozitie 
şi o rădăcină nominală sau verbală terminată în -ons (fr., cat.), -ones (sp.), -ouns 
(prov.), -des (ptg.), -one / -oni (it.) va arăta că tiparul românesc corespunde numai 
prin anumite trăsături celui romanic, fiind o dezvoltare paralelă în română. De 
asemenea, vor fi descrise şi similaritatile adverbialelor româneşti menţionate cu 
adverbiale din dialectele sud-dunărene şi din albaneză. Articolul cuprinde şi o 
anexă cu lista adverbialelor româneşti construite după tiparul: prepozitie + bază de 
origine verbală + -e. Într-un studiu ulterior, tiparul adverbial românesc va fi analizat în 
detaliu, în funcţie de structură (variaţii în structură, valoarea elementelor componente), 
configuratiile sintactico-semantice în care intră, premisele dezvoltării lui. 

Reluarea acestei teme în articolul de față este motivată de: (a) productivitatea 
acestui tipar adverbial (peste 200 de construcţii, dintre care peste trei sferturi 
înregistrate în dicționarele reprezentative, vezi infra Anexa), în contextul în care 


* Această lucrare a fost realizată în cadrul proiectului „Valorificarea identitatilor culturale în 
procesele Globale”, cofinantat de Uniunea Europeană şi Guvernul României din Fondul Social 
European, prin Programul Operaţional Sectorial Dezvoltarea Resurselor Umane 2007-2013, contractul 
de finanţare nr. POSDRU/89/1.5/S/59758. 

! Acestea au fost considerate, în general, locuţiuni adverbiale (Bulgar 1960; Iordan, Robu: 
1978: 505; Ciompec 1985: 132; Avram 1997: 262; Stan 2003: 63; Chircu 2008: 130 etc.) sau „compuse 
locutionale" (Ciompec 1985: 103), „grupări locutionale" (GALR I: 590) ori combinaţii sistematice 
(GALR II: 532). Desigur, trebuie făcută o diferență între construcţiile frecvente (ca pe alese, pe bájbáite, pe 
nemâncate, pe tăcute) şi cele ocazionale (ca pe demontate, pe întâmplate, pe necitite, pe presupuse). 

marcarea morfologică (explicit) adverbială este săracă în romana’; (b) relevanta 
pentru studiul supinului, în general; (c) relativa coerență semantică şi sintactică; 
(d) unele corespondențe cu patternul romanic ad ...-ones (româna fiind total 
exclusă, ca referință comparativă, din descrierile unor autori precum Karlsson 1982, 
Pharies 1997, Franco 2012) şi cu adverbele gerunziale din dialectele sud-dunărene. 
Aceste aspecte sunt suficiente pentru a accepta importanţa acestui tipar adverbial, 
atât din punct de vedere descriptiv (datorită ponderii lui în cadrul mijloacelor de 
marcare regulată, lexicalizată a adverbialitátii), cât şi teoretic (diacronic, dezvoltarea 
unui tipar sintactico-lexical; categorial, amestecul de trăsături nominale, verbale şi 
adverbiale; comparativ, similaritatea parţială cu un tipar romanic etc.). 


2. CORESPONDENTE ROMANICE ŞI BALCANICE 


2.1. CORESPONDENTE ROMANICE 


În limbile şi varietățile romanice există un tip de construcţii adverbiale 
alcătuite dintr-o prepozitie şi o rădăcină nominală sau verbală terminată în -ons 
(fr., cat.), -ones (sp.), -ouns (prov.), -ões (ptg.), -one / -oni (it.). Aceste adverbiale fac 
obiectul câtorva cercetări: pentru italiană şi franceză Heinimann (1953); pentru 
italiană, Pieri (1904, 1906) şi Franco (2012); pentru spaţiul hispanic, Pharies (1997) şi, 
partial, Reinheimer Ripeanu, Leahu (1983). Pentru descrierea lor in gramaticile 
romanice, vezi Pharies (1997: 393-396). Pentru spațiul hispano-romanic, în 
Pharies (1997: 396) sunt inventariate 358 de expresii care exprimă mişcarea şi 
poziționarea corpului”, iar pentru italiana standard şi dialectală, în Pieri (1904: 
230—231) se apreciază cá sunt aproximativ 70. lată câteva exemple: 


(1) a. it. carpone / carponi „de-a buşilea”, bocconi „cu fata in jos", tastone „pe 
dibuite”, ginocchioni „în genunchi”, zoppiconi „şchiopătând”, sdruccioloni 
„alunecând” (Pharies 1997: 393); 

b. fr. à reculons „de-a-ndoaselea”, à tátons „pe dibuite", à bouchons „cu fata 
în jos”, à genunouillons „în genunchi” (Pharies 1997: 393); 


? Adverbele în -(ic)este (cu un inventar thesaurus de aproximativ 550 de unităţi) au în limba 
literară standard un uz destul de restrâns, cele în -iş şi -ág (cu un inventar thesaurus de aproximativ 
90 de unităţi) sunt învechite, regionale, idiomatice, iar cele în -mente (cu un inventar thesaurus de 
aproximativ 50 de unităţi) nu au avut niciodată o utilizare generalizată în română (vezi Mirzea Vasile 
2012c). 

? Dintre subcâmpurile semantice identificate de autor în domeniul modului de poziţionare a 
corpului se numără: „în genunchi”; „în picioare”; „pe vine”; „de-a buşilea”; „cu fata în jos”; „în 
cárcá"; „pe umeri”; „sărind într-un picior”; „călare, crácánat, cu picioarele desfăcute”; „pe apucate, la 
întâmplare”; „orbeşte”; „pe sáltate"; „clătinându-se”; „târâş” etc. 

c. sp. a reculones „de-a-ndoaselea”, a tropezones „pe apucate; cu întreruperi; 
împiedicat”, de puntillas „în vârful picioarelor”, ptg. aos tropecdes 
„împiedicat”, de rastos „târâş”, de borco „cu fata in Jos", a furto „pe 
furis"; gal. a lombos „în cârcă”, a / de gatinas „de-a buşilea”, de borcos 
„cu fata în jos", de recu „de-a-ndăratelea”, cat. a / de genollons „în 
genunchi” (Pharies 1997, 398—403, 410—411). 

Derivatele romanice adverbiale in -ons (fr.), -ones (sp.), -one, -oni (it.) 
pornesc probabil de la sensul sufixului latinesc -one care creează nume de acțiune 
(în general o acțiune bruscă, violentă): 

(2) it. rivoltolone „rostogolire” (« rivoltolare), sp. estirón „zdruncinătură” (« estirar), 

ptg. abanâo „zdruncinătură” (< abanar) (Reinheimer Ripeanu 1985: 252-253). 


Clasa adverbialelor care exprima pozitionarea / miscarea corpului, destul de 
unitară semantic in spaţiul iberic, îşi are originile în latina postclasicá, grupurile 
prepozitionale cu valoare adverbială fiind atestate devreme (Pharies 1997: 
408—409, 412). 


In continuare, vor fi prezentate cele mai importante caracteristici ale 
adverbialelor romanice relevante pentru comparatia cu cele románesti. 


(i) Adverbialele romanice mentionate exprimá modul de pozitionare a 
corpului aflat în mişcare sau nu“. Unii cercetători, precum Meyer-Lübke (1923: 
689), Heinimann (1953: 9-10), Pharies (1997: 408) au precizat că este vorba de o 
mişcare / poziționare neobişnuită a corpului, care poate aminti de motricitatea 
copiilor şi de diversele lor poziţii corporale”. 

(ii) Acestea includ o prepozitie, cea mai frecventă fiind un reflex al lat. ad. 

(ii') Prepozitia este obligatorie pentru adverbialele din spaţiul iberic (Pharies 
1997: 397, 411) si ii") omisibilă în italiană“: 


(3) it. (a) saltelloni „în salturi” (Franco 2012: 2), (a) tastoni „pe dibuite” (Chircu 
2008: 154). 


+ Şi în germană există un sufix (-lings) cu acelaşi sens: kmielings „în genunchi”, rittlings 
„crăcănat; călare”, kdpflings „cu capul înainte”, năslings „cu fata în jos" (Pharies 1997: 393). 

? Merită menţionat că nu există corespondente pentru toate locutiunile din spaţiul iberic in cel 
italian şi invers (Pharies 1997: 397) şi că în spaniolă clasa este mai puţin unitară formal decât în 
germană şi italiană, aceasta incluzând mai multe sufixe expresive: sp. -ones, -illas, -eta, -ica etc. 
(Heinimann 1953: 37, citată în Pharies 1997: 394). 

° Spre deosebire de stadiile mai vechi ale varietitilor italiene, în italiana contemporană este 
preferată utilizarea prepozitionalá (Franco 2012: 40). 

(ii'") În construcţiile hispano-romanice este posibilă alternanţa prepozitiilor 
(Pharies 1997: 404); 


(4) sp. de/a bruces „cu fata în jos, pe burtă”; (în regiunea Navarra) a / en 
silleticas „(două persoane) cărând ceva / pe cineva suspendat (între ele) ca pe 

un scaun” (pentru glosare, vezi Pharies 1997: 401). 

Această alternanță este explicată prin selecţia combinatorie a verbului 
regent: a mai degrabă cu /levar „a duce”, andar „a merge”, montar „a urca”, de 
mai degrabă cu caer „a cădea”, en mai degrabă cu estar „a fi” (Pharies 1997: 404). 
În italiană prepozitia a poate alterna cu mult mai rara prepozitie in (Franco 2012: 2). 

(iii) În spaniolă, formaţiile cu bază un substantiv, un adjectiv sau o interjectie 
sunt mult mai numeroase decât cele cu bază de origine verbală (Reinheimer 
Ripeanu, Leahu 1983: 451): 


(5) sp. a escondidas „pe ascunse”, a las calladas „pe tăcute”, a tientas „pe 
dibuite”, a tuertas „cu susul în jos” (Reinheimer Rîpeanu, Leahu 1983: 
451—452), en volandas „zburând, în viteză”, a empujones „în brânci”, a 
hurtadillas „pe furiş” (Pharies 1997: 408). 


(iv) Baza lexicală (in general, nominale; rar, participii) a construcțiilor din 
spaniolă are forma de feminin plural (Reinheimer Rîpeanu, Leahu 1983: 452). 
Femininul (pentru bazele care nu sunt inerent feminine) şi pluralul au fost explicate 
pentru spaniolă prin nevoia de expresivitate; femininul a fost explicat şi prin analogia 
cu bazele adjectivale din (initial) compusele cu (-)mente (Pharies 1997: 405). 

(iv') În spaţiul iberic (Pharies 1997: 403—404, Reinheimer Rîpeanu, Leahu 
1983: 452) există alternanţa formei de singular cu cea de plural, predominant fiind 
pluralul: 


(6) sp. a tientas — a tiento „pe dibuit(e)", a tuertas o a derechas — a tuerto o a 
derecho ,,prin orice mijloace; in grabá; nechibzuit" (Reinheimer Ripeanu, 
Leahu 1983: 452). 


(iv'') Aparitia márcii de feminin (in general plural) este cu atát mai neasteptata 
când baza lexicală a expresiei nu este un substantiv de gen feminin, ci o forma 
(inclusiv adverb) ce ar corespunde masculinului (de exemplu *a/ ciego vs a ciegas 
„orbeşte”). 

(v) Finalele -s din construcţiile hispanice şi -i din italiană au fost considerate 
de cei mai multi cercetători mărci (speciale) de plural: pentru sp. -s, Pharies (1997: 
404—408); pentru sp. -s şi it. -i, Diez (1874: 424); pentru it. -i, Meyer-Lübke (1923: 
689); pentru fr. -s, Heinimann (1953: 22n). Alţii considera că acest -s este o finală 
adverbială, aceeaşi ca la adverbele monolexematice, cu o răspândire importantă la 
nivelul Romaniei: Menéndez Pidal (1973: 336, citat in Pharies 1997: 406); Meyer- 

Liibke (1923: 689) şi, implicit, Karlsson (1982). Fleischman (1973: 642, citată în 
Pharies 407) consideră că acest -s este o îmbinare dintre -s de la plural şi -s adverbial. 

Apariţia pluralului în alte situaţii decât atunci când este un plural inerent al 
bazei (pentru „picioare”, „genunchi”, „ochi” etc.) este explicată in Pharies (1997: 
406—407) prin valoarea specială a pluralitatii evocate, şi anume repetarea acțiunii 
în diverse moduri şi continuitatea ei: 


(7) sp. a trompicones „în salturi; cu zdruncinaturi; pe apucate” (o acţiune cu 
elemente compoziționale care se repetă); a hurtadillas „pe furis, pe ascuns” 
(acţiuni repetate în acelaşi mod); a rastras „târând(u-se), în silă, fără tragere 
de inimă” (caracterul continuu al acţiunii). 


Această explicaţie este suficientă singură, deşi nu este total exclusă nici 
influenţa particulei adverbiale -s asupra răspândirii mărcii de plural care încodează 
expresiv” repetarea sau continuitatea acţiunilor (Pharies 1997: 407). 

(vi) Existenţa unui morfem discontinuu a ...on(e)s, a ...as etc. (inclusiv cu 
gerunziu: sabiendo > a sabiendas) care ar indica modul de desfăşurare a unei 
acțiuni (Roegiest 1980: 112, în Reinheimer Rîpeanu, Leahu 1983: 452). 

(vii) În spaniolă construcţiile sunt neproductive (Reinheimer Ripeanu, Leahu 
1983: 453). 


Pornind de la aceste trăsături (documentate mai bine în bibliografie pentru 
limba spaniolă), se observă că adverbialele care exprimă un mod particular de 
mişcare sau poziţionare a corpului sunt corespondente doar prin anumite trăsături 
adverbialelor româneşti care contin prepozitia pe urmată de o bază de origine 
verbală identică formal cu femininul / neutrul plural. O serie de corespondențe se 
pot stabili şi cu adverbele în -iş / -âş (vezi şi Chircu 2007). Astfel, adverbialele 
româneşti de tipul pe alese, pe nemâncate (descrise în Bulgăr 1960, Reinheimer 
Ripeanu, Leahu 1983, Mirzea Vasile 2012c) sunt similare cu cele romanice prin 
trăsăturile (1), (ii), Gv) (1v), (v), (vi) şi, datorită bazei de origine verbală, (iii). 
Adverbele în -iş / -âş (pentru descrierea cărora vezi Mirzea Vasile 2012a, Popovici 
2006 şi Chircu 2006), care pot fi precedate şi de prepozitii (pe şi în fiind cele mai 
frecvente), sunt similare cu cele romanice prin trăsăturile (1), (ii'"), (iii), (vi) $i (vii). 


2.2. CORESPONDENTE SUD-DUNĂRENE 


În aromână există construcţiile pri ni-(a)dukite „pe nesimţite” şi pri 
ni-astiptate „pe neaşteptate” (vezi Dominte 2003: 209—210). Fata de construcțiile 
din dacoromână, acestea pot fi dezvoltări paralele sau elemente ale unui fond comun. 


7 Pluralul expresiv este prezent şi în alte expresii spaniole: a chorros „din belşug”, lover a 
cantaros „a ploua cu găleata”, a sabiendas „cu bună ştiinţă” (Pharies 1997: 408). 

Adverbialele româneşti analizate (având drept bază o formă verbală cu o 
finală interpretabilă ca particulă adverbială) şi gerunziul din dialectele sud-dunărene 
prezintă câteva similarități formale şi semantico-sintactice: 

(i) Prezenţa relativ regulată a particulelor adverbiale, care se adaugă sufixelor 
specifice de gerunziu: în aromână, particula -a, uneori urmată si de -/ui*; în 
meglenoromână -dra, -ura şi -urlea (cf. rom. -lea din pe ascunselea, pe dibuitelea, 
pe nemáncatelea, pe văzutelea) şi -edik i; în istroromână, gerunziul are terminația 
suplimentară -a: 


(8) a. ar. cántánda, cántándalui ,,cantand”; plângânda, plángándalui „plângând”; 
vininda, vinindalui „venind” (Caragiu Marioteanu, Giosu et al. 1977: 190); 
b. mr. plăngondăra ,,plangand”; lăgondăr(le)a „alergând”, nirdeaik i „mergând” 
(Caragiu Marioteanu, Giosu et al.1977: 209); 
c. ir. rugánda „rugând”, tiránda „cerând” (Caragiu Marioteanu, Giosu et al. 
1977: 226). 


(ii) Mai ales in meglenoromână, gerunziile au o utilizare restrânsă, exprimând, 
în general, modul de desfăşurare a acţiunii (Atanasov 2002: 269): 


(9) mr. lagandurlea z-dusi la scălu „s-a dus la şcoală alergând”, vinea cántondurlea 
„venea cântând” (Atanasov 2002: 270). 


Verbele reflexive aromâne nu au în mod normal gerunziu, exemplele precum 
următorul fiind foarte rare: 


(10) ar. arucutindalui-si, arucutindalui-si, agumse Curcubeta... „rostogolindu-se, 
rostogolindu-se, Curcubeta a ajuns...” (Capidan 1932: 553). 


două dialecte româneşti menţionate şi tendința de adverbializare lexicală. 


2.3. CORESPONDENTE ÎN ALBANEZĂ 


Există şi câteva corespondențe între construcţiile prepozitionale cu valoare 
adverbială din română şi cele din albaneză, conform Vătăşescu (1977). Cel mai 
probabil, ca şi supinul în general (Dragomirescu 2012: 72), acestea sunt creaţii 
paralele în cele două limbi. Temporalelor de tipul pe inserat(e) din română, care ne 


8 În aromână, particula adverbială -/ui a trecut de la adverbe la gerunzii. Trecerea a fost relativ 
târzie, gerunziile în -alui fiind rare în poezia populară (Capidan 1932: 481). 

interesează în acest articol, le corespund în albaneză un grup însemnat de 
construcţii care contin prepozitia mbé (mé) şi un substantiv de origine participiala 
sau un participiu: 


(11) alb. mbë té mbaruarit té jetës „către sfârşitul secolului” (Leotti, s. mbë, apud 
Vătăşescu 1977: 62). 


O corespondenţă formală şi semantică parțială se poate stabili şi între 
adverbialele româneşti cu bază prefixată negativ (pe neaşteptate, pe nebăute, pe 
nemâncate, pe neintrebate etc.) şi construcţiile din albaneză înregistrate în Brâncuş 
(2007 [1967]): 


(12) a. alb. pa punuar, pa punue „fără a munci”; alb. iku pa lajméruar „pleacă fara 
a anunța; lit. pleacă fără anunţat” (Brâncuş 2007 [1967]: 169); 
b. alb. vate né punë pa marrë veglat ,,mersesi la munca fără să fi luat uneltele 
(înainte să fi luat, neluând)” (Brâncuş 1967 [2007]: 173); 
c. alb. vojti né shkollé pa i bamé gati mésimet „merse la şcoală fără să fi 
terminat lecţiile (înainte să fi terminat, neterminánd)" (Brancus 1967 [2007]: 
173). 


Cf. şi situaţia din aromână, unde participiul trecut negat poate avea valoare 
temporală: 


(13) ar. noaptea si scula, nidată soarili şi lucra „noaptea se scula, înainte de a 
răsări soarele, şi lucra" (Capidan 1932: 553, apud Bráncus 1967 [2007]: 173)’. 


3. CONCLUZII COMPARATIVE 


Dupá cum s-a putut vedea, seria de adverbiale románesti care au in structura 
lor o prepozitie urmatá de o bazá verbalá cu formá de feminin / neutru plural in -e 
are in comun cu paternul romanic ad ... ones numai anumite trásáturi: 

Semantic, ambele tipare exprimă modul. În română nu există însă limitarea la 
caracterizarea mişcării / poziționării corpului, ci valorile modale sunt mult mai 
generale; in plus, în română există si o subclasá de adverbiale temporale (pe 
asfintite, pe innoptate, pe inserate, pe răsărite etc.); 

Ín ceea ce priveste structura, se observá cá: 

— in románá, prepozitia pe nu este omisibilá (spre deosebire de a din italianá), 
dar poate alterna cu alte prepozitii (/a, din, in, întru), aşa cum se întâmplă şi în 
italianá (a / in), in spaniolá (a / de) etc. 


? Vezi şi: ar. ni-amurdzít ,neamurgit, înainte de amurg”, ni-apirit „înainte de a se ivi zorii”, 
ni-apirită „în zori”, ni-cántátá „înainte de cântători”, ni-lufítá „înainte ca soarele să strălucească”, în 
Anexa nr. 1, din Dominte 2003 (209—213). 

— baza lexicală are origine verbală in română, în timp ce, in adverbialele 
romanice, acest tip de bază este mai rar decât cel nominal; 

— şi în română, şi în varietățile ibero-romanice, şi în franceză şi italiană, 
finala bazei, identică cu desinenţa de plural, are un statut problematic, la polii 
interpretărilor fiind pluralul expresiv (pluralitatea specială raportându-se la repetarea 
acțiunii sau la continuitatea e1) şi statutul de particulă adverbială; 

— în română, spre deosebire de varietățile romanice, tiparul adverbial are o 
productivitate vie, limitată la limba non-standard, mai ales la registrul oral; 
creaţiile, multe accidentale, personale, au ca motivaţie expresivitatea. 

Existenţa tiparului în dialectele sud-dunărene este insuficient studiată (doar în 
aromână am întâlnit câteva unități). Tiparul adverbial dacoromân, având o bază de 
origine verbală, are drept corespondent în cele trei dialecte gerunziul adverbializat. 

O paralelă semantică şi parțial formală cu albaneza se poate stabili pentru 
adverbialele cu valoare temporală. 

ANEXA 


Inventarul adverbialelor de tipul pe alese, pe dibuite, pe neasteptate 


Inventarul a fost realizat, in principal, pe baza dictionarelor DEX’, DA-DLR, TDRG?, HEM, 
DDRF, MDA, Gl. Munt. şi Dicţionarul jocurilor populare româneşti (1979). Unele unităţi au fost 
culese din texte, majoritatea postate pe internet. 

Peste trei sferturi din unităţile listate se găsesc în dicționarele menţionate anterior. De 
exemplu, de la litera A, se găsesc în sursele lexicografice 11 unităţi din 16: pe alese, pe alergate, pe 
amurgite, pe apărate, pe apucate, pe aruncate, pe ascunse, pe asfinţite, pe aşteptate, pe auzite, pe 
azvârlite. Pentru inconsecventa de tratare din dicţionare, vezi Bulgar (1960: 395-397) şi Mirzea 
Vasile (2012b: 609). 

În general, a fost trecută forma cu finala adverbială -e. Dacă nu a fost atestată această formă, a 
fost trecute singura formă atestată (cu alte particule: -/ea sau -/e). Pentru variaţia particulelor 
adverbiale, vezi Mirzea Vasile (2012c). 

Lista de mai jos are la bază Anexa V din Mirzea Vasile (2012c), pe care o completează cu 


peste 50 de unități. 


pe alese 
pe alergate 
pe amintite 
pe amurgite 
pe apărate 
pe aplecate 
pe apucate 
pe aranjate 
9. pe arătate 
10. pe aruncate 
11. pe ascunse 
12. pe asfintite 
13. pe aşteptate 
14. pe atinse 
15. pe auzite 
16. pe azvârlite 
17. pe bănuite 
18. pe bătute 
19. pe băute 
20. pe bâjbâite 
21. pe brodite 
22. pe căpătate 
23. pe căutate 
24. pe cântate 
25. pe cântărite 
26. pe câştigate 
27. pe cercetate 
28. pe cerşite 
29. pe certate 
30. pe chibzuite 
31. pe chinuite 
32. pe citite 
33. pe ciuciulite 
„ghemuit” 
34. pe ciupite 
35. pe controlate 
36. pe copiate 
37. pe cotite 
38. pe crăpate 
39. pe crezute 
40. pe culcate 
41. pe cumpărate 
42. pe cunoscute 
43. pe degustate 
44. pe demonstrate 
45. pe demontate 
46. pe desenate 
47. pe despuiate 


9-9 tB pM 


48. 


49. 


50. 
51. 
52. 
53. 
54. 
55. 
56. 
57. 
58. 
59. 
60. 
61. 
62. 
63. 
64. 
65. 
66. 
67. 
68. 
69. 
70. 
71. 
72. 
73. 
74. 
73; 
76. 
T 
78. 
79. 
80. 
81. 
82. 


83. 
84. 
85. 
86. 
87. 
88. 
89. 


90. 
91. 


pe deselate! 
„fără şa” 

pe deselate? 
„până la istovire” 
pe dezbracate 
pe dibuite 

pe dormite 

pe dosite 

pe facute 

pe ferite 

pe fugite 

pe furate 

pe furisate 

pe gandite 

pe gafaite 

pe ghiftuite 
pe ghicite 

pe gustate 

pe hartuitele 
pe ispravite 
pe imbrancite 
pe imprumutate 
pe incercate 
pe indesate 
pe indoite 

pe inmuiatelea 
pe infundate 
pe inghesuite 
pe inmurgite 
pe (in)noptate 
pe innorate 
pe inserate 

pe inselate 

pe întâmplate 
pe intrebate 
pe intrecute 
pe inteles(ul 
tuturor) 

pe invartitelea 
pe jurate 

pe laudate 

pe lovitelea 
pe luate 

pe máruntite 
pe mâlcite 
„pe tácute" 
pe mancate 
pe manecate 
„în zori” 


92. pe mârâite 
93. pe meritate 
94. pe mintite 
95. pe mirosite 
96. pe mormăite 
97. pe muncite 
98. pe mutite 
99. pe nealese 
100. pe neanuntate 
101. pe nearanjate 
102. pe neasteptate 
103. pe neatinse 
104. pe neauzite 
105. pe nebagate 
de seama 
106. pe nebanuite 
107. pe nebaute 
108. pe necitite 
109. pe necomentate 
110. pe necrezute 
111. pe nedezgheta- 
telea 
112. pe nedormite 
113. pe negandite 
114. pe negraite 
115. pe neindoite 
116. pe neintrebate 
117. pe neluptate 
118. pe nemachiate 
119.pe nemáncate 
120. pe nemeritate 
121.pe nemestecate 
122. pe nemiluite 
,Cu cruzime; 
abundent” 
123. pe nemuncite 
124. pe nenadaita 
„neaşteptat” 
125. pe ne-ndoitele 
126. pe neobservate 
127. pe neoprite 
128. pe nepipáite 
129. pe neplácute 
130. pe neplátite 
131. pe nepregătite 
132. pe neprevázute 
133. pe nerásuflate 
134. pe nerespirate 
135. pe nerezolvate 


136. pe nesáturate 
137. pe nesimtite 
138. pe nesocotite 
139. pe nesperate 
140. pe nespuse 
141. pe nestiute 
142. pe netrudite 
143. pe nevázute 
144. pe nevrute 
145. pe nimerite 
146. pe numarate 
147. pe ochite 
148. pe ocolite 
149. pe odihnite 
150. pe opintite 
151. pe pácálite 
152. pe pandite 
153. pe pipaite 
154. pe pitite 
155. pe pitulate 
156. pe placute 
157. pe platite 
158. pe potrivite 
159. pe povestite 
160. pe pradate 
161. pe pregatite 
162. pe presupuse 
163. pe probate 
164. pe pupate 
165. pe radio- 
televorbitelea 
166. pe ramase 
167. pe rasarite 
168. pe rastite 
169. pe rasuflate 
170. pe repezite 
171. pe rezervate 
172. pe rupte 
173. pe săltate 
174. pe sárite 
175. pe sáturate 
176. pe scázute 
177. pe schimbate 
178. pe scrise 
179. pe scuipate 
180. pe sfârşite 
181. pe silabisite 
182. pe simtite 
183. pe sosite 

184. pe spalate 191. pe soldite 198. pe terminate 205. pe văzute 
185. pe spetite 192. pe soptite 199. pe testate 206. pe verificate 
186. pe spicuite 193. pe stiute 200. pe tihnite 207. pe vorbite 
187. pe spuselea 194. pe tacute 201. pe traite 208. pe vrute 
188. pe strigate 195. pe tandalite 202. pe trezite 209. pe zburate 
189. pe studiate 196. pe tarate 203. pe topaite 

190. pe sucite 197.pe târşâite 204. pe uscate 


AN ADVERBIAL PATTERN SPECIFIC TO ROMANIAN: PE ALESE “AT CHOICE’, 
PE NEMÂNCATE ‘ON AN EMPTY STOMACH’. 
ITS ROMANCE AND BALKAN COUNTERPARTS 


(Abstract) 


In Romanian, there is an important number of frozen phrases based on a recursive structure: 
the obligatory preposition pe plus a verbal basis (formally identical to the past participle) plus the 
optional ending -e (identical to the feminine / neuter plural inflectional ending -e): pe alese ‘at choice’, 
pe dibuite ‘fumblingly’, pe inserate ‘at dusk’, pe nesimţite ‘imperceptibly’. The paper analyzes the 
aforementioned Romanian adverbials from a comparative perspective. It is shown that the Romanian 
adverbials with this structure resemble Romance adverbials ending with -ons (Fr., Cat.), -ones (Sp.), 
-ouns (Prov.), -ões (Ptg.), -one / -oni (It.) only in some general respects: the obligatory presence of the 
preposition, the possibility of replacing the preposition pe with other prepositions (in, de, din, intru, 
etc.); the final ending, interpreted as an adverbial particle or as a plural inflexion, expressing the 
repetition of an action and / or its continuity. They contrast in other respects: their general manner 
value and, secondly, temporal value (they express bodily movements and posture to a limited extent 
only); the lexical basis comes from a verb, not from a (pure) nominal form; the Romanian pattern is 
nowadays productive. 

With respect to their meaning, to their relative productivity and to the presence of adverbial 
particles, these Romanian adverbials resemble gerunds from the South-Danubian varieties. 

There are also some commonalities with a class of temporal adverbials from Albanian. 

The article contains an extensive inventory of Romanian adverbials of the type pe alese ‘at 
choice’, pe inserate ‘at dusk’, pe nesimţite ‘imperceptibly’. 


Cuvinte-cheie: adverbiale romanesti, adverbiale romanice, particule adverbiale, participiul romanic. 
Keywords: Romanian adverbials, Romance adverbials, adverbial particles, Romance participle. 

RECENZII ŞI NOTE BIBLIOGRAFICE 


RALUCA BRĂESCU, Adjectivul în limba română. Sintaxă şi semantică, Editura Universităţii din 


Bucureşti, 2012, 274 p. 


Cartea Ralucăi Brăescu reprezintă o cercetare 
monografică despre adjectivul românesc, din 
perspectivă (morfo)sintactica, semantică şi tipo- 
logică, centrată pe descrierea acestei clase lexico- 
gramaticale eterogene în stadiul actual de limbă, 
cu unele observaţii diacronice. În spirit modern, 
sunt excluse din discuţie adjectivele pronominale, 
care au comportament de determinanti sau de 
cuantificatori (poziţii imposibile pentru adjectivele 
propriu-zise). Deşi autoarea mărturiseşte că 
punctul de pornire îl reprezintă lucrări recente de 
gramatică românească (Gramatica Academiei 
2005/2008 sau Gramatica de bază de limbii 
române, 2010), în realitate, este vorba de o 
circulaţie a ideilor: pe de o parte, în cartea de 
față sunt preluate aspecte discutate în aceste 
gramatici recente, pe de altă parte, în aceste 
gramatici sunt deja cuprinse unele dintre ideile 
prezentate anterior de Raluca Brăescu, în 
comunicări şi articole. 

Lucrarea cuprinde şase capitole, precedate 
de o Introducere care prezintă obiectivele, 
principiile de lucru şi structura cărţii, şi urmate 
de o Încheiere, în care sunt reluate principalele 
aspecte discutate şi sunt subliniate noutățile 
aduse de această cercetare. 

În capitolul 1, În căutarea unei definiţii 
pentru adjectiv (p. 17-34), se începe cu o analiză 
critică a definiţiilor anterioare date adjectivului 
în gramatici (de la Gramatica Academiei din 
1966 până la lucrările cele mai recente de 
gramatică românească). În urma acestei analize, 
autoarea formulează observaţia că perspectiva de 
caracterizare a adjectivului s-a schimbat, de la o 
definiție strict morfologică sau semantică la o 
abordare în care subclasele semantice de adjective 
se corelează cu o anumită funcționare sintactică. 
Sunt discutate, de asemenea, relaţia adjectivului 
cu verbul (manifestată prin apariţia în poziţii 
predicative, capacitatea de a guverna comple- 
mente), cu substantivul (manifestată prin asemănări 
flexionare şi de acord, derivationale etc.) şi cu 
adverbul (manifestată prin organizarea grupurilor 

în jurul formantului de gradare, prin omonimia 
adjectiv masculin singular — adverb etc.). În 
concluzie, sunt considerate trăsături definitorii 
ale adjectivului apariția în poziția de modificator 
nominal şi de predicat, precum şi compatibili- 
tatea cu modificatorii de gradare. 

Capitolul 2, Clase semantice de adjective 
(p. 35-81), începe cu prezentarea neajunsurilor 
definiției tradiţionale, în care adjectivul este 
considerat expresia unei proprietăți şi ale 
clasificărilor anterioare. Urmând tendinţe din 
bibliografia străină, autoarea propune trei clase 
de adjective: (1) Adjectivele calificative, cu 
functie descriptivá, de caracterizare, au mai multe 
proprietáti semantice: sunt organizate in cupluri 
antonimice (mic — mare, nou — vechi), sunt 
intersective (Ana este o tânără timidă — Ana 
este o tânără, Ana este timidă), dar pot avea si 
utilizári nonintersective; in mod tipic, sunt 
subiective, implicánd adesea un act de evaluare; 
majoritatea sunt lineare, adică „determină o 
dimensiune semanticá de-a lungul cáreia se face 
ordonarea după grad a referentilor" (p. 43); 
(ii) Adjectivele relationale, cu funcţie de 
identificare, de restrângere a predicatiei (creație 
literară, conversaţie telefonică), imposibil de 
coordonat cu adjective calificative, se grupează 
în două subclase: adjective clasificatoare, modi- 
ficatori ai numelui, care operează o localizare 
nondeictică în timp şi în spaţiu (roman interbelic) 
sau desemnează o relație de posesie sau de 
meronimie (dicționar etimologic) şi adjectivele 
tematice, complemente ale numelor deverbale 
(atacul german), prin raportare la criteriile 
folosite pentru descrierea adjectivelor calificative, 
adjectivele relationale sunt, în general, non- 
intersective, obiective, nonlineare; (iii) Adjectivele 
de modificare a referinfei, clasă reziduală, cu 
caracteristici atipice si comportament neunitar, 
includ adjective deictice (anul viitor, partea 
dreaptă), paradigmatizante (melodia preferată, 
discuţie privată), de ajustare discursivă a 
denominatiei (o simplă exclamafie, o adevărată 

capodoperă), intensive (un mare fumător, un 
calcul rapid), expresive/afective (draga mea mama, 
disperatul apel); prin raportare la criteriile folosite 
pentru descrierea celorlalte clase de adjective, 
adjectivele relationale sunt, in general, non- 
intersective, subsective sau nonsubsective, non- 
lineare. O secţiune importantă este rezervată 
alunecărilor între clase, manifestate prin polisemie, 
omonimie sau prin transfer semantic (sistem 
nervos Vs student nervos; masă roşie vs armată 
roşie; călătorie prezidenţială „a preşedintelui” 
vs „fastuoasă”). 

Capitolul 3, Structura grupului adjectival 
(p. 82-121), cuprinde o descriere sintactică 
minuțioasă a constituentilor grupului adjectival. 
Constituentul cel a primit diverse interpretări în 
bibliografia românească; Raluca Brăescu inre- 
gistrează următoarele ocurente ale acestuia in 
context adjectival: ca determinant emfatic, ca 
formant al superlativului şi ca pronume semi- 
independent. Modificatorii centrului adjectival 
se clasifică în intensificatori — amplificatori şi 
atenuatori, construcții cu rol intensificator —, 
aproximatori, modalizatori, categorizatori, negatori, 
comparatori). Autoarea insistă şi asupra modificării 
ierarhizate (un pahar [[inca] aproape plin]). 
Complementele centrului adjectival avute in 
vedere sunt: nominalul în dativ, în genitiv, în 
acuzativ, grupul prepozitional, cu diverse structuri, 
propoziţia introdusă prin complementizator; un 
statut special are complementul comparativ, 
cerut de un specificator al grupului adjectival. O 
secțiune aparte este rezervată adjectivelor care 
nu autorizează complemente şi explicării acestei 
centrului adjectival, o atenţie specială fiind 
acordată grupului de măsură (un covor mare de 
doi metri), care este interpretat ca având un 
statut intermediar, între complement şi adjunct. 

În capitolul 4, Adjectivul modificator 
(p. 122-171), sunt discutate tipurile de modifi- 
catori adjectivali (restrictivi, nonrestrictivi). O 
atenție specială este acordată poziției modifica- 
torilor adjectivali în grupul nominal; dificultățile 
de interpretare sunt determinate de faptul că 
ordinea pare a fi mai liberă decât în alte limbi, 
dar nu toate configuratiile sunt posibile pentru 
toate tipurile de adjective, unele diferențe semantice 
părând a fi corelate cu poziţia adjectivelor. 
Autoarea expune diverse teorii (semantice, 
sintactice — head-movement, direct and indirect 
modification, NP-adjectives vs DP-adjectives, 


teoria deficientei sintactice —, discursive, morfo- 
logice) in care s-au oferit explicatii pentru topica 
modificatorilor adjectivali şi ajunge la concluzia 
că analiza cea mai potrivită pentru situaţia din 
română trebuie să țină seama de toate tipurile de 
constrângeri (sintactice, semantice, discursive). 
Analiza structurilor [nume + modificator] si 
[modificator + nume] are în vedere, pe de o 
parte, tipurile de adjective incluse în acest tipar, 
iar, pe de altă parte, tipurile de nume modificate 
de aceste adjective. Secţiuni speciale sunt rezervate 
adjectivelor mobile (care, indiferent de poziţia 
faţă de centru, au acelaşi sens; un caz aparte este 
reprezentat de adjectivele cromatice) şi adjectivelor 
care îşi schimbă sensul în funcție de topicá (o 
simplă poezie vs o poezie simplă). Un alt aspect 
analizat pe larg în acest capitol este modificarea 
multiplă; după ce prezintă teoriile şi ipotezele 
privind serializarea adjectivelor, autoarea se 
opreşte asupra tiparelor canonice de serializare a 
adjectivelor din limba română (cu adjective 
relationale, calificative, calificative si relationale, 
de modificare a referintei). Capitolul se încheie 
cu două secțiuni despre topica adjectivului si 
variația interlingvistică (româna, ca şi celelalte 
limbi romanice, dar spre deosebire de limbile 
germanice, are adjective postnominale — este 
invocat principiul miror-image order —; topica 
adjectivului românesc este variată şi alegerea 
uneia dintre variante are consecințe de interpretare 
în multe situaţii), respectiv topica adjectivului şi 
variaţia diacronică (în limba veche, probabil sub 
influență slavă, topica prenominală a adjectivului 
era mai putin constrânsă). 

În capitolul 5, Adjectivul predicat (p. 172-211), 
sunt prezentate tipurile de adjective care apar în 
poziții predicative: în general, adjectivele care 
au proprietatea intersectivitátii apar în poziții 
predicative; prin urmare, adjectivele relationale 
tematice şi numeroase adjective de modificare a 
referintei, care sunt nonintersective, nu sunt 
compatibile cu pozitiile predicative; adjectivele 
relationale clasificatoare si cele de modificare a 
referintei apar in pozitii predicative numai in 
conditii speciale (contrastive, in utilizári nespe- 
cifice, atunci cánd sunt folosite la plural sau 
cánd iau complemente). De asemenea, se discutá 
poziţiile predicative ocupate de adjective: 
matriciale — numele predicativ, complement 
predicativ al obiectului — şi reorganizate — 
predicativul suplimentar (suprimabil sau ne- 
suprimabil, cu interpretare depictivă sau rezultativă, 

stage-level sau, mai rar, individual-level). Autoarea 
interpretează sintactic predicativele suplimentare 
ca provenind din propoziţii reduse (small clause); 
sunt aduse în discuţie: controlorul acestor 
propoziţii reduse, ambiguitatile/citirile duble, 
dispunerea si restricțiile de contiguitate. O 
secțiune restrânsă priveşte apozitia, care este tot 
un tip de predicat secundar. Ultima secţiune este 
rezervată unor probleme controversate care 
privesc adjectivul predicat detaşat (tipul Jon, 
obosit, s-a oprit, interpretat de autoare ca un 
predicat secundar orientat spre participant), 
structurile ambigue de tipul Îmi cumpăr rochia 
albă, în care adjectivul poate fi considerat atât 
modificator, cât şi predicat secundar, structurile 
de tipul E/ a tăiat felia subțire, în cazul cărora se 
oscilează între interpretarea adverbială şi cea ca 
predicat secundar. 

Capitolul 6, Adjectivul şi elipsa nominală 
(p. 212-241), cuprinde o prezentare a teoriilor 
despre elipsa nominală şi relaţia cu substanti- 
vizarea, o descriere a funcţiilor discursive ale 
adjectivelor substantivizate, urmată de câteva 
aspecte morfologie, sintactice şi semantice 
legate de adjectivele substantivizate. De o 


atenţie specială beneficiază elipsele lexicalizate 
(aviara, prenatal, imobiliare etc.) şi construcția 
nebunul de Ion. Concluzia acestui capitol este 
aceea că formarea de adjective substantivizate 
este foarte productivă în româna actuală. 

Cartea Ralucăi Brăescu prezintă rezultatele 
unei cercetări atente, minutioase, în spatele 
căreia se ascunde multă pasiune şi curiozitate 
ştiinţifică, şi care, fără a fi excesiv de tehnică, 
reuşeşte să dea seamă de numeroase fapte de 
limbă româneşti legate de adjectiv. Dincolo de 
chestiunile de detaliu care au primit explicaţii şi 
analize în această carte, credem că lingvistica 
românească îi datorează Ralucăi Brăescu 
descrierea/rezolvarea a cel putin două probleme 
majore legate de clasa adjectivului: clasificarea 
semantico-sintactică şi topica adjectivului în 
grupul nominal. 


ADINA DRAGOMIRESCU 
Institutul de Lingvistică „Iorgu lordan — Al. Rosetti” 
Calea 13 Septembrie, nr. 13, Bucureşti 
Facultatea de Litere, Universitatea din Bucureşti 
Str. Edgar Quinet, nr. 3-5, Bucuresti 


ISABELA NEDELCU, 101 greşeli gramaticale, Bucureşti, Editura Humanitas, 2012, 189 p. 


Cartea Isabelei Nedelcu, ultima apărută în 
colecția „Viaţa cuvintelor”, se înscrie în rândul 
lucrărilor care ilustrează preocupările curente de 
cultivare a limbii. 

Continuarea seriei amintite cu volumul de 
fata are la bază următorul scop: în exprimare nu 
contează numai conținutul mesajului formulat, ci 
şi modul în care este structurat acesta, reflectând 
coerenţa si logica gândirii. Prin semnalarea 
greşelilor culese, autoarea are în vedere nu 
numai să corecteze anumite erori care apar 
recurent în exprimarea vorbitorilor, ci şi să 
explice mecanismele care conduc la producerea 
acestora şi să ofere strategii pentru a le evita. 

Lucrarea cuprinde şase capitole, în care sunt 
discutate 101 categorii de greşeli de pronunțare, 
grafie, punctuație, morfologie şi sintaxă. Pentru 
ilustrarea greşelilor, autoarea foloseşte exemple 
preluate de pe internet sau din monitorizările 
personale ale unor posturi de radio şi de 
televiziune, precum şi din monitorizările realizate 
de un grup de lingvişti de la Institutul de 


EIE 


Lingvistică „Iorgu Iordan — Al Rosetti” în cadrul 
parteneriatului dintre Academia Română si 
Consiliul Naţional al Audiovizualului privind 
calitatea limbii române în mediul audiovizual, 
desfăşurat în perioada 2007-2012. 

Noţiunea de „greşeală” trebuie pusă în legătură 
cu existența unei norme lingvistice la care 
vorbitorii se raportează pentru a se exprima şi a 
scrie corect. 

În capitolul introductiv (p. 19-25) autoarea 
explică legătura dintre normă şi uz, făcând 
referire şi la conceptul de „dinamică” a limbii şi 
a normei — raportul dintre faza actuală a dezvoltării 
limbii / normei şi etapele anterioare. 

Limba este supusă schimbărilor, evoluează, 
unele domenii (de pildă, lexicul) fiind mai putin 
stabile decât altele (morfologia). Astfel, în 
analiza faptelor lingvistice trebuie să ţinem cont 
şi de dinamica uzului. Totodată, şi norma 
lingvistică admite anumite tipuri de schimbări, 
evoluţia ei fiind consemnată în dicționare (a se 
vedea DOOM! si DOOM? şi modificările dintre 

cele două ediţii) şi in lucrări specifice. Ca urmare a 
uzului, anumite construcții sau forme considerate 
abateri într-o anumită fază de evoluţie a limbii 
s-au impus la un moment dat şi au fost acceptate 
ca literare de norma lingvistică ulterioară. 

Aşa cum arată autoarea, greşelile de limbă se 
produc din mai multe cauze şi trebuie ierarhizate 
atât în funcţie de gravitatea lor, cât şi de 
contextul în care s-au produs. Pe lângă necu- 
noaşterea cerinţelor limbii literare, mai sunt şi 
alte cauze care dau naştere greşelilor de limbă, 
ca, spre exemplu, influența puternică a limbilor 
străine, pe care unii vorbitori o interpretează 
greşit şi, uneori, o aplică nemotivat la cuvintele 
limbii române. 

Capitolul al doilea este rezervat greşelilor 
de pronunțare (p. 26-36). Tipurile de greşeli 
comentate privesc: pronunţarea diftongată a lui e 
în neologisme ca euro, educaţie, idee, alee, 
poezie sau nediftongată, în cuvintele româneşti 
vechi — formele pronumelui personal el, ea, ei şi 
formele de prezent sau de imperfect ale verbului 
a fi, pronumele demonstrative aceea, aceeași; 
rostirea greşită a literei x — [ks], în cuvinte ca 
examen [eksamen], exemplu [eksemplu], existe 
[eksiste], in loc de [egzamen], [egzemplu], 
[egziste]; pronuntiile muntenesti cenuse, gogoase, 
pápuse, vraje, in loc de cenuşă, gogoaşă, 
păpuşă, vrajă; diferite accentuări greşite, precum 
butelii, simbol, Dobrogea etc. 

În capitolul al treilea se discută greşelile de 
scriere (p. 37-59). Aşa cum remarcă autoarea, 
majoritatea greşelilor care se încadrează aici sunt 
„dezonorante”, trădând, de fapt, lipsa instrucției 
lingvistice elementare. 

Una dintre cele mai grave greşeli se face în 
scrierea cu -i, -ii, -iii („vizita a doi membrii”, in 
loc de „vizita a doi membri”, „banii noştrii”, in 
loc de „banii noştri”). Exemplele semnalate de 
Isabela Nedelcu sunt însoţite de câteva reguli 
care stabilesc când se scrie cu -i şi când se scrie 
cu -ii. 

Greşeli apar şi in scrierea cu d sau f. Ezitárile 
care se produc in aceasta privintá se explicá si 
prin schimbarea repetatá a normei ortografice, 
schimbare care a produs confuzie in rándul 
utilizatorilor limbii románe. Norma ortograficá 
actualá, stabilitá in urma Hotárárii Academiei 
Române din 1993, indică scrierea cu â in 
interiorul cuvintelor (pâine, când, p. 47) şi 
scrierea cu f la inițială de cuvânt (început, 


înspre), la final de cuvânt (cobori, uri), precum 
şi în interiorul cuvintelor compuse (bineînțeles, 
nemaiíntálnit) sau al derivatelor cu prefixe de la 
cuvinte care încep cu 7 (preîntâmpina, reîncepe). 

O altă greşeală recurentă este folosirea 
incorectă a cratimei: aceasta derivă din confuzia 
care se face între două secvențe care se pronunță 
la fel, dar se scriu diferit (de exemplu sau vs 
s-au) sau între o formă verbală , independent" 
şi gruparea alcătuită din verb şi pronume clitic 
(spuneți, forma de indicativ / imperativ plural a 
verbului a spune vs „spune-i (párerea)", forma 
de imperativ singular a verbului a spune, urmată 
de clitic în dativ). 

Greşeala apare şi la cuvintele compuse, care, 
în funcție de gradul de coeziune semantică, se 
scriu cu sau fără cratimă (de exemplu, compusele 
cu adjectivul prim se scriu cu cratimă — prim- 
ministru, prim-plan, prim-procuror, asemenea şi 
cele care care contin substantivul şef — redactor- 
şef, nu redactor şef), dar şi la cuvintele recent 
împrumutate, atunci când li se ataşează desinenţa 
de plural sau articolul hotărât. Pentru evitarea 
greşelilor din această categorie, trebuie consultat 
DOOM’-ul, in care se indică atașarea directă, 
fără cratimă, a articolului sau a desinentelor de 
plural în cazurile în care litera finală a cuvintelor 
împrumutate face parte din alfabetul limbii 
române şi se pronunţă cum se scrie (job, jobul, 
joburi, board, boardul, boarduri, p. 52) şi sepa- 
rarea acestora prin cratimă în cazul împrumuturilor 
a căror finală se pronunță altfel decât se scrie 
(show, show-ul, show-uri). 

Ultima categorie de greşeli discutată în acest 
capitol este cea a cuvintelor omofone care se 
scriu diferit — sudat sau separat —, în funcţie de 
rolul lor gramatical în propoziţie. Confuzii apar, 
de exemplu, la scrierea numeralului adverbial o 
dată, folosit greşit în contextul „încă odată” 
(p. 53), sau a adverbului omofon odată din 
secvenţa „o dată plecată din România”, la 
gruparea prepozitionalá din afară, scrisă greşit 
în contextul „rudele dinafara oraşului” (p. 57), şi 
la adverbul omofon dinafară, din locutiunea pe 
dinafară — „au rămas pe din afară” (p. 57) etc. 

În capitolul al patrulea se au în vedere 
câteva greşeli de punctuație (p. 59-70). În 
română există reguli bine stabilite cu privire la 
folosirea semnelor de punctuație; acestea sunt 
guvernate, în mare măsură, de rolul gramatical al 
cuvintelor din enunț. 

Un substantiv in vocativ sau o interjectie 
adresativă plasate la începutul sau la finalul unui 
enunț trebuie întotdeauna separate printr-o 
virgulă de restul enuntului, iar, dacă sunt în 
interiorul frazei, vor fi încadrate de virgule de o 
parte şi de alta. Astfel, în exemplul „Unde 
mergeţi doamnă?” (p. 60), trebuia folosită virgula 
înaintea substantivului doamnă, iar interjectia 
adresativă măi trebuia încadrată de virgule în 
contextul: „Vorbeşte măi, nu te lăsa!” (p. 60). 
Virgula este obligatorie şi înaintea conjunctiilor 
cu valoare adversativă dar, însă, ci, dar nu este 
admisă între subiect (indiferent de realizarea 
acestuia, prin grup nominal sau printr-o 
propoziţie relativă) şi predicat decât în situaţii 
excepționale (contexte emfatice precum „Ce-o 
fi, o fi”, „Că a fost vina lor, se ştia” ). sau între 
verb şi complementul direct postpus. 

Există anumite reguli de folosire a virgulei şi 
în cazul propozitiilor subordonate circumstantiale. 
Subordonata concesivă se separă mereu prin 
virgulă de regentă, indiferent de poziția ei în 
frază, în timp ce cauzalele pot fi sau nu 
despărțite prin virgulă de regentă (a se vedea 
exemplele „Nu plang[,] pentru că mi-e frică” vs 
„Nu plâng pentru că mi-e frică, ci pentru că sunt 
bucuroasă”, p.59). 

Capitolul al cincilea este cel mai amplu. 
Autoarea discută aici mai multe tipuri de greşeli 
din domeniul morfologiei (p. 71—137), grupân- 
du-le după clase lexico-gramaticale. 

Dintre greşelile comentate în secţiunea 
referitoare la substantiv, menţionăm: desinentele 
greşite de plural (spre exemplu, concurența 
desinentelor -e şi -uri la substantivele neutre 
conduce la ezitări în formarea pluralului — 
conform DOOM?-ului nu sunt corecte formele 
aragazuri, azile, chibrite, hotele, ci aragaze, 
aziluri, chibrituri, hoteluri), desinentele greşite 
de genitiv singular — concurența între -e şi -i la 
substantivele feminine conduce la forme eronate 
precum grădinei, săptămânei, pietii, folosite in 
locul celor corecte — grădinii, săptămânii, pieţei. 
Acelaşi tip de greşeală se produce şi în cazul 
adjectivelor: adjectivul drag are la feminin 
plural desinenţa -i (deci are la plural forma unică 
dragi), adjectivul ultim are la feminin plural 
desinenţa -e (ultime), astfel, forma articulată este 
ultimele, nu ultimile, cum se aude frecvent în 
limba actuală, desinenţa de feminin plural a 
adjectivului intrinsec este -e, deci, în exemplul 


„calități intrinseci” (p. 91), acesta a fost utilizat 
incorect. 

Dintre contextele care privesc utilizarea 
verbelor, amintim: folosirea incorectă a formelor 
de prezent tare (fără sufix) slab (cu sufix) la 
verbele de conjugarea I şi a IV-a — copii, în loc 
de copiez, bănui, în loc de bánuiesc, stáruiesc, in 
loc de stárui etc., conjunctivul să aibe, în loc de 
să aibă, formele de persoana a I-a plural 
preced, se succed ale verbelor de conjugarea I a 
preceda şi a se succeda, utilizate greşit în locul 
celor cu desinenţa -ă — precedă, se succedă, 
formele de perfect simplu, persoana a III-a 
singular, ale verbelor de conjugarea a IV-a, scrise 
cu -ii — (el) venii, (el) citii, în loc de (el) veni, 
citi, formele de imperfect vroiam, vroiai, vroia, 
cu -r- în radical, în loc de voiam, voiai, voia, 
formele verbului a fi din contexte precum „Ce-s 
cu banii ăştia?, (ei) erau să-şi piardă viaţa” 
(p. 112), utilizate greşit la plural, în loc de 
singular (dată fiind valoarea contextuală de verb 
impersonal) etc. 

Frecventă în limba actuală este şi utilizarea 
greşită a formelor maxim şi minim cu valoare 
adverbială: ,,Consumati minim doi litri de 
lichide”, „maxim două ore (p. 114). Maxim şi 
minim sunt adjective, pentru valoarea adverbială 
există în limbă formele maximum şi minimum, 
care trebuiau folosite în exemplele de mai sus. 

Greşeli se produc şi în domeniul prepozi- 
tional, prin înlocuirea unei prepozitii cu alta. În 
contexte precum „şi-a amintit despre situațiile de 
urgență” (p. 117), „a-i plăcea despre” (p. 122), 
prepozitia de, cerută de verbele a-şi aminti / a-i 
plăcea, a fost substituită cu prepozitia despre, 
probabil după modelul verbului a vorbi, care 
poate selecta ambele prepozitii — „a vorbi de / 
despre”. Frecventă în limba actuală este şi 
utilizarea extinsă a prepozitiei pe în contexte 
improprii: cu sens locativ, în locul prepozitiei /a, 
în structura „a rămâne pe telefon”, cu sens 
relational, într-un context ca „specialist pe 
nutriție” (p. 117) etc. 

Acelaşi tip de greşeală apare şi în cazul 
conjunctiilor: ca să este utilizat în locul lui să 
pentru a lega completiva directă de regentă — 
„Am vrut ca să fim obiectivi”, conjunctia dis- 
junctivă ori este confundată cu conjunctia 
adversativă or şi invers: „Adevărul nu poate fi 
apărat decât cu adevăr. Ori voi nu îl deţineţi” 


(p. 133). 

Ultimul capitol, al saselea, este rezervat 
greselilor de sintaxa (p. 138-166). Sunt mentionate 
aici: dezacordurile între subiect şi predicat (,, Mi 
s-a făcut vrăji”, „Se ştie răspunsurile”, p. 140), 
acordul greşit al adverbelor („tineri proaspeți 
căsătoriți”, „angajaţi slabi pregătiți”), dezacordul 
numeralelor („doisprezece mii de români”, în loc 
de „douăsprezece mii”), plasarea greşită a 
semiadverbelor („mai ne-au rămas”, „cam am 
spus”, în loc de „ne-au mai rămas”, „am cam 
spus”, p. 161—162) etc. 


Faptele de limbá discutate de autoare sunt 
mult mai numeroase decát cele amintite in 
această prezentare. Prin organizarea foarte 
sistematică şi prin expunerea accesibilă, lucrarea 
de fata reprezintă un instrument de studiu extrem 
de util, care îi poate ajuta pe vorbitori nu doar să 
ocolească „mecanic” anumite greşeli, ci şi să 
înţeleagă cauzele care stau la baza producerii lor. 


IRINA NICULA 
Institutul de Lingvistică „Iorgu Iordan — Al. Rosetti 
Calea 13 Septembrie, nr. 13, Bucureşti 


» 


EMANUEL VASILIU, Teorie şi analiză în lingvistică. Ediţie îngrijită de MARINA RĂDULESCU 
SALA, Bucureşti, Editura Academiei Române, 2012, 425 p. 


Volumul de fata redă comunităţii lingvistice 
o selecție de 48 de texte publicate de Emanuel 
Vasiliu în perioada 1952-1997, în ţară şi în 
străinătate, multe dintre acestea în cărţi şi reviste 
greu accesibile. Articolele şi studiile sunt 
împărțite în cinci secțiuni: I. Lingvistică 
generală, II. Fonetică, fonologie, dialectologie, 
III. Gramatică, IV. Semantică, pragmatică, stilistică, 
V. Teoria textului, ce reflectă diversitatea pre- 
ocupărilor lui Emanuel Vasiliu. În fiecare 
secțiune, articolele se succedă cronologic si sunt 
menționate de fiecare dată, în subsol, infor- 
matiile despre prima publicare. Cele 5 secțiuni 
sunt precedate de o listă a publicațiilor autorului. 
Selecția articolelor si acuratețea redării acestora, 
precum si calda prezentare a profesorului Vasiliu 
reprezintă meritul editoarei. 

În prima secțiune sunt incluse 10 contribuţii 
teoretice despre semnul lingvistic şi teoria binară 
a semnului, niveluri lingvistice şi structuri 
transformationale, gramaticile generative, direcții 
noi de cercetare în lingvistică, impactul semanticii 
asupra sintaxei, relaţia dintre teorie şi interpre- 
tarea teoriei în gramatica transformationala, 
statutul ontologic al părților de vorbire, relaţia 
dintre denumire, semn şi obiect. Cea de-a doua 


secțiune conţine 11 articole despre probleme de 
fonetică şi fonologie (alternante fonologice, 
opoziţia dintre consoane dure şi consoane 
„înmuiate”, grupuri consonantice la jonctura 
morfemelor sufixale, sistemul vocalic al limbii 
române, fonemul, statutul africatelor româneşti, 
fonologia  transformationalá,  depalatalizare), 
adesea ilustrate cu fapte dialectale. Ín sectiunea a 
treia sunt grupate articole care discutá probleme 
de gramatică (si relația gramaticá-semanticá): 
funcţiile articolului, gramatica articolului hotărât, 
flexiunea nominală, categoria genului, sistemul 
cazual, semnificația pluralului, relaţia negatie— 
modalizare, timp şi aspect, raportul ortografie— 
ortoepie, definițiile substantivului şi ale adjecti- 
vului. A patra secțiune cuprinde 15 studii despre 
propoziții analitice, paradoxuri şi tipuri logice, 
semantica paradigmatică, modalitate, categoria 
timpului, conceptul analicitate şi restricţiile 
selectionale, probleme ale cercetării în semantică, 
adevărul analitic şi definiţia lexicografică, inter- 
pretarea pragmatică a sistemelor deontice, natura 
conceptuală a sensului, definiția sensului vs 
definiția obiectului, distincția langue-parole şi 
relația cu pragmatica. Ultima secţiune include 
numai două articole in care se discută inter- 
textualitatea şi conceptul acceptabilitate. 


ELENA DĂNILĂ, Probleme de gramatică a limbii române, Bucureşti, Editura Academiei 


Române, 2011, 225 p. 


Cartea Elenei Dănilă are ca obiect de 
cercetare „aspecte problematice din gramatica 
limbii române” (p. 9) moderne şi vechi, unele 


discutate în literatura de specialitate, pentru care 
se caută soluţii noi, altele nesemnalate anterior, 
prezentate disparat; cartea se prezintă mai 

degrabă ca o culegere de articole fără o viziune 
integrantă. Primul capitol justifică opţiunea 
autoarei de a-şi plasa cercetarea în cadrul 
gramaticii moderne de tip clasic, care, în opinia 
autoarei, se opune structuralismului şi gramaticii 
generativ-transformationale; nu se fac referiri la 
teorii sintactice sau morfologice actuale şi la 
relaţia dintre acestea şi cadrul teoretic din cartea 
prezentată. Aspectele problematice discutate 
sunt: îmbinările de cuvinte, libere şi stabile 
(lungi şi scurte), care au un anumit grad de 
expresivitate (capitolul 2), problema afirmației şi 
a negatiei în limba română (capitolul 3), raportul 
sintactic de incidență, cu aplecare specială 
asupra manifestărilor acestui raport în basme 
(capitolul 4), anacolutul şi norma literară 


(capitolul 5), circumstantialul de excepție şi cel 
opozitional în limba română (capitolul 6), 
vocativul de adresare inversă (capitolul 7), 
situaţiile de topică fixă, topică dominantă şi 
topică liberă din limba română, schematizate în 
numai 12 pagini (capitolul 8), sinonimia grama- 
ticală — morfologică şi sintactică — în limba 
română actuală şi în limba veche (capitolul 9); 
capitolul final (10) sintetizează ideile expuse în 
celelate capitole. 


ADINA DRAGOMIRESCU 
Institutul de Lingvistică „Iorgu Iordan — Al. Rosetti 
Calea 13 Septembrie, nr. 13, Bucureşti 

